
Ons is 'n gesin sr 
van spaarders. $ 
Ons spaar 

by die regte plek 
—Volkskas. 'y 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 


VOLKSKAS 


Vo loafslag 


Reis wanneer dit goedkoper is. Beplan u reise om gedurende onderstaande 
datums `n aanvang te neem — en bespaar 25% op die treingeld! 


(Kinders onder 7 ry gratis trein en dié onder 16 teen halfprys.) 
DATUM: VAN ENIGE STASIE IN: 


22 SEPTEMBER '71 — DIE REPUBLIEK 
14 OKTOBER '71 


12 NOVEMBER '71 — 
11 DESEMBER 771 


3 JANUARIE '72 — 
11 FEBRUARIE “72 





VZ0oT4te/s 
EE EE EE 





















NA ENIGE STASIE IN: 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 

























DIE KAAPPROVINSIE EN 
ORANJE-VRYSTAAT 


DIE TRANSVAAL EN 
NATAL 




















Konsessiekaartjies is onderworpe aan sekere voor- in konsessietye. Konsessies geld nie op die Bloutrein 
waardes—o.a. is hulle geldig vir een maand. Konses- nie. 
sies is net van toepassing op retoerreise. Die heenreis Sitplekke kan tot drie maande vooruit bespreek 








mag nie onderbreek word nie en moet `n aan- word. Skakel net die besprekingskantoor by u 
vang neem op die datum wat op die kaartjie naaste stasie of klop aan by enige aangestelde 
verskyn. 'Terugreise mag nie voor die sesde reisagent... of nog makliker, laat u naaste S.A. 
dag vanaf die aanvang van die heenreis begin Spoorwegreisburo al u reisreëlings, insluitende 







nie. Verminderde tariewe vir kinders geld ook hotelbesprekings, behartig. 

Die Volkskerk-Idee Verwerp 


Enige maande gelede het aan die Potchefstroom- 
se Universiteit vir Christelike Hoër Onderwys ds. 
P. W. Buys die dogtorsgraad verwerf met 'n proef- 
skrif oor ,,Die Ekklesiologiese Onderskeiding Orga- 
nisme en Instituut as Antwoord op die Problematiek 
van die Volkskerk”. 

Hy het 'n groot studie gemaak en die resultaat 
is 'n proefskrif breed uitgewerk van meer as vyf 
honderd bladsye. Hy het homself geen moeite be- 
spaar nie en kennis gemaak met die geskrifte van 
baie skrywers oor die volkskerk en wat daarmee 
verband hou. 

Van die volkskerk wil hy niks weet nie. Teenoor 
die volkskerk gedagte stel hy die onderskeiding 
organisme en instituut wat by die vrye kerk aan 
die orde is. In sy stryd teen die volkskerk maak 
hy 'n groot fout. Die wapens wat hy in hierdie stryd 
gebruik haal hy hoofsaaklik uit die arsenaal van dr. 
Abr. Kuyper. Maar hierdie wapens is van 'n outydse 
kaliber. In Nederland het die Gereformeerdes die 
werke van Kuyper al op die boekrak as nie meer 
veel ter sake nie. Dr. Buys hou hulle nog op sy 
skryftafel en steek sy lig kort-kort daarby op. 

Die gevolg hiervan is dat hy verouderde wapens 
gebruik, wapens wat nie meer effektief is op die 
nuwe stellings nie. Kuyper se wapens was immers 
ontwerp” om daarmee die stellings van die volks- 
kerk van 'n eeu gelede so moontlik aan flarde te 
,Skiet”. Om hoofsaaklik dieselfde wapens te ge- 
bruik is die visier nou nie reg gestel nie. Dit is 
te hoog. Dit gaan oor die koppe en tref nie. Vir die 
Christus-belydende volkskerk sal die ou wapens 
hersien moet word en aangepas moet word by die 
moderne tyd, as daarmee veel uitgerig moet word. 

Volgens dr. Buys is die volkskerk verwêreldlik. 
Hy haal keer op keer die gesegde aan. ,,Verkerkliking 
van die wêreld en verwêreldliking van die kerk.” 
En dit sou dan die vrugte wees van die volkskerk 
se apostolaatsteologie. 

Dat hierdie teologie van die apostolaat, dat die 
kerk hom verantwoordelik hou vir die wêreld, en 
sy apostolêre taak teenoor die wêreld van groot 
belang beskou, die eintlike oorsaak van die ver- 
wêreldliking sou wees, kan sterk betwyfel word. 
En dit kan in twyfel getrek word, omdat die gevaar 
van verwêreldliking die kerk van Christus in alle 
eeue bedreig het voor daar ooit 'n volkskerk-gedagte 
bestaan het, en ook omdat verwêreldliking hard klop 


[] Blaai om 

VOLKSKERK-IDEE VERWERP 


(] Van vorige bladsy 


aan die deur en toegang reeds verkry het ook in die 
vrye kerke, byvoorbeeld in die Gereformeerde Kerke 
van Nederland. In hierdie kerk het, ondanks die hoog 
geprese onderskeiding organisme instituut, die ver- 
wêreldliking nie minder toegeneem as in die volkskerk 
van Nederland nie. Trouens die swaai na die wêreld 
toe het so toegeneem in die kerk deur Abr. Kuyper 
gelei na die idee van vrye kerke, vry van staatsbe- 
moeienis, met die onderskeiding organisme instituut 
in sy vaandel, dat dit met een woord byna ongeloof- 
lik is. En na hierdie vrug, nou na honderd jaar, kan 
hierdie teologiese standpunt die beste beoordeel 
word. En hierdie oordeel kan niks gunstiger uitval 
as dié oor die Christus-belydende volkskerk. Leer en 
lewe, ondanks strenge tugoefening, ondanks streng 
deurgevoerde leertug soos byvoorbeeld in die sinode 
van Assen, het in die Nederlandse Gereformeerde 
Kerke verwêreldlik. En so erg is dit dat die jongste 
Geref. sinode nie opgetree het teen leidende figure 
in die kerke nie, wat onder andere die Skrifgesag 
en die versoeningsleer te na gekom het; so erg is 
dit dat die regtervleuel in die Hervormde Kerk in 
Nederland dit in hulle orgaan so gestel het ,,Wy 
vertrouwen de Gereformeerde Kerken niet meer. 
Ze zyn te links georienteerd.” 

Dr. Buys wys in sy bestryding van die teologie 
van die apostolaat daarop dat die kerk van die Here 
wat sy lidmatetal betref volgens Kuyper ,,sover 


moontlik tot die ware gelowiges beperk” moet wees. 










Hoe veilig is 
u Gesin? 


Laat 
RENTMEESTER 
u help om 
volkome rekenskap 
te gee van u 
rentmeesterskap 


VERSEKERAARS BEPERK 
E Heefkaatoor: ER EER 219, Preteria. . 
s el. d- A 





VOLLEDIG BEPLANDE LEWENS- 
3 VERSEKERING VERSKAF VERMOEDRUS 1 

Die vraag kan gestel word of hier voldoende rekening 
gehou word met die onderskeid tussen die sigbare 
en onsigbare kerk. En wie sal bepaal wie almal die 
ware gelowiges is? In Metodistiese kringe weer 
word onderskeid gemaak tussen bekeerdes en on- 
bekeerdes. Ook hier kan gevra word: Wie sal sê 
watter persone is bekeerd en watter nie. Blykbaar 
met instemming haal dr. Buys Kuyper aan waar hy 
bereken dat in die vorige eeu uit ,,die 448 miljoen 
dusgenaamde christenen . . . stellig niet een derde 
tot bekering kwam.” 

Calvyn sien dit anders. Hy vergelyk die kerk 
by 'n hooimied en sê dan dat daar in die kerk soos 
in 'n hooimied meer kaf as koring is, want daar is 
so baie ,,hipokriete.” Dan verwys hy na Paulus se 
brief aan die Korinthiese gemeente, waar daar on- 
enighede en twiste is, hoererye en valse leringe, 
maar wat tog deur die apostel aangespreek word 
as ,,geheiligdes in Christus Jesus, die geroepe hei- 
liges.” Vergelyk sy Institusie IV, Hfd. 1. 

Ook kritiseer dr. Buys die ruimer dooppraktyk 
by die Hervormde kerke in Nederland en hier. Dit is 
volgens hom die deur wat aan die wêreld die 
toegang tot die kerk verleen. Ook hier stem Calvyn 
nie met dr. Kuyper en met dr. Buys in nie. Calvyn 
verdedig 'n ruim dooppraktyk. Hy stel dit so dat al 
is die ouers nie meer van die kerk nie, maar die 
grootouers wel, dan kan kragtens die verbond die 
doop tog nog aan die kleinkind bedien word. Calvyn 
gaan dus nog verder as wat die Hervormde Kerke 
doen. 

Blykbaar moet voortdurend gewaak word tus- 
sen twee klippe waaraan die kerk hom kan stamp, Of 
aan Skylla O6f aan Charibdis, 6f aan 'n te enge 
dooppraktyk waarteen die Gereformeerdes moet 
waak O6f teen 'n te ruime dooppraktyk waarvoor 
die Hervormers moet oppas. Die een kan fariseisme 
in die hand werk, die ander loop die gevaar van 
verwêreldliking. Die kerk van die Here moet hom 
afsonder van die wêreld soos die Gereformeerdes 
wil en waarvoor hulle grond het. Die kerk is nie van 
die wêreld nie, maar in die wêreld waarmee die 
Hervormers rekening wil hou. Of anders gesê: Die 
apostolaatsteologie bring sy gevare mee, maar die 
opdrag is: Gaan heen predik die evangelie aan alle 
kreature, gaan die wêreld in, nooi armes, blindes, 
verminktes, uitgeworpenes, laat die 99 en soek 
die verlorenes. Die kerk het om Christus wil 'n taak 
teenoor die wêreld om die boodskap van die 
evangelie tot verlossing te bring. Die kerk is nie 
daar net ter wille van homself en sy lede nie. 
Volgens dr. Buys het Gereformeerde leiers daar ook 
al op gewys, soos prof. S. du Toit wat gesê het, 
die sektarisme tree by die Gereformeerde Kerk in 
,wanneer ons dood tevrede is om in eie kring te 
lewe, . . . en ons verder oor die wêreld nie te 
bekommer nie,” aangevul deur prof. W. J. de Klerk 
wat wys op ,,een sentrale kwaad, naamlik ver- 
starring, wat volgens hom geen denkbeeldige gevaar 
in die Gereformeerde Kerk is nie.” 

Ten slotte is ons van mening dat dr. Buys nie 
objektief in sy beoordeling van die Christus-bely- 
dende volkskerk is nie en in sy beoordeling een- 
sydig was. 

— Joh. Dreyer 


Bedenkinge teen die goedkeuring van geweld 
deur die Wereldraad van Kerke bly voortduur 


Volgens 'n mededeling van adv. Van Heyningen 
uit Nederland aan die Transvaler sou die Neder- 
landse Hervormde Kerk ,,'n geheime ,inligtingsstuk” 
opgestel het waarin die terroriste-organisasies in 
Suider Afrika goedgepraat word.” 


In die stuk sou dan volgens adv. Van Heyningen 
beweer word ,,dat in Zuid Afrika alleen schurken de 
macht in handen hebben.” 


Indien dit waar sou wees, dan stem dit inder- 
daad nie alleen tot diepe droefheid nie, maar ook tot 


making en onwaarheid, daartoe kon laat mislei om 
Sulke onchristelike en onware insinuasies die wêreld 
in te stuur. 


Volgens adv. Van Heyningen het die ,Wêreld- 
raders' blykbaar geen beswaar teen geweldpleging 
van Rusland of Maoisme nie. 


Die artikel in die koerant eindig met die woorde 
dat ,,dit duidelik is dat geweldloosheid bepleit word 
wanneer dit gaan om die Westerse wêreld weerloos 
teen die Kommunisme te maak, terwyl andersyds 
geweld goedgepraat word wanneer dit gaan om 
die weg vir die Kommunisme te baan.” 


diepe teleurstelling en verontwaardiging, dat 'n 
kerk hom deur die rewolusionêre gees vol verdag- 


— Joh. Dreyer. 





ONS BUITEBLAAIE 


Ons vestig die aandag van ons lesers 
op die mooi bome wat nou die een 
maand na die ander op die buiteblad 
van Die Hervormer verskyn. Binnein 
vind die lesers nog verdere besonder- 
hede oor die bome. Hulle is inlandse 
bome, maar by baie van ons lesers is 
die name van die bome en ander be- 
sonderhede oor hulle nie bekend nie. 


Dr. M. K. P. Smith, nee Meyer, vrou 
van ds. P. M. Smith — staatsakaraloog 
verbonde aan die Departement van 
Landbou Tegniese Dienste en liefheb- 
ber en kenner van ons bome en 
struike sorg self” vir die foto's en vir 
die beskrywing by elke boom. 


Die redaksie waardeer haar werk en 
geniet van haar mooi foto's. 


— Joh. Dreyer. 





As 'n kind sy moeder omhels voor 
hy gaan slaap, voel Jesus die arm- 
pies om sy nek. 


Okke Jager. 


BUITEBLAD— 
Die Knoppiesdoring 


Hierdie toring onder die doring- 
boomsoorte (Acacia nigrescens Oliv.) 
is een van die bekendes by jagters in 
die bosveld maar ook by die beesboere 
want dit kom gewoonlik voor in ge- 
selskap van rooigras die aanduiding 
van `n uitstekende beeswêreld. Die 
boom word vanaf Pretoria in die noor- 
delike en noord-westelike rigting ge- 
vind en verder in Botswana, Mosam- 
biek, Rhodesië, Zambië, Malawi en 
Tanzanië. 


Lesers sal hom herken aan sy lang 
regop stam met 'n verspreide kroon. 
Dit word tot 70 voet hoog. By jong 
bome is daar opvallende knoppies met 
haakdorings aan die stam. Dit ver- 
dwyn by ouer bome. 


Die spesienaam in Latyn ,,nigres- 
cens” beteken ,,besig om swart te 
word.” Die volksnaam Knoppiesdoring 
(Knob-thorn) is egler die mees be- 
skrywende. 


Diegene wat hierdie harde hout wil 
bewerk moet weet dat gereedskap 
sterk en skerp moet wees. Die hout 
weeg tot 70 pd. per kubieke voet en 
kan vir meubels en mynstutte gebruik 
word — 'n gesogte hout vir braaivleis. 





ONS TUIS — 
MACHTELD POSTMUS-TEHUIS 
DRINGEND BENODIG: 
Huishoudster en Hulpverpleegster 
Aantreklike salarisse 
Vir verdere besonderhede skakel met: 
Die Matrone, 


Machteld Postmus-Huis, Tel. 783546, 
Alexanderstraat 372, Brooklyn, Pretoria. 








VERGROTINGS 
in 
LEWENSKLEUR 
van u eie 
KIEKIE OF NEGATIEF 





W. E. CAREY 
APTEKER 
Posbus 177 — Krugersdorp 

OORDENKING...... 


Lukas 1:i8: ,Waaraan sal ek dit 
weet?” 

Die priester Sagaria is aangewys om 
die reukwerk in die tempel van die 
Here te brand. Selfs in die lewe van 
`n priester is dit `n unieke gebeurtenis 
want dit is nie deel van die gewone 
bediening van die amp nie. In die tyd 
waarvan Lukas verhaal, kon dit gebeur 
dat `n priester dié voorreg slegs een- 
maal in `n leeftyd toegesê word deur 
die werping van die lot. Uit wat die 
Skrif ons van Sagaria meedeel, mag 
ons aflei dat hy `n toegewyde en pligs- 
getroue dienaar van die Here was. 
Ook hierdie besondere taak sou hy 
met erns en verskerpte aandag ten 
uitvoer bring. Saam met hom is sy 
vrou, Elizabeth, uit die dogters van 
A#ron, regverdig voor God en bewaar 
hulle sy gebooie onberispelik. 


DS. L. J. J. NELL 


Eëén gebed van die priestergesin 
gaan egter onverhoord. Hulle het geen 
kinders om die tradisie van die pries- 
teramp voort te sit nie. Aangesien 
Elizabeth skynbaar onvrugbaar was 
en hy, Sagaria, al 'n ou man, het hulle 
kinderloosheid as die wil van God 
oor hul huwelik gelowig aanvaar. 

S6 is die verskyning van die engel 
in die tempel, aan die regterkant van 
die reukofferaltaar, vir die gespanne 
gemoed van die ou priester tot groot 
onsteltenis en oorval groot vrees hom. 
Maa1 telkens klink dié gerusstellende 
woord in die oor van die gelowige: 
Moenie vrees nie.” Dan volg daar die 
boodskap wat alle verwagtings ver 
oortref. Sagaria ontvang die belofte 
dat hy wel die vreugde van ouerskap 
met sy vrou sal smaak. Maar sy 
ouerskap sal ver bê die gewone uit- 
gaan. Sy kind sal die sigbare teken 
wees van die koms van die langver- 
wagte Messias. Die kind, Johannes, 
sal die wegbereider van die Christus, 
die Verlosser, wees. Heerlik stapel 
die beloftes op: van sy moederskoot 
sal hy vervul wees met die Heilige 
Gees en hy sal die harte van die 
vaders terugbring tot die kinders en 
die ongehoorsames tot die gesindheid 
van die regverdiges. In laasgenoemde 
sake is simptome gesien van `n volk 
wat afvallig geword het; `n volk wat 
ver van God lewe. Hy, Sagaria, kon 
weet: sy kind sou meewerk om vir die 
Here 'n toegeruste volk te berei. 

Wat is hierop sy ontwoord? ,,Hoe 
sal ek dit weet?” Daar moet tog iets 
gegee word waaraan hy hierdie oor- 
stelpend-heerlike belofte kan vasbind. 
Wye horisonne gaan vir hom oop, nu- 


Advents-tyd 


we hoogtes van blydskap en vervulling 
van begeerte kom binne sy bereik. 
Maar voor hy té veel vergeefte vreug- 
de ervaar, wil Sagaria seker maak — 
selfs voor hy na Elizabeth gaan met sy 
vreugdeboodskap. Sy vraag in ant- 
woord op die engelwoord en sy redes, 
naamlik dat hy `n ou man is en sy 
vrou op ver gevorderde leeftyd, gee 
ons `n kyk in die priester se hart: 
n dit is `n mensehart. Hy ken geloof 
maar ook die twyfel. Hy ken die ver- 
wondering oor wat na menslike maai- 
staf gemeet, tot die onmoontlike be- 
hoort. Sê het Abraham gedink oor 
Sy vrou wat in haar ouderdom die 
moeder van Isak geword het. Ook 
Gideon het `n teken gevra om die 
twyfel te stil. Maar hulle het in die 
neweltyd van goddelike openbaring 
geleef, kan geredeneer word. Dit reg- 
verdig nie Sagaria se twyfel nie want 
Ly is priester en het veel meer gae- 
leentheid ontvang om God in sy alver- 
moë en genade te leer ken. 


In teenstelling met Sagaria se WOOT- 
de: ,,Want ek is 'n ou man ..” om sy 
twyfel te regverdig, antwoord die 
engel: ,Ek is Gabriël wat voor God 
staan, en ek is gestuur .. . ” Omdat 
hy nie geglo het nie, ten spyte van 
God se eie boodskapper wat voor hom 
Staan en die vervulling van God se 
beloftes aan sy volk bevestig, sal hy 
'n teken ontvang. Maar terselfdertyd 
sal dié teken dien tot teregwysing. Hy 
sal stom wees tot op dié dag dat die 
heerlike beloftes aan hom in vervulling 
begin gaan. Dat dit `n straf was, kan 
ons aanvaar, want sou hy nie juis nou 
graag jubelend wou verkondig vai 
die groot dinge wat God aan hom 
wil doen nie? Nou mag daar ook geen 
twyfel meer bestaan nie. Die geloof in 
die onwankelbare trou van God leef 
weer hoog en helder in die priester 
se hart. 

So kom die krip van Betlehem vir 
God se volk in sig. En in hierdie dae 
Staan ons voor die onbegryplike won- 
der van God se liefde vir sondaars. 
S6 lief het Hy die wêreld gehad, dat 
Hy sy eniggebore Seun gegee het tot 
ons redding uit die sondenood. Vele 
mense staan egter nog voor dié won- 
der met die vraag in die hart: ,,Waar- 
aan sal ek dit weet?” Ons woord en 
ons daad vra nog dat ons oortuig wil 
word dat dit wel sê is en nie anders 
nie. Ons soek nog na verklarings van 
die krip en die kruis wat ons rede 
sal bevredig. So beleef ons dat in die 
dae voor Kersfees veel fees en vreugde 
bestaan in die wêreld — dog buite 
Christus om. Die wêreld juig dat die 
Kersgety weer aanbreek en dat die 

geboortedag van die Christus gedenk 
word maar nie om die rede wat God 
dit wil nie. In huise en kantore sal fees 
gevier word en soms sal dit oorgaan 
in louter brassery wat die feesganger 
slegs tot oneer kan strek. Dié dinge 
is teken van die onuitgesproke twyfel- 
vraag: ,Waaraan sal ek weet dat 
Christus vir my gebore is, dat ook 
ek, sondaar, deur God begenadig is in 
die versoenende lyde en sterwe van sy 
Seun?” 

In die wêreld se blydskap oor die 
aangekondigde heil, sal die ware bete- 
kenis van die Kind van Betlehem ge- 
bore nie gevind word nie. Die werk- 
like betekenis van krip en kruis vir 
die gevalle mens bly dan 'n geslote 
boek en die heil van God gaan ons 
verby. Die groot vraag is: sal ons in 
die geloof onvoorwaardelik aanvaar 
dat dié wonder ook vir elkeen van 
ons geskied het? Dat God in Christus 
naby, nee, in die gevalle wêreld ge- 
kom het? Nie in die reaksie van 
Sagaria sal ons dit beleef nie, maar 
in die antwoord van Maria as ook aan 
haar vertel word dat uit haar die 
Christus, die Verlosser gebore sou 
word: ,,Laat dit met my gaan volgens 
u Woord.” Want God se Woord leer 
ons dat Hy sy belofte altyd gestand 
doen, of ons die teken verlang of nie. 


Wie die komende Kersgety as ge- 
lowige tegemoet gaan, dra verant- 
woordelikheid. In ons spreke en ons 
optrede mag nie die vreugde en blyd- 
skap van die wêreld verkondig word 
nie, maar blydskap in die Here. In 
die stylvolle viering en oordenking van 
die gebeure in Betlehem moet helder 
en oortuigend dié boodskap deurklink: 
God se erbarming alleen maak van ons 
begenadigde sondaars. 


Sagaria en die volk ervaar in die 
engelwoord die hand van God wat 
midde in die afvalligheid en swaarge- 
lowisheid van die wêreld steeds besig 
is om sy heilsplan in vervulling te 
laat gaan. God se koninkryk kom deur 
teenstand en opstand heen. Wie God se 
beloftes aangaande die vleesgeworde 
Woord hoor en glo, ervaar wat Sagaria 
ten spyte van kleingeloof ervaar het: 
,En hy sal blydskap en verheuging vir 
jou wees, en baie sal oor sy geboorte 
bly wees.” So gaan Sagaria se huiwe- 
ring en twyfel oor in lofprysing: ,Ge- 
loofd sy die Here, die God van Israel, 
omdat Hy sy volk besoek het en vir 
hulle verlossing teweeggebring het.” 
Nie meer die vraag na die sekerheid 
nie. nou alleen die blydskap in die 
voorreg om te mag glo dat God `n 
Kind skenk waardeur Hy die wêreld 
met Hom wil versoen. 


TERUGBLIK —DS. en Mev. W. F. H. Huvysers 


Op 3 September 1971, 'n maand voor 7 


sy uittrede het ds. W. F. H. Huysers Ee 


peinende vertel oor sy loopbaan as 
predikant — met 'n bekende fonke- 


ling van oë as dit gaan oor die aan-. 


gename cn mooi herinnerings, maar 
ook met die net so bekende meemoe- 
dige trek om die mond en oë as dit 
gaan oor die moeilike dae wat ook 
op die lang pad aangebreek het.” 





DS. P. M. SMITH 





Ds. Huysers het begin vertel toe 
hy die 19de predikant van die kerk 
geword het. Daar moes nog baie or- 


ganisasiewerk van onder af gedoen # 
word — mense was gewoon daaraan 


om haas net vir nagmaalsvierings en 
geleenthede met doopsbediening kerk 
toe te kom — toe die mans se offer- 
gawes 10/- per jaar c' die vrou s'n 
9/6 per jaar was. Nadat hy tydelik in 


Pietersburg gewerk het waar hy ook HE 


getroud is in Oktober 1931 word hy BA 


georden te Vereeniging op 14 Novem- 
ber 1931. 


Vereeniging — hoe het dit nie an- 
ders uitgesien nie — tans is daar 9 
gemeentes in die gebied wat hy moes 
bearbei. Die traktement was £25 per 
maand met £5 per maand reiskoste 
waaruit 'n kar ook voorsien moes 
word. 


In 1934 versoek die Kommissie van 
die Algemene Kerkvergadering hom 
om na Suidwes-Afrika te gaan om die 
Angolaboere te organiseer. Wat `n 
ondervinding was dit en hoe anders 
was die gesindheid van die mense! 
Saluutskote is afgeskiet toe hulle die 
eerste maal daar ontvang is. 'n Bok- 
seil is getrek oor 'n kameeldoring- 
boom vir 'n kerk terwyl die tente 
rondom onder die kreupelbosse staan. 
Daar was die grootste armoede, maar 
geestelik-sedelik het dit anders ge- 
gaan met `n tiperende voorbeeld van 
laasgenoemde: Toe `n dogter die se- 
wende gebod oortree het, was dit soos 
`n dag van rou vir die hele gemeen- 
skap. So sterk het die mense oor 
vermenging” gevoel dat `n ander 
doster wat selfs met `n Portugees 
getrou het nie toegelaat is om saam 
aan die tafel te sit nie. 


Ds. Huysers. `n egte patriot het in 
Maart 1938 uit die bediening getree 
om 'n eleksiestryd te voer. Saam met 
advokaat J. G. Strydom het hv die 
stryd gevoer. Net Strydom is vir die 
Nasionale Party gekies na samesmel- 
ting. Sy poging daarna in die besig- 
heidswêreld wou nie vlot nie. 


In Augustus 19389 versoek die Kom- 
missie van die Algemene Kerkverga- 
dering hom om kerklike sake in Dur- 
ban te organiseer. Daar was dit 'n baie 
verwaarloosde toestand, vererger deur 
die oorlog wat in September 1939 
uitbreek. Hulle het 'n huurhuisie be- 
woon en myle en myle van die Suid- 
kus na die Noordkus moes hy stap 
om lidmate te besoek. 


In 1942 vertrek hulle na die kombi- 
nasie Boksburg-Benoni, waar begin is 
met die bou van twee kerke. Vier 
eredienste per Sondag het hy gelei en 
op ?2 plekke elke week is funksies 
gehou sodat die kerke byna betaal was 
toe hulle in 1945 op Krugersdorp ge- 
kom het. Krugersdorp gemeente be- 
slaan toe 'n groot gebied en het ook 
Magaliesburg en Koster ingesluit. Na 
twee jaar se opsoekwerk bereik die 
belydende ledetal 2100. Ses gemeentes 
het daaruit voortgekom. 


Daar het sy pad met die van mnr. 
A. B. van N. Herbst gekruis. Sedert 
1942 tot vandag is hy lid van die 
Weeshuisdireksie. Saam met mnr. 
Herbst het hulle die Weeshuispers — 
sonder geld — begin en begin druk. 

Daarna volg rustiger jare — nie 
sonder probleme nie — eers in Brix- 
ton en in 1959? na Duncanville na 'n 
afvaardieing versoek het: kom en help 





ons! 'n Pastorie is gebou en die skuld 
betaal voordat hy weer dringend ver- 
soek is om in 'n groot verwarring in 
Noord-westelike Pretoria te kom help. 
,Dit was my swaarste werk.” In 1965 
gaan hulle na Drie Riviere. Weens 
siekte wou hy uittree maar besluit om 
na Laeveld te gaan waar uittrede hom 
weer in die gesig gestaar het omdat 
sy gesondheid nie wou verbeter nie. 


Ten spyte daarvan gee hy in 1968 
gehoor aan die versoek van 'n af- 
vaardiging uit Standerton. Daar breek 
`n tydperk van ,,my mooiste werk” 
aan. 'n Pastorie word gebou en betaal 
terwyl die gemeente as 'n baie goed- 
georganiseerde gemeente agtergelaat 
word. l 

Mevrou Huysers wat hom steeds 
getrou bygestaan het, se gesondheid 
begin ingee. Op 3 Oktober 1971 ont- 
vang hy emeritaat na die veelbewoë 
maar ook vrugbare diens as predikant 
van die Nederduitsch Hervormde 
Kerk. 

Wat gaan hulle nou doen? Ledig en 
onvrugbaar wag? Nee! Albei gaan 
hulle op skryfwerk toelê. Ds. Huysers 
het reeds ingeskryf vir 'n kursus in 
kommunikasie by 'n Universiteit. 

Hy is steeds bereid om in gemeen- 
tes tydelik te help waar nodig en 


] Na bladsy 6 

EE Dat 


Die twee pole waarom die Kroniek- 
boeke as `'n geheel draai, is die ko- 
ningsheerskappy van God (teokrasie) 
wat in Jerusalem deur die konings- 
huis van Dawid verwerklik word, en 
die lof van God wat in die tempel, die 
enigste regte plek van aanbidding aan 
Hom gebring word. Die Dawidiese 
dinastie en die Jerusalemse tempel — 
dit was die tekens van die genade en 
die uitverkiesing van die Here. 

Van die Skepping van die eerste 
mens af (1 Kron. 1:1) het God sy 
heilsplan op Israel gerig, en nadat die 
skuldige Ryk van die Tien stamme 
(Israel) vernietig is, het God aan 
Juda as die ware Israel met die Da- 
widiese koningshuis as middelpunt, 
getrou sy heilsplan verder gevoer. 
En hoewel die hoogste hemel God nie 
kan bevat nie, het Hy Jerusalem ver- 
kies om sy Naam daar te laat woon, 
waar Hy Hom aan die wêreld kon 
openbaar en waar aan Hom offer- 
andes gebring kon word (2 Kron. 
6:18). 

God se heerskappy het daarin tot 
uiting gekom dat Hy direk in Juda 
en Jerusalem in alle gebeure ingegryp 
het of deur wonderbaarlike redding of 
deur strawwe. Hoewel daar baie slegte 
konings soos byvoorbeeld Agas was, 
onder wie die afgodery hoogty gevier 
het (2 Kron. 28), was die goeie ko- 
nings wat weer daarna gekom het, 
nie die beslissende faktor vir die 
voortbestaan van Juda nie, maar die 
genade van die Here, wat die troon 
van Dawid as `n ewige troon en Tsrael 
(dit wil sê Juda as die ware Israel) 
as sy volk tot in ewigheid verkies 
het (1 Kron. 17:14, 22). En toe Juda 
ongeneeslik krank van sy sonde ge- 
word het (2 Kron. 36:16) en die 
Babiloniërs land en tempel verwoes 
het, het Kores die Pers instrument in 
die hand van die Here geword om 
aan sy volk weer 'n nuwe begin te gee. 

Die doel van die Kroniekboeke met 
wat gewoonlik die godsdienstige prag- 
matisme genoem word, dit wil sê dat 





God die wat Hom soek, seën en die 
wat Hom verlaat straf, is om tot geloof 
in God op te roep. Hy toon telkens 
aan hoe die geloof Israel gered het, 
terwyl die ongeloof die vertroue op 
eie krag en die afgode, die ondergang 
van die volk bewerkstellig het. Dat die 
Kronis met 'n ietwat starre skema 
van sonde en vergelding gewerk het. 
sal ons moet toegee. 'n Enkele voor- 
beeld kan tegelyk ook die verskil tus- 
sen die Koningsboeke en die Kronieke 
illustreer. Oor Manasse vertel 2 Ko- 
nings 21 ons niks goeds nie. Vir die 
vergeldingsdogma van die Kronis is 
dit wel `n probleem hoe so 'n godde- 
lose koning dan 'n lang en sukses- 
volle regering van vyf en vyftig jaar 
kon gehad het. Die Kronis bring dan 
hierdie besonderheid: dat Manasse se 
goddeloosheid tot die begin van sv 
regering beperk gebly het. Nadat hy 
deur die Assiriërs gevang en wegge- 
voer is, het hy hom verootmoedig 
waarop hy deur die Here begenadig 
is, weer na Jerusalem kon terugkeer 
en nog 'n geruime tyd kon regeer 
(2 Kron. 33). Die bedoeling agter 
hierdie skema van die Kronis is egter 
steeds om tot die gehoorsaamheid aan 
God op te roep. 


Die Kronis het groot belangstelling 
vir die tempel en die kultus, die ge- 
bed en die Tofsang. Die vrolike karak- 
ter van die erediens staan by hom 
op die voorgrond. Musiek en Sang 
speel 'n groot rol. Daarmee word die 
volk ingeskerp dat die lof van God 
hul belangrikste taak is. Hy het groot 
belangstelling vir die Leviete wat die 
verantwoordelikheid vir die sang en 
musiek by die tempeldienste dra — hy 
was waarskynlik self uit hierdie kringe 
afkomstig. Hieruit moet ons nie so- 
seer aflei dat hy aan die sangers `n 
ereplek wou verskaf soos hy gemeen 
het. hulle toekom nie, maar hy wou 
onderstreep dat Juda die Here reg 
en opreg moet loof en prys. In die 
lofprysing kom die dankbaarheid oor 

DIE BOODSKAP 
VAN DIE 
KRONIEKE 


DERDE AFLEWERING 


PROF. DR. W. C. VAN WYK 


die genade dat die Here Jerusalem 
verkies het, tot uiting. En in sang en 
musiek kan die gemeente hulle vreug- 
de vir hul groot en genadige God uit- 
druk. ..Die grondtoon van die litur- 
gie is die blydskap”. (Van Selms). 

Maar ook die leke, die gewone ge- 
meentelede, speel 'n groot Tol en 
hulle regte instelling teenoor die kul- 
tus word beklemtoon. Getrou bring 
hulle die belastings vir die tempel (2 
Kron. 24:10). Die konings gaan met 
hulle goeie voorbeeld voor (Dawid 1 
Kron. 29:1-9, Salomo 2 Kron. 5-6). 
Maar belangriker as die getrouheid in 
die gee was die gewilligheid en 
vreugde waarmee gegee is. ,.Met `n 
volkome hart het hulle vrywilig aan 
die Here gegee” (1 Kron. 29:9), in die 
diepe besef dat alle menslike presta- 
sies alleen maar dankbaarheid oor die 
genade van die Here kan wees. Ook in 
dié opsie kan ons baie uit die Kroniek- 
boeke leer. 





TERUGBLIK 


] Van bladsy 5 


is steeds lid van die Raad van Finan- 
sies, lid van die Weeshuisdireksie, 
verteenwoordiger van die kerk by die 
F.A.K. en sedert 1942 is hy lid van 
die Volksang en Spele se beheer waar 
hy meegewerk het aan die Konsti- 
tusie. 

Saam met ds. en mevrou Huysers 
dink ons dankbaar terug aan die lang 
tyd waarin God hulle in sy diens on- 
der sy genadige leiding gebruik het 
en bid dat God hulle hande ook in die 
toekoms sal vashou. 





Die huwelik het sy bestaan aan die 
liefde te danke, en sy voortbestaan 
aan die trou. 


— Prof. E. Brunner. 


SKRIFVERKLARING ...... 


Die tema van verse 11 tot 14 was 
die dwaasheid van die Noord-Tsraeli- 
tiese volk wat sy hart verloor deur on- 
gebondenheid en nou beland het op 
'n roekelose vaart wat noodwendig 
tot dood en vernietiging moet lei. Tn 
vers 15 word Israel noe aangespreek, 
maar dit gaan eintlik oor Juda. 


As jy hoereer, o Tsrael, laat Juda 
hom tog nie skuldig maak nie! Kom 
dan nie na Gilgal nie, en gaan nie 
op na Bet-Awen nie, en sweer nie: So 
waar as die Here leef! 


Toe ons oor die opskrif van die 
boek gehandel het (1:1) het ons tof 
die gevolgtrekking sekom dat dit af- 
komstig moet wees van 'n Judeër. 
Verder het ons gevind dat Hosea se 
woorde na die val van die Noord-Ts- 
raelitiese rvk in .Tuda bewaar is. en 
dat die hehoud van sv boek te danke 
is aan die erkennine van die inhoud 
daarvan as gesaehebhend ook vir die 
Tudese rvk. On erond daarvan word 
enkele verse in die boek ook beskom 
as afkomstig van die Judeër wat Ho- 
sea se woorde geraneskik en in `'n 
boek saamsevat het. Hierhv word se- 
reken 1:7 wat `n heilenrofesie vir 
Tuda uitspreek fmssen die onheilspra- 
fesjieë oor Tsrael. en ook die vers 
waarmee ons nou besig is (4:15). Twee 
sake maak dit waarskvnlik dat hierdie 
vers nie tot Hosea se oorspronklike 
woorde behoort het nie. Tn die eerste 
plek lvk die vers na 'n indirekte ver- 
maning aan Juda. 'n svdelinsse on- 
merking wat eintlik aan .Tuda gerie 
word. maar wat so ineeklee jis dat 
dit aansluit bv die vorige verse. Ons 
sou dit die beste kon verstaan as ons 
voorstel dat die profesieë van Hosea 
bv bepaalde geleenthede voorgelees is 
aan 'n versameling mense. vermoede- 
lik bv die tempel. en dat die voorleser 
`n toepassing maak ter waarskuwine 
aan sv gehoor. Die toenassing het dan 
mettertyd 'n vaste bestanddeel van die 
profesieë geword Tn die tweede nlek 
toon die laaste gedeelte van die vers 
soveel ooreenkoms met Amos B:5 dat 
`n mens. tot die gevoletrekkine moet 
kom dat ons hier te doen het met 'n 
aanhaling uit die profesieë van Amos. 
Amos was 'n ouer tvdeenoot van Ho- 
sea. en dit lyk onwaarskynlik dat sv 
boek al vir Hosea beskikbaar was. Die 
aanhaling kan dus eerder on 'n later 
stadium geskied het deur 'n persoon 
vir wie Amos se woorde bekend was. 
en wat in die woorde van Hosea die 
aanleiding gevind het vir aanhaling 
van Amos se waarskuwing oor die he- 
soek aan die heiligdomme waar die 
erediens nie suiwer was nie. By Amos 
lui die vers soos volg: 


HOSEA 4:11-19 (vervolg) 


Maar soek Bet-el nie, en kom nie 


na Gilgal nie en trek nie deur na 
Berseba nie. 





PROF. DR. J. P. OBERHOLZER 





Dit is dus nie letterlik dieselfde 
woorde nie, maar daar is genoeg oor- 
eenkoms om te aanvaar dat hier `ʼn 
vrye aanhaling gemaak is. Dat die 
vers by Hosea van Bet-Awen en by 
Amos van Bet-el praat, is waarskynlik 
`n doelbewuste verandering. Daar kon 
wel 'n plekkie met die naam Bet-Awen 
bestaan het, maar die verandering dui 
eerder daarop dat Bet-el wat ,,Huis 
van God” beteken, met sy heiligdom 
wat deur Jerobeam 1 opgerig is en 
waarin die afgodery met die diens van 
die Here vermens is. nou `n Bet-Awen 
moet heet. dit is 'n .Huis var die 
bedrieglike afgod”. Gilgal kan 'n plek 
naby Sigem aandui, soos sommige dit 
wil na aanleiding van Deut 11:7. 
maar is eerder die bekende heiliedom 
waar reeds in Ehud se tyd gesnede 
beelde sestaan het. en wat tussen die 
Tordaan en Jerigo geleë was (Rigt. 
3-19). Dit is baie waarskvnlik dat in 
Hos. 4:15 oorspronklik ook die naam 
Berseba voorsekom het soos in Amos 
5:5. maar ook al het dit nie daar 
vooreekom nie. is die einspeling waar- 
skvnlik wel op Berseba bedoel. naam- 
lik die .Fedsweringsbron” wat heel 
in die suide van #ie heilige land 
oeleë# was Dié drie plekke Bet-el. 
Gilgal en Berseba was dus plekke 
waarheen nie net Noord-Tsraeliete nie 
maar ook Judeërs van tvd tot tyd ge- 
gaan het om aan die heidense eods- 
dienste deel te neem. Daaroor is die 
einde vir Noord-Tsrael aansekondie 
en Truda word nou gewaarsku om hom 
nie ook skuldie te maak en so sy eie 
einde te hewerk nie. 


Tn verse 16 tot 19 word dan die 
onheilsprofesie teen Noord - Tsrael 
voortgesit. Die totale verset van Tsrael 
teen die Here is 'n totale verbintenis 
met die afsode wat tot `n totale ver- 
nietieine sal lei. Tn vers 16 het ons 
eoter 'n vertalingsprobleem. Tn ons 
Afrikaanse Bybel staan daar: 


Want ITsrael is wederstrewig soos 
`n wederstrewige koei: nom sal die 
Here hulle laat wei soos 'n lam in die 
oop veld. 


Die vraag is of die tweede deel van 
die vers 'n heils- of onheilsaankon- 
diging is, en hoe dit eintlik in verband 
staan met die voorafgaande woorde. 'n 
Onheilsaankondiging kan dit nouliks 
wees en as heilsaankondiging bots dit 


met die voorafgaande. Daarom lyk 'n 


ander oplossing beter, naamlik dat 
ons die tweede deel as 'n vraag moet 
beskou — iets wat in die Hebreeuse 
teks heeltemal moontlik is. Dan ver- 
taal ons: Sal die Here hulle dan nou 
laat wei soos `n lam in die oop veld? 
en so kry ons 'n sinvolle samehang 
wat betuig dat die wederstrewigheid 
van Israel die heil uitsluit. 


Israel is hier die noordelike ryk, en 
dit word weer 'n keer duidelik ge- 
maak deur die gebruik van die be- 
naming Efraim. 


Efraim is gekoppel aan die afgode: 
laat hom staan! As hulle drinkery 
verby is, dan hoereer hulle te meer. 
Hulle vorste is versot op skande. Die 
wind bind hulle in sy vleuels, sodat 
hulle oor ht” offers beskaamd sal 
staan. 


Duid-Iiv laat die profeet blyk dat 
hy vir hierdie afvallige ryk geen hoop 
op herstel meer sien nie. Efraim is 
onherroepelik aan die afgode gekop- 
pel. Hulle gaan voort in `n uitspattige 
roes waarin dronkenskap en ontug me- 
kaar volg en steeds groter afmetings 
aanneem. Vir ,,vorste” staan in die oor- 
spronklike letterlik ,,skilde”. Juis die- 
gene dus wat beskermende moet optree, 
dit is die leiers van die volk, is versot op 
die skandelike afgodiese bedrywe. 
Praat sal eintlik nie meer help nie. 
Daarom voeg die profeet die tussen- 
opmerking in: Laat hom staan! Sy 
1ot is reeds verseël. Die wind sal hier- 
die wederstrewige volk in 'n bondel 
saambind om hulle weg te voer. Die 
skande voer tot vernietiging en al die 
offers aan die afgode sal niks help nie. 
Hulle sal daar verleë mee staan. 


Verse 17 tot 19 is moeilik vertaal 
baar. en daarom is die uiteensetting 
hierbo nie so seker nie. Soos baie 
ander moelike dele in die Bybel, is ons 
verplig om te sê: As die vertaling reg 
is, of darem by benadering reg is, kan 
die inhoud die volgende beteken . .. 
Die ,as” moet daar wees om aan te 
dui dat vertaler sowel as verklaarder 
nie altyd weet nie, inderdaad, heel 
selde met volle selfversekerdheid 
weet. 





Hy wat self in sonde leef soek ge- 
selskap. Die sonde is so 'n vreeslike 
meesteres, dat 'n mens bang is om 
haar sonder medeslagoffers te volg. 


— Prof. dr. A. van Veldhuizen. 

KRONIEK...... 


Die wortel van die Kwaad Die Teologie van die Revolusie— 


Die Christian Leader van September 
1971 (maandblad van die Presbiteriane 
en Kongregasionaliste) probeer `n dia- 
loog aanknoop met die drie Afrikaan- 
se kerke oor die sosiale toestand in 
ons land. Hulle vra in die uitgawe 
waarom die Afrikaanse kerke en predi- 
kante nie saam met die Engelse kerke 
protesteer nie. 





DR. A. J. G. DREYER 





Nou glo ek dat ons alreeds die sta- 
dium bereik het waar dit sinneloos is 
om met `n gesprek oor hierdie saak te 
begin. Die Afrikaanse kerke het oor 
jare hulle standpunt gestel maar dit 
het op dooie aarde geval. In die ver- 
lede het die ander kerke al genoeg- 
saam getoon dat hulle nie in `n 
Skriftuurlike gesprek belangstel nie, 
maar alleen in `'n veroordeling van 
die Afrikaanse kerke en van ons land 
in die algemeen. Hulle wil hulle 
siening op ander afdwing en diegene 
wat nie bereid is om die pad saam 
met hulle te loop nie, staan klaar 
veroordeel en skuldig in hulle oë. 

Hierdie artikel en die wat daarop 
volg, is dus geensins 'n poging om 
met hulle in gesprek te tree nie, maar 
'n oorsig oor die agtergrond en aan- 
leiding tot die beskouings van die teo- 
logie van die rewolusie en sy gees- 
verwante asook die taak en optrede 
van die kerk. 


Die sogenaamde teologie van die 
rewolusie wil dit voorstel asof die 
boodskap van Jesus een is van rewo- 
lusionêr geweld waardeur die armes 
en onderdruktes bevry word, die staat 
desnoods met geweld omver gewerp 
moet word en 'n nuwe orde daargestel 
moet word. Hierdie gedagte word in 
toenemende mate deur die kerke aan- 
vaar soos te sien in die skenking van 
die Wêreldraad van Kerke aan ver- 
skeie terroriste organisasies. Hierdie 
skenking is net deur `n paar van die 
lid kerke bevraagteken en/of ge- 
boikot. Vir die res is dit sonder slag 
of stoot aanvaar. 


Hierdie optrede maak die steun wat 
die kerk bied in sekere kringe natuur- 
lik baie populêr — of dit die kerk van 
Christus enigsins sal bevorder betwy- 
fel ek ten sterkste. Die ou spreek- 
woord sê wel dat die bloed van die 
martelare, dit wil sê van mense wat 
bereid was om ter wille van die be- 
lydenis van Jesus Christus as Heer 
en Verlosser te betaal met hulle lewe, 


Kontrarevolusioner 


die saad is van die kerk. Van terroris- 
tiese geweld sê die spreekwoord niks. 
Maar die Skrif sê wel dat wie deur 
die swaard lewe deur die swaard sal 
sterwe. (Geweld ontketen geweld, 
wraak ontketen weerwraak. 

In die mediese wêreld word dikwels 
gewys dat wanneer `n siekte behandel 
word, dit nie help om die simptoom 
te behandel nie—die oorsaak van die 
kwaad moet blootgelê en genees word. 
Wanneer die simptome behandel word 
en dus onderdruk word, slaan die 
kwaad dikwels net later op `n ander 
plek uit in `n veel heftiger vorm. 

Die teologie van die rewolusie laat 
`n mens aan hierdie voorbeeld dink. 
Hulle sien simptome wat volgens 
hulle, getuig van `n kwaad. Nou wil 
hulle die simptome onderdruk en ver- 
ander — desnoods met geweld. Ek 
weet dat hulle dink dat hulle besig 
is met die wortel van die kwaad. Om- 
dat hulle die evangelie van Jesus 
Christus vervlak het, gemoderniseer 
of ,,ge-ontmitologiseer” het, daarom 
glo hulle ook alleen wat hulle wil en 
nie wat Christus in sy Woord aan ons 
gegee het nie. In ons land is die 
huidige staatstelsel in hulle oë die 
wortel van alle kwaad en daarom glo 
hulle dat, as die staatstelsel vernietig 
is en deur 'n nuwe orde vervang is, 
dan is alles wel. 


As `n mens die evangelie so opper- 
vlakkis verstaan, dan is dit geen won- 
der dat `n mens met oppervlakkige 
middels wil werk nie. Immers, `n 
rewolusie raak net die oppervlakte 
van die mens se bestaan — dit raak 
die wortel van die kwaad nie. 'n 
Staatsbestel is die uiting van die mens 
se ideale en verwagtings. Wat die 
mens van die lewe verwag, die ideale 
wat hy wil verwesenlik word uitgedruk 
in sy grondwette en moet verwesenlik 
word deur die regering wat hy daar 
stel. Om nou teen so 'n staatsbestel te 
wil veg, mag vreeslik dapper klink — 
dit mag selfs uitloop op vervolging, 
op bloedvergieting en ontwrigting van 
`n hele land se orde. Maar dit raak net 
die oppervlakte. 

Daarom getuig die teologie van die 
rewolusie, en alle ander rigtings van 
soortgelyke aard nie van `n diepgaan- 
de geloofsgehoorsaamheid nie, maar 
van ongeloof. Al gee hierdie mense 
hulle uit as ,,vooruitstrewend” of ,.mo- 
dern” of .rewolusionêr” is hulle nie 
een van hierdie dinge nie. Die mense 
van gewelddadige rewolusie is juis nie 
vooruitstrewend of modern nie, maar 

hulle is oer-konserwatief, behoudend 
en kontra-rewolusionêr. Hulle wil, in 
stryd met die Skrif, hulleself behou 
soos hulle is. 

Die Skrif is vir hulle te rewolu- 
sionêr, want die Skrif eis dat elkeen 
wat in Christus glo, sy kruis moet 
opneem en Christus moet volg. Die 
Skrif eis dat die gelowige deelgenoot 
sal word aan die lyde asook aan die 
krag van die opstanding van Jesus 
Christus (Filip. 3:10) deur homself 
af te lê. Die Skrif is so rewolusionêr, 
dat dit deurdring tot die wortel van 
die kwaad en dit blootlê, want sê 
die Skrif: ,,Hierdie volk kom na My 
met die mond en eer My met die 
lippe, maar hulle hart is ver van My 
af” (Matt. 15:8). Uit die hart van die 
mens wat ver van God is ,,kom die 
slegte gedagtes, egbreuk, hoerery, 
moord, diewery, hebsug, boosheid, 
bedrog, losbandigheid, afguns, laste- 
ring, hoogmoed, dwaasheid!” ,,Al hier- 
die booshede kom van binne uit en 
maak die mens onrein”. (Mark. 7:21- 
23). Hierdie gesindheid van die hart 
moet deur die geloof in Jesus Christus 
verander word. Dit is die konserwatie- 
we mens, die onwillige om homself 
te laat verander deur Jesus Christus, 
wat na die wapen en boikotte en 
protesoptogte gryp om die lewensom- 
standighede van die mens te verander, 
maar die status guo (die toestand soos 
dit is) van die mens self handhaaf. In 
ongehoorsaamheid aan die Woord wil 
hy deur die swaard lewe in plaas van 
deur die Woord wat vlees geword het. 

Die veranderde mens wat die krag 
van die opstanding van Jesus Christus 
leer ken het, glo nie meer in homself 
of in sy eie moontlikhede nie, maar 
vertrou in radikale gehoorsaamheid 
op Christus. Hy doen dus letterlik wat 
Christus van hom vra. Hy leef uit en 
volgens die Woord en nie deur dwang 
van die swaard nie. Die swaard kan 
nooit meer vermag as om een sisteem 
met 'n ander sisteem te vervang nie. 
En dan mag dit so gaan soos met 
menige rewolusie, dat dit agterna blyk 
dat hulle van die wal in die sloot be- 
land het, soos byvoorbeeld Kuba. In 
plaas van die vryheid waarvoor selfs 
bloed gestort is, mag dit blyk dat die 
nuwe orde”, soos alle sisteme, sy 
foute het. Die rolle word net omge- 
keer — die ou probleme kom van 
nuuts af na vore nou met ander per- 
sone en ander leiers wat teen `n ander 
staatsbestel agiteer. 


] Na volgende bladsy 


Die enigste ,,bevredigende” rewolu- 
Sie is die van Jesus Christus wat die 
hart van die mens verander. En as 
sy hart verander, verander sy lewens- 
wyse ook. Omdat hy deur Christus 
God ontdek het, ontdek hy homself en 
ook sy naaste. Dan dra hy ook ten 
opsigte van sy naaste die vrugte wat 
by die bekering pas. En hierdie vrugte 
word, volgens die Skrif, so gedra dat 
dit nie op die mense deur wapenge- 
weld, of enige ander vorm van dwang 
afgedwing word nie, maar wel so dat 
dit soos `n suurdeeg die gemeenskap 
sal deursuur. Dit begin met ander 
woorde in eie kring waar dit so gron- 
dig en op So `n hoogstaande vlak ge- 
doen moet word dat die mense van 
buite dit wel sal raaksien en daarheen 
getrek sal word. ,Laat julle lig so skyn 
voor die mense dat hulle julle goeie 
werke kan sien en julle Vader wat in 
die hemele is, verheerlik” (Matt. 5:16). 
Dit stimuleer geloof in God by ander. 
Hulle verheerlik die Vader! En waar 
die geloof kom, kom ook die werke 
wat by die geloof pas! Dan het die 
suurdeeg sy taak verrig om die ge- 
meenskap te deursuur — of die sout 
het dan sy taak verrig om smaak te 
gee. Hierdie vrugte van die geloof 
wat weer `n stimulus is tot geloof by 
ander, kan steeds wyer uitkring en 
uiteindelik selfs die staatsbestel be- 
invloed en verander! 

Waar dit nie gebeur nie maar ge- 
gryp word na protesoptogte, boikotte, 
geweld ensovoorts, om daardeur `n 
ander lewenswyse te probeer afdwing, 
is volledig in stryd met die Skrif. 

Die mooiste plakkate of slagspreuke 
beteken niks as die kerk nie self `n 
lig laat skyn voor die mense waardeur 


die Vader verheerlik word nie. As 
die dinge waarvoor kerke hul in die 
maatskappy beywer nie in sy eie kerk- 
like lewe soos `n lig is wat skyn nie, 
gaan dit soos Paulus in Rom. 3:17v 
skryf: ,Kyk, jy beroem jou op God, 
en jy ken sy wil en toets die dinge 
wat wesenlik is, omdat jy uit die wet 
onderrig word, en jy is oortuig dat 
jy `n leidsman is van blindes, `n lig 
vir die wat in duisternis is, `n op- 
voeder van onverstandiges, `n leer- 
meester van onervarenes, omdat jy die 
beliggaming van die kennis en die 
waarheid in die wet het — jy dan wat 
'n ander leer, leer jy jouself nie? Jy 
wat preek dat `n mens nie mag steel 
nie, steel jy? . . . Jy wat jou op die 
wet beroem, onteer jy God deur die 
oortreding van die wet?” 

As die wêreldraad van kerke en 
hulle geesgenote van mening is dat 
die kerk nie meer `n lig is nie, as die 
kerk die wêreld na hulle mening nie 
meer bereik nie en nie meer slaag om 
SOOS `n soutende sout te wees nie, dan 
is die opdrag en taak van die kerk 
seker nie rewolusie nie! Die kerk van 
Christus weet dat as hulle ontrou ge- 
word het, vernietig dit nie die getrou- 
heid van God nie (Rom. 3:8). Hy 
bly getrou aan sy Woord wat Hy aan 
ons gegee het en daarom mag en moet 
die kerk tot niks anders oproep nie 
as tot berou en bekering — die kerk 
moet terugkeer na die wortel van die 
kwaad. Die kerk wat hiervoor swyg, 
moet liewer heeltemal swyg, want dan 
het hy die evangelie van vrede verruil 
vir die swaard — as die vrede by God 
wat deur Jesus Christus geskenk word, 
verdwyn, het ons geen hoop op per- 
manente vrede by die mense nie. 


KORREKSIE. 
In die uitgawe van Oktober bladsy 
5 is foutiewelik vermeld dat ds. J. H. 
Koekemoer die skrywer is van ,,Voor- 
lopers van die Kerkhervorming.” Die 
skrywer is ds. $S. J. Botha. Dit word 
graag reggestel. 

'N GESKENK VAN - 
BLYWENDE WAARDE 


'n Nuwe digbundel van 'n ou- 
derling van die Kerk, wat roem 
wegdra van letterkundiges. 


Die vreemdeling van Galilea 
en ander gedigte” 
deur 


W.L. MARAIS 


Prys R1.50. 


verkrygbaar by die ... 


Ned. Geref. Boekhandel 
Schoemanstraat, Pretoria. 


of by die skrywer, adres... 
Posbus 387 . Welkom . O.V.S. 

PRETORIA 


ONS BEVEEL AAN DIE ALOMBEKENDE 
MANS-, DAMES- EN SEUNSUITRUSTERS 
Dippenaar en Reineke 


vir al u benodigdhede in KERKRAADSDRAG, PREDIKANTSTOGAS vanaf 
R40 soos goedgekeur deur die Sinode. 

Huisbesoek as 'n onderdeel van die Herderlike sorg 
in die hederlandse Hervormde Kerk (vervolg) 


Gesprekke: 


Om meer duidelikheid oor hierdie 
onderwerp te kry en om meer van die 
toestande in Nederland te wete te 
kom, het ons `n gesprek oor huisbe- 
soek gaan voer met drie persone binne 
die Nederlandse Hervormde Kerk: 


1. Ds. G. J. H. Gijmink: 


Hy is 'n Hervormde predikant in 
Rotterdam en `n alombekende — en 
uitgesproke vriend van Suid-Afrika. 

Ds. Gijmink is van mening dat dit 
in die stadsgemeentes onmoontlik is 
om elke huisgesin, sê maar, eenmaal 
per jaar te besoek. Hy het op die 
oomblik byna 5,000 siele in sy ge- 
meente. Dit is egter nie 'n rede om 
nie huisbesoek te doen nie, sê hy. 
Volgens hom moet 'n predikant vaste 
tye afsonder om sy gemeentelede tuis 
te besoek. In die dorpe is meer ge- 
reelde huisbesoek egter moontlik en 
dan moet die predikant en ouderling 
nie probeer om hulle plig te ontduik 
nie. 

'n Beswaar van ds. Gijmink is dat 
daar byna niks oor huisbesoek gesê 
word by die meerdere vergaderings 
nie. Daar is ook nie by die Ringsver- 
gadering `n formulier wat ingevul 
moet word, sodat die huisbesoek kon- 
troleerbaar is nie. Daar word dus geen 
rekenskap gegee deur predikant en 
kerkraad nie. 

Verder het ek gevra: ,Wil die mense 
in die Hervormde Kerk nog besoek 
hê?” ,,Ja” was die antwoord, ,,maar 
die mense raak naderhand gewoond 
om die predikant nie te sien nie en 
dus word die gaping tussen hom en 
die gemeente steeds groter.” 

Ten slotte het ds. Gijmink gesê dat 
Sy gemeente in wyke ingedeel is, maar 
dat dit moeilik is om vir al die wyke 
`n ouderling en `n diaken te kry. Dit 
bemoeilik die maandelikse besoeke, 
die oproep tot die nagmaal, ensovoorts. 


2. Drs. N. den Oudsten: 


Hy is verbonde aan die Utrechtse 
Teologiese Fakulteit, Departement 
Praktiese Teologie en is hier werk- 
saam as lektor in die Homilitiek 
(Preekkunde). Hy is ook een van die 
mense, wat aangestel is om die teolo- 
giese studente met raad en daad by 
te staan. 

Ook hierdie teoloog, wat in `n hele 
paar gemeentes as predikant gewerk 
het, is die mening toegedaan dat huis 
tot huis besoeke in 'n groot stad, 
vandag in Nederland nie haalbaar is 
nie. Die heel eerste probleem is die 
mankrag. Daar is net nie genoeg 


DS. $. G. A. GOLDEN 


mense om die predikant by te staan 
nie. Die proses van ontkerkliking in 
die stede het al sê ver gevorder, dat 
die predikant naderhand teleurgesteld 
en moedeloos word vanweë die feit 
dat hy in baie huise eintlik nie meer 
welkom is nie. Ook by hom het ons 
verneem dat gereelde huisbesoek nog 
voorkom in klein, meelewende ge- 
meentes. Daar gaan die predikant en 
ouderling nog saam na die huise toe 
en die predikant probeer om al die 
mense eenmaal per jaar te besoek. In 
SO `n gemeente veroorsaak die besoek 
van die predikant dikwels `n teenbe- 
soek van die gemeentelid. Oor die 
algemeen, sê drs. Den Oudsten, kom 
konsekwent deurgevoerde huisbesoek 
maar selde voor. Die redes is soos 
volg: 

a. Die predikant en/of die lidmate 
sien nie meer die nut daarvan in nie. 

b. Die predikant is oorlaai met te 
veel werksaamhede. 

Cc. Die huisbesoek word in so `n mate 
agterweë gelaat, dat die predikant nie 
meer kan ,inhaal” nie. Dan hou hy 
maar heeltemal op om huisbesoek te 
doen. 

d. Predikant voel daar is belangriker 
dinge wat gedoen moet word. 

Hy is verder voorstaander van sin- 
volle huisbesoek. As ervare predikant 
sê ons gespreksgenoot dat die herder 
sy skape by hulle name moet ken. 
Letterlik. Ook figuurlik, sê hy, want 
,kennis” is liefhê, ,,kennis” is om 
kennis te neem van iemand anders 
se lewe en ,,kennis” is om kennis te 
neem van iemand anders se gedagte- 
wêreld. 

Drs. Den Oudsten sluit af deur te 
sê: ,Om goed te kan preek, is dit 
nodig om jou gemeente goed te leer 
ken en hierdie ,leer ken” is onder 
andere moontlik deur middel van huis- 
besoek. 


3. Manfred Hausmann: 


Hy het pas afgestudeer aan die 
Rijks Universiteit van Utrecht en is 
toegelaat tot die evangeliebediening 
in die Hervormde Kerk. Hy sê dat 
jong, afgestudeerde predikante oor die 
algemeen voorstaanders is van huisbe- 
soek deur die predikant, hoewel daar 
nie te veel van hierdie opvatting in 
die praktyk tot sy reg kom nie. Veral 
die jong predikante van die Gerefor- 
meerde Bond ('n behoudende groepe- 
ring in die Hervormde Kerk) staan 

baie tyd af aan huisbesoek, soos ons 
dit ken in ons kerk in Suid-Afrika. 
Proponent Hausmann sê verder dat 
die jong predikante eintlik `n bietjie 
terugdeins vir huisbesoek. Omdat hulle 
self nog onseker is oor verskillende 
geloofs- en kerklike aangeleenthede, 
waarop ons nie nou ingaan nie, on- 
dervind hulle heelwat gespreks- en 
kontakprobleme met die gemeentelede. 

By ons in Suid-Afrika is die predi- 
kante oor die algemeen van mening 
dat verantwoordelike huisbesoek ook 
sy goeie invloed sal hê op die by- 
woning van die erediens. Doelgerigte 
huisbesoek lei die gemeente weer te- 
rug na die erediens toe. Die meeste 
aanstaande- en jong predikante in die 
Nederlandse Hervormde Kerk sien 
geen wisselwerking tussen huisbesoek 
en erediens nie. Volgens hierdie men- 
se hoei 'n predikant nie eers oor die 
bywoning van die erediens tydens die 
huisbesoek te praat nie; selfs al besoek 
'n gesin nie die erediens nie. Dit lyk 
vir my of aanstaande- en jong predi- 
kante meer begin beweeg in die rig- 
ting van huisbesoek ,,op versoek”, dit 
wil sê: as `n gesin of persoon die 
predikant nodig het, dan bel hy hom 
en dan kom 1ê die predikant 'n besoek 
af. Ek is van mening dat 'n gemeente 
op dié manier gedegradeer word tot 
kliënte” of nog erger: tot ,,pasiënte” 
en die predikant kan gesien word as 
die man wat gou moet ,,diagnoseer” 
en besluit watter ,inspuiting” om te 
gee. 


Oplossinge word gesoek: 


Ten spyte van al die probleme, wat 
die predikant se sistematiese huisbe- 
soek haas onmoontlik maak, is daar 
steeds stemme in die Hervormde Kerk 
van Nederland wat opgaan om 'n op- 
lossing van die probleme te soek. 


In ,Hervormd Nederland” van 24 
April 1971 skryf H. Kroese dat dit 
vir hom aanvaarbaar is dat `n predi- 
kant in `n groot stad nie van huis tot 
huis in sy gemeente besoek kan aflê 
nie. Hy meen dat so 'n predikant moet 
oorgaan tot die hou van groepsaande. 
Elke keer kom `n ander wyk aan die 
beurt. In die gemeentelike blad kan 
`n predikant dan die problematiek 
rondom die sistematiese huisbesoek 
van sy gemeente verduidelik. Die heer 
Kroese voel egter dat 'n predikant 
eenvoudig tyd moet inruim om al die 
nuwe intrekkers in hulle huise te gaan 
besoek met die doel om hulle in die 
gemeente welkom te heet. 


] Na bladsy 15 


Ons Teologiese Opleiding 


'Tans is daar baie jong manne wat 
beplan oor `n lewenstaak en die toe- 
rusting daartoe nadat die skoolloop- 
baan verby is. Die kerk sien met ver- 
lange daarna uit dat `n aansienlike 
getal van hulle hulle tot die bediening 
van die Woord geroepe sal voel. 

Afgesien van die studie self wonder 
sulke persone seker ook wat sou die 
teologiese studente gedurende hulle 
studietyd meer doen as om in die 
klasse lesings by te woon. Die praeses 
(voorsitter) verslag van die 'Teolo- 
giese Vereniging Van der Hoff oor 
1971 lig die gordyn voor die aange- 
leenthede wat op hulle weg lê en dit 
word geplaas met die vertroue dat 
dit ook jongmanne, naas hulle eintlike 
roeping se belangstelling sal prikkel. 


I. INLEIDING: 

Van der Hoff Teologiese Vereniging 
is `n fakulteitsvereniging van die 
Fakulteit Teologie (Afd. A) wat hom 
ten doel stel om: 

(a) Sy lede in een organisasie saam 
te snoer vir die bevordering van kerk- 
like belange en die versterking van 
die broederskap en van die kollegiale 
band onderling; en 

(b) Sy lede in die geleentheid te 
stel om hulle onderling geestelik en 
intellektueel te oefen in alles wat 
kan bydra tot die vorming wat hulle 
nodig het om hulle toekomstige roe- 
ping as lidmate en as predikante van 
die kerk, ooreenkomstig die Woord 
van God, te vervul. 


II. VERGADERINGS: 


Die vereniging het soos gewoonlik 
drie-weekliks vergader in die 'Teolo- 
giese klaskamer van Lettere Gebou 1. 
Die eerste helfte van elke vergadering 
was aan die lewering en bespreking 
van `n referaat gewy, terwyl die 
tweede helfte aan studente-aangeleent- 
hede gewy is. Met die uitsondering 
van een vergadering was genooide 
sprekers vir die referaat verantwoolr- 
delik. 

Die eerste vergadering het op 11 
Februarie 1971 in die kerkgebou van 
die gemeente Philadelphia plaasge- 
vind. Tydens hierdie vergadering is 
17 nuwe lede geinstalleer en is die 
werksaamhede vir die jaar vir goed- 
keuring aan die vergadering voorgelê. 

Hierna is drie-weekliks vergader en 
die volgende referate het aandag ge- 
niet: 

(a) Kerk en Industrie (Prof. J. 1. 
de Wet). 

(b) Die Swart Teologie (Prof. A. D. 
Pont). 

(c) Die Sendingbeleid van die Her- 
vormde Kerk (Prof. F.J. van Zyl). 


Tydens hierdie vergadering was H.S.V. 
die gaste van Van der Hoff. 

(d) Rassisme en die Wêreldraad van 
Kerke (Ds. A. J. van Staden). 

(e) Die drie Afrikaanse Susters- 
kerke (Ds. P. J. de Beer). 

(f) Op die vergadering van 22 April 
1971 is die 4 referate wat tydens die 
jaarlikse teologiese kongres deur die 
vier verskillende fakulteite gelewer 
sou word onder leiding van die vol 
gende persone bespreek: 

(i) Prediking volgens die kerklike 
jaar (B. J. Erasmus). 

(ii) Die toepassing van God's Woord 
in die prediking (F. J. Boshoff). 

(iii) Kategismusprediking (P. M. 
Venter). 

(iv) Die eis van Christosentriese 
prediking (J. P. Naudé). 

(e) Die afsluitingsvergadering vind 
op 16 September 1971 plaas waarty- 
dens jaarverslae behandel sal word 
en die nuwe bestuur en komitees ver- 
kies sal word. 


IT. TEOLOGIESE KONGRES: 


Van der Hoff het weer aktief deel- 
geneem aan die jaarlikse interfakul- 
têre teologiese kongres wat vanjaar 
te Stellenbosch aangebied was. 

Die referaat ,,Die eis van Christo- 
sentriese prediking” is saamgestel 
deur mnre. J. P. Naudé en L. J. S. 
Steenkamp. 

Vergun my die geleentheid om mnr. 
Steenkamp weer eens te bedank vir die 
hoogs bekwame en aangename wyse 
waarop hy met die uitwerk van die 
referaat behulpsaam was, asook vir die 
wyse waarop hy tydens die bespre- 
kings sy man gestaan het teen studen- 
te wat akademies verder as hy ge- 
vorder was. 

Aan hom en mnr. Malan Storm wat 
volgende jaar die referaat namens 
Van der Hoff sal aanbied, wil ons 
sterkte toewens, asook aan mnr. J. 
A. van Biljon en sy reëlingskomitee 
met die organisering van die kongres. 


IV. JAARBLAD: 


Alhoewel die jaarblad eers binne- 
kort gaan verskyn, wil ons byvoor- 
baat aan die redakteur, mnr. D. J. 
Miiller en sy redaksie ons dank betuig 
vir die diens wat hulle, deur middel 
van die blad aan Van der Hoff lewer. 
Ons weet dat die blad 'n gunstige ont- 
vangs by die gemeentes te beurt sal 
val. 


V. VAN DER HOFF-H.S.V-TOER: 


Die toer wat gedurende die April 
vakansie plaasgevind het, het `n bruto 
wins van méér as R3,500 gemaak. Die 
optrede van die toergroep onder die 


bekwame leiding van mnr. Wessel 
Swart het verseker dat volgende jaar 
se toer met mnr. Barry van Wyk aan 
die roer van sake op netjiese oopge- 
trapte paaie hul weg sal vind. 

Op 23 Julie 1971 het `n geslaagde 
re-unie van die toergroep by die Ade- 
laarsklub plaasgevind. 


VI. BEURSE EN LENINGS: 


Uit die Van der Hoff studiefonds 
is beurse en lenings ten bedrae van 
R1,800 aan 14 behoeftige studente toe- 
geken. 'n Bedrag van R5,000 is tans 
op vaste belegging. 


VII KAMPKONGRES, 19-21 FE- 
BRUARIE 1971: 


Tydens hierdie kamp, wat die eerste 
maal in die geskiedenis van Van der 
Hoff plaasgevind het, is deur middel 
van besprekings aandag gegee aan 
die volgende sake: 

(a) Die mens wat predikant word 
(Referaat deur ds. C. L. van den 
Berg). 

(b) Teologiese studie as akademiese 
studie (Referaat deur dr. C. J. Mans). 

(ce) Die teologiese student op die 
kampus. (Referaat deur prof. A. D. 
Pont). 

Tydens hierdie kamp is ook genoeg 
geleentheid vir ontspanning gegee So- 
dat die onderlinge gees in Van der 
Hoff reeds vroeg in die jaar op 'n 
gesonde grondslag geplaas is. Die 
eerstejaar studente het tydens hierdie 
kamp ook die geleentheid gekry om 
die senior studente te ontmoet en 
om die lewenspatroon van Van der 
Hoff aan te leer. 

Onder leiding van mnr. Hennie 
Botes en sy helpers het die organisa- 
toriese sy van die kamp baie vlot ver- 
loop. 


VIII. PIEKNIEK, 20/3/71: 


In samewerking met H.S.V. is `n 
aangename piekniek gehou waarty- 
dens daar ruim tyd was vir krieket, 
swem, braaivleis en die onvermydelike 
amoreuse sake. 


IV. SPORT: 


Altesaam drie krieketwedstryde is 
gespeel waarvan die laaste teen 'n 
Span van Deo Gloria was. In ons notule 
lees die uitslag van laasgenvemde wed- 
stryd so: ,Van der Hoff het oorwel- 
digend met 2 lopies gewen”. 

Op hierdie stadium is die tradisio- 
nele B.A.-B.D.-rugbywedstryd nog nie 
afgehandel omdat die B.A. studente 
nog nie daarin kon slaag om 'n span 
saam te stel wat selfs effens na 'n 
rugbyspan lyk nie. 


[7] Blaai om 

X. VERVERSINGSKOMITEE: 


Aan die konvenor, mnr. P. B. Bos- 
hoff en sy komitee betuig ons graag 
ons waardering vir die aangename 
verversings wat by elke vergadering 
voorsien is. Ook vir die reëlings by 
die piekniek en die dinee van volgende 
week wil ons u bedank vir die diens 
wat u aan Van der Hoff gelewer het. 


XI. VAN DER HOFF OP DIE 
KAMPUS: 


(a) Mnr. H. J. Botes het enkele 
berigte in verband met Van der Hoff 
se aktiwiteite aan die ,,Perdeby” en 
aan Kerknuus voorsien. 

(b) Van der Hoff het `n groot by- 
drae gelewer in die daarstelling van 
die verbod op toelating van die RK.K.- 
Studentevereniging op die kampus 
deur middel van `n memorandum en 
en getuienis wat voor `n kommissie 
rakende hierdie saak afgelê is. 

(c) Daar is ook getuienis afgelê 
voor die kommissie insake studente- 
verenigings op die kampus. 

(d) Lede van Van der Hoff het oor- 
denkinge vir die ,,Perdeby” geskryf 
asook by verskeie koshuise die huis- 
godsdiens waargeneem. 

(e) Hierbenewens het lede van 
Van der Hoff ook artikels vir blaaie 
soos die Christelike Vrou” en H.S.V.- 
blad geskryf. 

(£) Onder leiding van mnr. Johan 
Fourie is aan die begin van die jaar 
deelgeneem aan die uitstalling van 
Studenteverenigings. 


XII. SERENADES: 


Vanjaar is hierdie goeie gebruik 
voortgesit en is by professore tydens 
hulle verjaarsdae geserenadeer. Ons 
sal graag wil sien dat hierdie serenades 
in die toekoms ook onderhou word 
aangesien dit beslis bydra tot `n ge- 
sonde verstandhouding tussen profes- 
sore en studente. 

Mnre. Frans Boshoff en Barry van 
Wyk het hier die leiding geneem en 
ons bedank hulle vir hulle moeite. 


XI. AANBEVELINGS: 


(a) Dit sal voordelig wees vir Van 
der Hoff se voortbestaan indien die 
kamp aan die begin van die jaar `n 
jaarlikse instelling word. Daarom be- 
veel ek ook aan dat vanaand reeds `n 
reëlingskomitee aangewys moet word 
wat vroeg volgende jaar die kamp 
kan organiseer. 

(b) Dit word ook aan die nuwe 
bestuur aanbeveel om so gou moontlik 
'n foto van prof. E. $. Mulder te 
voeg by die versameling in die teolo- 
giese klaskamer. 

(c) Van der Hoff moet meer ge- 
bruik maak van die plaaslike studente- 
koerant om sy aktiwiteite aan die stu- 
dentemassa bekend te stel. Dit voor- 


kom dat daar wanvoorstellinge in ver- 
band met die lewe en houding van 
teologiese studente ontstaan. 

(d) Die oprigting van die naambord 
by die teologiese klaskamer is in die 
hande van die Dekaan. Na verwagting 
sal die oprigting daarvan in die loop 
van die komende vakansie plaasvind. 
Dit word aan die nuwe bestuur aan- 
beveel om in verband met hierdie 
saak met die Dekaan in voeling te bly. 


XIV. DEDANKINGS: 

Hiermee wil ek my persoonlike dank 
betuig aan die Assessor, mnr. F. J. 
Boshoff, aan die Abactis, mnr. H. T. 
van Deventer en aan die Fiscus, mnr. 
J. A. van Biljon, vir die diens wat 
hulle aan Van der Hoff deur die jare 
heen en in die besonder vanjaar as 
bestuurslede gelewer het. Deur hulle 
samewerking het hierdie here daartoe 
bygedra dat Van der Hoff soos in 
die verlede in `n gees van eensgesind- 
heid die jaar kan afsluit. 


Namens die bestuur wil ek ook `n 
woord van dank rig tot elke lid van 
Van der Hoff wat daartoe bygedra het 
om die vergaderings vlot en aange- 
naam te laat verloop. Die ure wat in 
hierdie vergaderings deurgebring is, 
sal seker tot die einde van ons lewe 
onthou word as die vreugdevolste oom- 
blikke op die kampus van die Uni- 
versiteit van Pretoria. 


XV. TEN SLOTTE: 


Wat Van der Hoff se formele akti- 
witeite betref, loop 1971 vanaand ten 
einde. Vir Van der Hoff se lede lê 
daar nou nog net `n kort tydjie van 
klasloop voor en dan is ons binne 
die periode van rekenskap. 

Laat elkeen van ons in die tydperk 
wat voorlê ons tot die uiterste toe 
inspan om alleen ons beste in die 
akademie te lewer. Elke lid van Van 
der Hoff is begiftig met baie talente. 
Laat ons dit inspan en gebruik, want 
aan wie vele dinge toevertrou is, sal 
ook vele dinge gevra word. 

Die kerk wag op jong goed toege- 
ruste predikante om die steeds groei- 
ende getal vakante gemeentes te vul. 
Laat dit nie eendag van ons gesê 
word dat ons nie ag geslaan het op 
die noodkreet van ons kerk nie. Laat 
ons dus aan die werk spring! 


J. P. NAUDE, 


Praeses. 
16 September 1971. 





Dit is een van die onverbiddellike 
feite van die lewe dat sonde sonde 
baar. 

— William Barclay. 











Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
Spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan 'n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 


` Watersug- 


Pille 

Die Teologiese Opleiding van die Bantoe 


1. ALGEMENE OPMERKINGS: 


Die teologiese opleiding van studen- 
te is altyd 'n uiters belangrike aan- 
geleentheid vir die kerk. Die kerk het 
daaroor nog altyd bepaalde standpunte 
ingeneem wat van wesenlike belang is. 
So byvoorbeeld het die kerk die eis 
gestel van `n akademiese opleiding 
vir sy aanstaande predikante. Wat ons 
kerk aanbetref het ons voorts die be- 
paling dat die opleiding moet geskied 
aan die Universiteit van Pretoria (Art. 
59 van die bepalings). Dit geld vir 
die B.D.-graad. Verdere studie kan by 
ander universiteite gedoen word, en 
dit word ook dikwels gedoen. So het 
ons kerk byvoorbeeld as Dekaan van 
die Fakulteit 'Teologie nog nie `n 
professor gehad wat aan die Univer- 
siteit van Pretoria sy doktorsgraad 
behaal het nie. 





PROF. DR. D. J. BOOYSEN 





Hieruit spruit twee sake voort. Die 
eerste is dat die opleiding vir die B.D.- 
graad aan die Universitet behaal word 
waar die kerk sy professore benoem 
het. Die kerk aanvaar daarmee die 
verantwoordelikheid vir die opleiding 
van sy predikante. Dit is so, omdat die 
kerk weet dat teologie nie beoefen 
kan word as neutrale wetenskap nie, 
maar, om dit eenvoudig te stel, die 
teologiese opleiding sal altyd kerklik 
verbonde moet wees. Dit is te begrype, 
want die kerk wil juis dat die getuie- 
nis uitgedra word aangaande Jesus 
Christus die Here, soos wat die kerk 
die Skrif verstaan. Hierdie verstaan 
van die Skrif het ook byvoorbeeld 
neerslag gevind in die belydenisskrifte 
van die kerk. Soos die kerk dus die 
Skrif verstaan, moet dit oorgedra word 
van geslag tot geslag. Daarmee word 
ook `n teologiese tradisie gebou. 


Die tweede aspek waarna ons kan 
verwys is dit: Juis omdat die kerk 
die B.D.-opleiding vir homself vra, 
gee die kerk daarmee te kenne dat 
die teologiese vorming deur die kerk 
gedoen moet word. Nagraadse studie 
kan elders gedoen word nadat die 
kerk sy vormingswerk aan die studen- 
te gedoen het. Nagraadse werk is trou- 
ens die bewys dat daar op wetenskap- 
like vlak selfstandig gewerk kan word. 
Wat in die vormingsjare geleer is, 
sal derhalwe jou teologiese uitkyk 
bepaal. 


Die kerk sal altyd belangstelling 
moet toon in die teologiese opleiding. 
Die kerk stel die eis dat sy predikante 
die beste moontlike opleiding sal ont- 
vang. Dit raak altyd die predikante. 


Maar dit is ook van belang vir die 
kerk se lidmate: Die predikante gaan 
onder hulle werk! 


Hierdie belangstelling van die lid- 
mate is goed, is noodsaaklik. Geluk- 
kig is dit so dat daar in ons kerk nie 
`n kloof bestan tussen die kerk en 
die teologiese opleiding nie. Die ak- 
tiewe deelname van die professore in 
die semeentelike werk en ander kerk- 
like aktiwiteite voorkom dat daar ver- 
wydering kom. Van die kant van die 
kerk se lidmate is daar ook belang- 
stelling in die doen en late van die 
Fakulteit. 


Dit sien ons byvoorbeeld weerspieël 
in die briewekolomme van die ,Die 
Hervormer ”— al is dit dan om te kla 
oor die voorvereistes wat gestel word 
aan die studente! 


Dit bring ons by `n ander aspek van 
die saak. Sedert die reformasie het 
die kerk altyd nog die eis gestel dat 
sy predikante `n akademiese opleiding 
moes ontvang, dit wil sê dat hy stu- 
deer het. Ons maak wel uitsonderings 
vir diegene met singuliere gawes, 
maar dit is 'n uitsondering — ek 
weet net van een so 'n geval waar 
'n persoon vergunning gekry het om 
bepaalde werk te doen in Angola. 
Die kerk lei dus wetenskaplik toege- 
paste mense op wat as predikante 
in die kerk werksaam gaan wees. 


In ons kerk het ons dit nog altyd 
as goed geag dat die voorstudie, dit 
wil sê die B.A. ook in 'n bepaalde 
rigting dui. Die student 1ê daar nie op 
Sosiologie, Sielkunde en Kriminologie 
toe nie, maar omdat die studie die stu- 
die van die Bybel is, sal dit gaan om die 
wetenskappe waarin die studie van die 
Bybel vergemaklik word: Daarom die 
nadruk op die studie van die tale. 
Ek wil daarmee die studie van die 
ander vakke hierbo genoem, nie af- 
maak nie, ek ontken ook nie die waar- 
de van die vakke nie, maar in die 
studie van die Bybel is hulle nie 
van primêre belang nie. Die sal mis- 
kien duideliker wees as ons aanvaar 
dat die een vak wat die grondslag 
vorm van al die ander, die eksegese is. 
Ons moet eers weet wat sê die Bybel. 
Dit bring mee dat die oorspronklike 
tale waarin die Bybel geskryf is, be- 
studeer moet word, en daarna moet dit 
nie vergeet word nie! Die kerk sal dus 
altyd die kennis van Grieks en He- 
breeus moet eis as deel van die voor- 
graadse studie. Die predikant se eerste 
en grootste taak is tog om die evan- 
gelie te verkondig. Hoe kan hy dit 
doen as hy die Bybel nie kan lees 
in die oorspronklike taal en verstaan 
wat hy lees nie? 

2. DIE TEOLOGIESE OPLEIDING 
VAN DIE BANTOE: 


2.1. Die Nederduitsch Hervormde Kerk 
en die Bantoe Hervormde Kerk: 
Wat ons in die voorgaande gedeelte 
gestel het, beteken nie dat ons kerk 
nie belang het in die opleiding van 
die studente van die Bantoe Hervorm- 
de Kerk nie. Inteendeel! Ons kerk het 
besondere belang daarby. Dit kan ek 
sê op grond van die sendingbeleid van 
ons kerk. 

Die kerk het dit so verstaan dat 
die beste werkswyse wat gevolg moet 
word om die sendingopdrag van Matt. 
28:19 uit te voer, so is dat Bantoes 
onder Bantoes die evangelie moet 
verkondig. So is dit ons uitgangspunt 
dat daar selfs met die etniese groepe- 
ringe rekening gehou moet word, so- 
dat die Zoeloe onder die Zoeloes werk- 
saam sal wees, die Tswana onder die 
Tswanas en so meer. 

Nou kom die vraag: Hoe voer die 
kerk die sendingopdrag van Matt. 
28:19 uit? Oor die prinsipiële grond- 
slag van die sending wy ek nie uit 
nie. Die kerk het dit lankal reeds aan- 
vaar. Die kerk probeer om in besonder 
die opdrag uit -te voer deur mense 
op te lei, toe te rus om die evangelie 
onder hulle eie mense te gaan ver- 
kondig. Natuurlik is dit nie die enig- 
ste wyse nie, maar dit is die belang- 
rikste vir die kerk. Hier ontmoet die 
twee kerke mekaar dag na dag, hier 
vind die dialoog (om die populêre 
woord te gebruik) plaas. Ons kerk wil 
getuie in die wêreld wees, ook onder 
die Bantoe. Dit doen ons deur die 
getuienis deur te gee, sodat hulle dit 
verder kan dra. 

Die opleiding van die Bantoe-leraars 
en evangeliste is dan ook `n aktiwiteit 
van die Nederduitsch Hervormde Kerk 
van Afrika, en is dit nie oorgegee aan 
die Bantoe nie. Dit sal eventueel wel 
gebeur. 

Alles wat ons in die voorgaande ge- 
stel het, is van belang vir die teolo- 
giese opleiding van die Bantoe: 

Die akademiese toerusting. 

Dit moet kerklike opleiding wees. 

Die teologiese interpretasie sal moet 
meespreek. 


29. Die Huidige Situasie: 

Hoe geskied die opleiding vandag? 
Die teologiese opleiding geskied by 
die Teologiese Skool Stofberg te Turf- 
loop. Ons kerk het met die N.G. Kerk 
`n ooreenkoms aangegaan oor die op- 
leiding. Hier is vier professore van 
die N.G. Kerk en een van die Her- 
vormde Kerk. Die vakke is so verdeel: 
Ou Testament — Die dosent van die 

Hervormde Kerk gee aan al die stu- 
dente hierdie vak. Nuwe Testament, 
Dogmatiek, Etiek, Sendingwetenskap, 
Algemene Kerkgeskiedenis en Prak- 
tiese Teologie word deur dosente van 
die N.G. Kerk aan al die studente 
gegee. 

Vir die studente van die Bantoe 
Hervormde Kerk word S.A. Kerkge- 
skiedenis en Praktiese Teologie deur 
die dosent van die Hervormde Kerk 
geleer. Uit die aard van die saak kan 
daar egter nie baie aan gedoen word 
nie, en word eintlik net ons kerk se 
standpunt oor sekere aangeleenthede 
aan hule oorgedra. Die doseerwerk 
aan die Teoogiese Skool geskied op 
so 'n wyse dat verskilpunte tussen die 
kerke nie beklemtoon word nie. 

Die studente kan hier verdeel word 
in drie groepe: Daar is die Evange- 
liste-kursus. Die studente wat die op- 
leiding volg het meestal 'n St. 6 of St. 
8 skooleksamen geslaag en word dan 
as evangeliste opgelei. Hulle kan net 
'n beperkte opdrag uitvoer. Hulle kan 
byvoorbeeld nie die sakramente be- 
dien nie. Die kursus duur drie jaar. 

Die tweede groep het of St. 10 of die 
Evangeliste-kursus geslaag en in laas- 
genoemde geval 'n paar jaar in die 
gemeentes gewerk en kom dan terug 
vir verdere studie. Hulle kan egter nie 
inskryf vir graad-doeleindes nie om- 
dat hulle nie universiteitstoelating 
het nie. Die kursus duur vyf jaar. 

Die derde groep werk aan 'n BA. 
Teologie graad. Die kursus word in 
samewerking met die Universiteit van 
die Noorde aangebied. Die studente 
studeer in Hebreeus. Grieks, `n ampte- 
like taal en dan 'n verskeidenheid 
van teologiese vakke. Die kursus duur 
vyf jaar. 


92.3. Kritiek op die Stelsel: 


Diegene wat in voortdurende kontak 
met die opleiding is, is bewus van 
etlike probleme in die verband. Die 
Sentrale Raad vir die Kerstening van 
die Heidene gee herhaaldelik aandag 
aan die saak, en dit verg nog meer. 

Die een groot probleem is die feit 
dat ons nie `n 'Teologiese fakulteit 
van ons eie aan `n universiteit het vir 
die opleiding nie. Onderhandelinge is 
weer aan die sang met die Universi- 
teit van die Noorde oor die hele aan- 
geleentheid. Dit staan egter vas dat 
ons in die onmiddellike toekoms nie 
'n eie fakulteit sal hê nie. maar dat die 
opleiding in samewerking met die 
universiteitsdosente gedoen sal moet 
word. Wat ons kerk as 'n basiese ver- 
eiste gestel het vir sy eie studente, 
sal ons dus moet prysgee ten opsigte 
van die opleiding van die Bantoe Her- 
vormde Kerk. Die teologiese vormings- 
werk sal, soos nou, hoofsaaklik deur 
mense van ander kerke gedoen word. 

Ts dit van belang? Die vraag is al 
dikwels gestel, en daar is ook al be. 


weer dat die verskille wat byvoorbeeld 
tussen die Afrikaanse kerke bestaan, 
nie aan die Bantoe kerke oorgedra 
moet word nie. 


Nou is dit so dat die verskille vir 
elke kerk van belang is, daarom hand- 
haat elkeen dit! De facto het ons 
reeds die verskille oorgedra. Kan dit 
nou ongedaan gemaak word? Ek twy- 
fel. Dit is ook maklik om soiets te sê 
as daarmee eintlik bedoel word: Gee 
jtlle prys, ons handhaaf! 


Ons verskil egter nie van mekaar 
terwille van die verskille nie! Daar sit 
tog 'n hele stuk teologie agter, wat 
ook nie buite rekening gelaat kan 
word nie. 


Nou is die vraag: Wil ons kerk hê 
dat die getuienis oorgedra word soos 
wat ons die Skrif gehoor, verstaan en 
begryp het, of nie? Anders gestel: 
Ts dit vir ons belangrik dat die kerk 
noe die opleiding van die Bantoe Kerk 
wil doen teen die teologiese agter- 
grond van die Nederduitsch Hervorm- 
de Kerk van Afrika? 


Die ander vraag wat na vore kom, 
sluit by die vorige aan. Teologiese oDp- 
leidine sal altyd kerklike opleiding 
moet wees. Dit is eintlik ondenkbaar 
dat daar gepraat word van 'n kerklose 
Teoloeiese Fakulteit. Kan teologie 
kerklik onverbonde beoefen word? 
Hoe objektief jv ookal wil wees. jou 
kerklike belvdenis. teoloeiese vorming 
sal altvd meespreek. 


Kerklike sebondenheid behels ver- 
skillende fasette. Ek verwys na een. 
Die kerk kan alleenlik tue oor sy eie 
lidmate uitoefen. Ais die kerk in aan- 
merking neem dat die vadere geleer 
het dat een van die kenmerke van die 
kerk juis die beoefenine van die kerk- 
like tus is. word die probleem vir 
die kerk net groter. As 'n leer dus 
voorgedra word bvvoorbeeld deur 'n 
Tuftheraan, met wie ons verskil, dan 
moet ons daarmee genoeë neem. Kan 
dit? 

Om voort te bou op die voorgaande, 
kan daar dan gewys word op die 
moontlike situasie dat die studente in 
'n vreemde ekumeniese atmosfeer los- 
gelaaf word. Hoe verwarrend moet 
dit nie vir hulle wees nie. Daar sal 
geen sprake kan wees van vorming 
van studente nie! Onderhandelinge 
wat tans aan die gang is, is daarop 
gemik om enkele van die probleme 
te onderskep. Hoe suksesvol dit ge- 
doen kan word, moet eers gesien word. 


9.4. 'n Eie Opleiding: 


Ts dit geheel en al onmoontlik? Die 
kerk sal sekere sake teenoor mekaar 
moet opweeg. Die een is of die kerk 
wil volstaan met sy opvattinge dat die 
opleiding aan 'n universiteit moet 
geskied. Die alternatief is 'n eie teolo- 
giese opleiding, los van die univarsi- 


teite, byvoorbeeld soos die (Gerefor- 
meerde Kerk dit doen by Hammans- 
kraal. 

Wat weeg die swaarste? Erkenning 
van die akademiese status van die 
inrigting of die eie kerklike teolosiese 
vorming? 





HUISBESOEK IN 
NEDERLAND 


[] Van bladsy 10 


Dr. J. M. van Minnen skyf soos 
volg in die April-uitgawe van die 
,Evangelische Akademie (Gemeente 
maandblad onder die titel PASTORA- 
LE SYMFONE” (ek vertaal). ,Dit is 
belangrik om die wegkruipende be- 
lyers (van die geloof, natuurlik) indi- 
vidueel aan te spoor om vol te hou 
en dit moet gedoen word waar hulle 
woon.” Dr. Van Minnen lê dus aksent 
op die persoonlike kontak tuis. Hy 
sluit sy artikel af deur te sê: (ek 
vertaal). ,Ek is dus ten gunste van 
pastorale sorg, ook deur middel van 
huisbesoek. Dit is nie 'n kuns om 
afgerolde nuusblaadjies uit te stuur 
nie.” 

Daar is baie om te sê oor al hierdie 
benaderinge, maar een ding is seker 
en dit is dat daar tog mense is wat 
die predikant weer buite die erediens 
by sy gemeente wil bring — al is 
hulle op die oomblik in die minder- 
heid, want die meeste mense sê: ,,De 
dominee komt tegenwoordig niet 
meer”. 





aa GE Ee EE EA 

VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels: ingeboude kle- 
rekaste en kombuiseenhede: 
elektriese stowe, ketels en vs- 
kaste: beddegoed. kookge- 
reedskap en eetgerei word 
volledig voorsien. Brosjure 
gratis beskikbaar. 
SPA-VISTA 

VAKANSIEKOONSTELLE 


Voortrekkerweg 55, 
Telefoon 535, Warmbad. Tvl 

Kerkmusiek en Kerksand- HOË SING ONS 


Ter afsluiting nog enkele algemene 
opmerkings oor kerksang. Daar word 
so dikwels gekla oor die swak sang 
van gemeentes. Te dikwels egter word 
die redes daarvoor op verkeerde plek- 
ke gesoek. Die eerste plek waar dit 
gesoek behoort te word is by ons eie 
luiheid en traagheid en onverskillig- 
heid om `n heerlike erfenis wat aan 
ons nagelaat is, tot volle lof van God 
aan te wend. 


DS. D. J. C. VAN WYK 


Elke gelowige kan in sy huis, en die 
kerkraad kan in die kerk baie meer 
moeite doen om die gemeente ver- 
troud te laat raak met die minder 
bekende melodieë in ons sangbundel. 
Dat daar in ons huidige bundel melo- 
dieë is wat onsingbaar is kan ons 
toegee. Dat daar egter ook baie melo- 
dieë is wat goed singbaar is, hoër 
geestelike trefkrag besit en net nooit 
gesing word nie, omdat dit `n bietjie 
inspanning en moeite sal verg om dit 
te leer is net so waar. `n Goeie voor- 
beeld hiervan is byvoorbeeld Psalm 
119. In menige gemeentes heers die 
jammerlike gebruik om hierdie Psalm 
te sing op die wysie van ,,welk `n 
vriend het ons in Jesus.” Dit terwyl 
enige gemeente in staat is om Psalm 
119 met gemak te sing. Ook die ge- 
bruik om alle Psalms en Gesange 
altyd tot `n paar oorbekende melodieë 
te herlei kan net afgekeur word. Dit 
beteken `n eindelose verarming en 
verskraling van die lof wat die ge- 
meente aan God bring. Ons sê ge- 
woonlik dit is sektaries om een aspek 
van die Bybelse verkondiging 66r te 
beklemtoon. Ons moet versigtig wees 
om nie hierdie sektariese neiging toe 
te pas in ons benadering tot die sang 
van die gemeente nie. 


Die gemeente moet ook geleer word 
om `n goeie tempo te handhaaf in 
hulle sang. Daarom is dit so belangrik 
dat die kerkraad toesien dat dit `n 
behoorlike opgeleide persoon is wat 
die gemeente se sang begelei. Dit is 
nie genoeg om darem al die note raak 
gedruk te kry nie! 'n Lofsang tot eer 
van God word nou eenmaal anders ge- 
sing as `n lied waarin die gemeente sy 
nood voor God uitklaag. Dit gaan 
ook nie om vinnige of stadige sang 
op sigself nie. Om temerig en trekke- 
rig te sing is nie net treurige lof wat 
aan God gebring word nie, maar ook 
uiters vermoeiend. Om egter `n klaag- 
sang af te jaag, net omdat ons ,,vin- 
nig” en ,lekker” moet sing, is net so 


afgryslik. Hier hang ontsaglik veel 
van die orrelis af, om die tempo reg 
aan te gee. 


So moet ons as gemeente van Jesus 
Christus leer waarom ons in die kerk 
sing, wat ons sing en hoe ons dit 
sing. Daarom het die Raad vir Kerk- 
musiek na aanleiding van `n versoek 
deur die Predikantevergadering van 
Pretoria, besluit dat wanneer `n ge- 
meente daarom sou vra, 2 lede van 
die Raad benoem sal word om So `n 
gemeente te besoek en daadwerklik 
behulpsaam te probeer wees om die 
sang te verbeter deur middel van 
leiding, advies en inlisting. 


Die kerk en die wêreld sit vandag 
met 'n magdom van probleme. Een 
probleem waarmee die kerk en die 
wêreld worstel is die gedrag en op- 
trede van die jeug. Samehangend daar- 
mee die probleem van dwelmmiddels 
en popmusiek. Die huidige musiek- 
uitinge weerspieël die strewe van die 
moderne mense tot ongebondenheid 
en ,,vryheid”. Tereg word daarop ge- 
wys dat mense sedert die tyd van 
Plato al die aandag gevestig het op die 
geweldige invloed wat musiek op 
die mens en sy lewenspatrone het. 
Die ou kerkvaders, veral Augustinus 
sien die sielkundige uitwerking van 
musiek as 'n Godsgawe met `n seldsame 
deurdringingsvermoë in die menslike 
lewe. Ook Calvyn was bewus van die 
merkwaardige onpeilbare mag waar- 
mee musiek die mens in die verskil 


lendste stadiums van sy lewe kan: 


aangryp. Of 'n mens die hedendaagse 
popmusiek nou so negatief as moont- 
lik probeer veroordeel as kommunis- 
ties of wat ookal, en of jy dit soge- 
naamd positief wil waardeer soos selfs 
soms in die kerk gebeur, een ding 
blyk altyd glashelder. Hier is `n sata- 
niese misbruik maak van die mag van 
musiek. En dit eindig vandag, in die 
wêreld van dwelmmiddels en popmu- 
siek waar `n verkeerde strewe en sug 
na vryheid nog dwarsdeur die geskie- 
denis altyd geëindig het: die gevaar- 
likste en aakligste vorm van slawerny 
wat daar denkbaar is. 


Teen hierdie agtergrond praat ons 
en sing ons in die kerk. Dit is een 
van die heerlikste maniere waarop ons 
in die wêreld kan getuig. ,.En Hy het 
'n nuwe lied in my mond gegee, 'n 
lofsang tot eer van onse God. Baie sal 
dit sien en vrees en op die Here 
vertrou.” Ps. 40:4. Dit is die taak van 
die kerk, ook teenoor die jeug van die 
20ste eeu, dat hulle die lofsang van 
die kerk sal sien en hoor en vrees en 
op die Here vertrou. Een van die 
Roomse offisiere in die oorloë teen die 

Husenote het eenmaal geskryf: ,,Toe 
daardie beeste — dit wil sê die Huge- 
note — hulle sataniese lied ,Die Here 
sal opstaan tot die stryd, begin sing 
het, het ons alle beheer oor ons man- 
skappe verloor; hulle het gevlug asof 
alle ontketende duiwels op hulle hak- 
ke was.” Dit na aanleiding van die 
sang van Psalm 68! Hierdie positiewe 
getuienis het veel meer krag as om 
net altyd alles waarmee die jeug in 
aanraking kom negatief te veroordeel. 
As ons ons kinders in goeie musiek- 
materiaal kan opvoed en vir hulle die 
krag en rykdom van die gelowige lied 
van die kerk laat hoor, hulle dit laat 
leer en liefkry, sal hulle hulle nie 
vergryp aan en laat hipnotiseer deur 
alle gemors wat van die buiteland af 
op ons aanwaai nie. 


As ons kinders die atmosfeer van 
die kerk leer liefkry het, sal hulle 
later vanself, as hulle in die sfeer van 
die sektes kom, aanvoel: Dit is nie die 
kerk nie. En van die kerk sal hulle 
ervaar: Hier is ek gedoop, hier hoort 
ek. 'n Kerk wat vol is van die liefde 
van God en wat dit uitsing kan ophou 
om te kla en te jammer en te sleep 
en te trek aan die moderne mens. 
Hy sal self kom. Ware geloof kan 
nie swyg nie. Dit moet na buite. Wie 
glo, sing! Daarom is daar al gesê: 
Luister na die lied van die kerk, en 
leer hoe dit daar met die geloof ge- 
steld is. Of, vra na die geloof van `n 
gemeente en jy weet hoe hulle sal 
sing. 


Ons is so deurdonge van die sug 
na ,,nusterheid,” bang vir ,,gevoels- 
godsdiens” dat `n mens soms bang is 
dat ons nog net die gedaante van 
godsaligheid het maar die krag daar- 
van verloën het. Kan ons met die 
gevoel” die uitvoering, die passie, 
ons lof en smarte voor God uitsing, 
soos wat dit in die Psalms verwoord 
is. Hier word die diepste roersels van 
die mense hart geuiter. 


,Ek roep tot God met groot geluid; 
Ek stort my klag soos water uit; 
Ek klaag my node in Gods oor; 
Want Hy sal my gebed verhoor.” 
— Ps. 42. 


So moet ons leer om ons met huid 
en haar oor te gee aan die skeppende 
Woord van God. Volgens Calvyn is die 
Kerklied `n gebed wat gesing word. 
Hy sê die Woord, gedra deur die 
musiek, kan die menslike hart magtig 
in beweging bring ten goede of ten 
kwade. Daarom het Calvyn hoë eise 


gestel aan die melodie waarop `n 
psalm gesing word. Wanneer die me- 
lodie statig en kragtig is, versterk 
dit die geloof. Dit gaan in die melodie 
nie daarom om die menslike gevoel 
te streel of die verstand te behaag 
nie. Dit gaan ook nie maar net om 
,die inrigting van die erediens nie.” 
Dit gaan enkel en alleen om die ver- 
heerliking van God se naam. 

In werklikheid is wat ons sing nie 
ons lied wat uitgaan na God toe nie. 
Dit is God se lied, geinspireer deur 
die Heilige Gees, wat deur sy getuies 
tot die wêreld kom. Ons taak, ons 
voorreg, ons troos is om dit op te 
neem en aan God terug te gee, terug 
te sing. Daarom vind gelowiges deur 
die eeue dat hulle geloofsverrukking. 
blydskap of smart, waarvoor hulle self 
geen woorde kan vind nie, die beste 
vertolk word deur die Woord van God 
agterna te sê. 

Om te kan sing in benoudheid, dit 
is geloof. Geloof wat weet dat agter 
die swartste smart tog Iemand staan 
wat ons Vader noem. Om te kan sing 
verdring die duister en maak die 
Vader sigbaar. Dit is die roeping van 
die kerk in `n wêreld en onder `n 
mensdom wat sy gevoel vir die fynere 
nuanses verleer het en nog net op die 
grofste prikkels kan reageer. 

Baie dinge wat die kerk doen het 
die wêreld ook gaan doen en dit op 
die ou end beter gaan doen as die 
kerk. Wat byvoorbeeld ontspanning 
ensovoorts betref, een ding kan die 
wêreld nooit na-aap nie: 'n Singende 
gemeente. Dit kan ons gerus besef en 
gaan begin werk. Een van die eerste 
plekke waar ons behoort te begin, is 


aan die teologiese fakulteit, by die. 


opleiding van die dienaar van die 
Woord, sodat die predikant in staat 
sal word om aan die orrelis, die kerk- 
raad en die gemeente oor hierdie sake 
regte leiding te gee. 


(SLOT) 





Gemeentesang 


Ek het met groot belangstelling en 
eweveel waardering die artikels van 
ds. D. J. C. van Wyk gelees wat ge- 
handel het oor die aktiwiteite van die 
Raad vir Kerkmusiek. In die jongste 
uitgawe handel hy oor die orrelis en 
dit het onwillekeurig die aandag ge- 
vestig op een probleem en dit is die 
gemeentesang. 

Hoe slordig is dit nie soms nie! Dit, 
terwyl ons weet dat die Skrif vereis 
dat alles in die gemeente ordelik sal 
toegaan. 

Die een fout wat begaan word is die 
feit dat die Raad vir Kerkmusiek nie 
geken word in die beplanning van 
nuwe kerkgeboue nie. 


Hoe fataal is dit nie! 

Lekkerkerker het eens die insigge- 
wende opmerking gemaak: Daarom be- 
tekent een mislukt experiment in de 
kerkbouw een schade voor eeuwen: De 
gemeente 7Zit ermee en moet Zich erin 
behelpen . . . ” 

Skade vir eeue! Hoe waar is dit 
tog nie. Wat is die rol van die orrel in 
die erediens? Dit speel `n onderge- 
skikte rol, dit moet ons onmiddellik 
toegee. Die rol is egter van belang, 
Sodat duisende Rand betaal word vir 
'n orrel — en dan is dit nie altyd `n 
Sukses nie! 

Die plek van die orrel moet bepaal 
word wanneer ons weet waarom dit in 
die erediens gaan. Eintlik kan gesê 
word dat die kerklike beplanning ge- 
doen word deur die liturgie. Dit be- 
teken dat alles in die kerk `n regte 
plek moet hê: Kansel, nagmaalstafel, 
doopvont, orrel, die banke van die 
kerkraadslede, ensovoorts. 

Die erediens is `n dialoog; dit is nie 
sondermeer `n samespraak waar God 
en die mens om die beurt aan deel- 
neem nie. Dit is dialoog en in alles 
wat plaasvind is daar sekere faktore 
wat in `n bepaalde element oorheers. 

In die gemeentesang oorheers mens- 
like faktore. Hier antwoord die ge- 
meente. Van soveel belang is dit, dat 
die kerk bepaal het wat daar geant- 
woord sal word, en ook hoe daar ge- 
antwoord sal word. Die orrel is instru- 
menteel in die uitvoering van die hoe 
van die antwoord. Daar is geen reg- 
verdiging vir `n gemeente as dit nie 
reg geskied nie. 

Vanweë die feit dat die gemeente- 
sang begelei word deur die spel van 
die orrel, is dit van wesenlike belang 
dat die orrel reg geplaas sal word. 

In die verlede is die orrelpype agter 
die preekstoel geplaas. Dit is beskou 
as foutief, omdat die orrel teenoor 
die kansel moes plek inneem vanweë 
die dialoog-karakter van die erediens. 
Nou word die pype agter in die kerk 
geplaas sodat dit dan op sy regte plek 
moet staan. 

Albei posisies lewer sy probleme op. 
Voor- dan klink dit so asof die orrel 
die trekkerige sang moet voortsleep 
— en agter, asof die orrel moet stoot 
dat dit klap om die sang aan te help. 
Die orrelspel moet die sang begelei, 
nie trek of stoot nie! 

Daar sal goeie argumente geopper 
kan word vir die plasing van die orrel 
agter in die kerk. Die vraag is egter 
— hoe funksioneel is dit? Dit skep 
probleme, veral in die katedraal-agtige 
kerke of dié wat op die gotiese styl 
gebou is, dus met die dak wat die 
ruimte inskiet. 

Wat gebeur nou? Die orrelis sukkel 
om die gemeente te begelei. Die klank 
trek so deur die kerk dat die gemeente 
in groepe sing. Die kerkraad so 'n 


kortkop voor die middelgroep, en die 
is weer so `n halfnoot voor die wat 
heelagter onder die gallery gaan plek 
inneem het. Geen wonder nie — dit 
klink soms na `n Babelse spraakver- 
warring. 

En die arme orrelis moet swoeg om 
by te bly, want wie sing nou saam? 
Die ongeluk is nog verder dat die 
speeltafel by die pype geplaas word, 
Sodat die klank die persoon totaal 
verdoof. Hoe kan die orrelis nou weet 
of die gemeente saamsing en of hy 
besig is met `n solo! 

Nou wonder ek in my onkunde of dit 
nie aan die sykant van die kerk geplaas 
kan word nie. Dan kan daar sprake 
wees van begeleiding. Die klank is dan 
tussen die gemeente, en kan die lof- 
lied waarlik meeklink tot eer van die 
Iere! 

'n Baie goeie voorbeeld van hierdie 
plasing vind ons in die saal van die 
Dirk van der Hoff-gebou. U dra almal 
kennis van die suksesvolle begeleiding 
van die orrel tydens groot kerklike 
vergaderings. Dit is omdat die orrel 
ontwerp en geplaas is deur kenners. 
Laat ons dus die Raad vir Kerku- 
musiek ag op hierdie gebied. 


Prof. Dr. D. J. Booysen. 


Begeerlikheid is die hartstogtelike 
begeerte vir verbode plesier. 


— William Barclay. 





PISTORIUS 


POSBUS 9 POTGIETERSRUS 


Koëperatiewe, Private en 
Staatsverskaffers: 


* 95.62% LEO Dolomitiese 
Landboukalk 

* 96.6% ALLESCA Super 
Kalistiese Lbk. 

* KALKSTEENAMMONI- 
UM NITRAAT 26% N. 

* AMMONIUMSULFAAT 
21% N. 

* SINK Bemestingstof. 


ONS PRESTIGE 
U WAARBORG! 


Etlike treinvragte daagliks 
Geen vertraging. 

HERVORMING of VERNUWING 


In die moderne tyd het daar 'n ten- 
dens in die kerk ontstaan om baie ge- 
bruike wat al sogenaamde tradisies 
geword het te beklee met 'n nuwe 
vorm of inhoud. Daar is op baie ter- 
reine besin of die bestaande prinsi- 
pieel korrek is of nie. Hierdie besin- 
ning het tot gevolg dat daar sprake is 
van `n nuwe Bybelvertaling, nuwe 
vorme in die erediens, 'n N.H.S.V. met 
'n ander naam, sondagskool word ver- 
ander na kategese, kategese selfs ty- 
dens die skoolvakansies, die nagmaal- 
naweek word verleng oor drie weke 
en die vraag word gevra of die Jeug- 
vereniging in sy huidige gestalte nos 
moet bly voortbestaan. 

Hierdie tendens in die kerk het 
wye reaksie uitgelok. Spottend word 
enersyds verwys na `n groep predi- 
kante wat oor alles wil besin. Hierdie 
ligsinnige gespot impliseer dat die 
besinning `n tydmors sou wees en 
dat die status duo op alle terreine van 
die kerklike lewe gehandhaaf moet 
word. Andersyds word die ore toege- 
stop en uitgeroep dat elke nuwe vorm 
wat nie ooreenstem met die van ons 
voorouers nie, ergelike sonde is. 


Die vraag wat hier aan die orde is. 
is die vraag of `n bestaande orde, `n 
huidige vorm in die kerk, onfeilbaar 
en daarom onveranderlik is. Ons kan 
slegs enkele voorbeelde noem: Ts die 
huidige Kategetiese metode 'n metode 
wat vir ewig vasgestel is? Die huidige 
naam van die N.H.S.V. `n onverander- 
like fondament. wat as dit verander 
sou word, die hele voortbestaan van 
die kerk se barmhartiesheidsdiens in 
duie sou stort? Moet die huidige ere- 
diensvorme in die kerk net so aanvaar 
word en geen enkele woord van kritiek 
gespreek word nie? 


Die Bybel self gee ons 'n antwoord. 
Die bestaande vorme is nie altyd 
sondermeer net so aanvaar nie. Dit Ou 
Testamentiese profete lewer felle kri- 
tiek teen die bestaande godsdiens- 
vorme. Jesus (Christus lewer felle 
kritiek teen die bestaande farisiëse 
godsdiensvorme. Paulus se prediking 
is in baie opsigte `n kritiese korreksie 
op die fisuur en die implikasies van 
die wet. Die ganse Kerkhervorming 
was niks anders as 'n kritiese korrek- 
sie vanuit die Skrif op die bestaande 
kerklike vorme nie. Prof. B. J. Engel- 
brecht sê in hierdie verband: .Een 
van die karakteristieke van die Kerk- 
hervorming is dat dit 'n geweldige 
reduksie tot stand gebring het. Bloot 
die woord ..Hervorm” beteken dat dit 
weer die oorspronklike vorm en in- 
houd wil herstel. In feite beteken dit 
die negasie van elf of meer eeue van 


tradisie van kerk en kultuurgeskiede- 
nis”. Ons is die kerk van die Her- 
vorming. Dit beteken nou nie dat die 
hervorming 400 jaar gelede klaar 
plaasgevind het en dat toe `n orde 
vasgelê is wat vir ewig sou geld nie 
— dekrete met gelykstaande gesag aan 
die Skrif. As dit waar sou wees bete- 
ken dit dat ons op dieselfde pad is as 





DS. M. J. BEUKES 





die Roomse Kerk. Ons skryf dan aan 
bepaalde ordonnansies net soveel gesag 
toe as aan die Woord van God. (Sien 
artikel 29 van die Nederlandse Ge- 
loofsbelvdenis). Dan is ons besig om 
die ,,sgewoonte” gelyk te stel aan die 
waarheid van God (N.G.B. art. 7). Her- 
vorming beteken juis dat ons telkens 
opnuut die bestaande gebruike sal stel 
in die lig van God se Woord. Dat ons 
telkens opnuut sal vra of die bestaan- 
de prinsipieel korrek is. As ons in die 
dense nie. As laasgenoemde die be- 
staande nie houdbaar is nie, sal dit 
verander, hervorm moet word, al is 
die bestaande reeds 400 jaar oud. 
Slees dit oudheid van `n bestaande is 
nie voldoende gerond om `n bepaalde 
vorm in die kerk te laat bly voortbe- 
staan nie. 


Die kerk in sy hervormingsproses 
sal egter versigtiz moet wees dat slegs 
die Woord die bepalende sal wees en 
nie allerlei moderne liberalistiese ten- 
dense nie. As laasgenoemde die be- 
palende is dan is dit nie meer her- 
vormine nie maar vernuwing. Dan be- 
paal die Woord nie meer nie maar die 
mens se begeertes en gevoelens. Dan 
vind verandering plaas nie omdat die 
Woord dit eis nie. maar omdat die 
mens dit verlang. Dan is dit nie meer 
die mens wat aangespreek word deur 
die Woord nie, maar die Woord wat 
aangespreek word deur die mens. As 
hierdie pad bewandel word is die kerk 
binne in die Social Gospel”, die 
Nuwe Teologie en die Kommunisme. 
Dan is dit nie slegs meer die vorme 
wat in ooreenstemming met die Skrif- 
gegewens gebring word nie, maar word 
die ganse Skrif. die openbaring van 
God in Jesus Christus gekritiseer en 
uitgekristaliseer totdat slegs 'n paar 
algemene waarhede oorbly wat klop 
met die moderne mens se lewensop- 
vattings. 

Oor die algemeen is ons in die kerk 
die gedagte toegedaan dat ons ons 
slegs moet bekommer oor die inhoud 
en nie oor die vorm nie. Ons is by- 
voorbeeld tevrede as die prediking se 

inhoud korrek is, al word dit op eg 
metodistiese wyse aangebied. Tevrede 
as die inhoud van die kategese korrek 
is, al word van die grootste on-Bybelse 
metodes en vorme gebruik gemaak. 
Dit is waar dat die inhoud altyd die 
belangrikste bly. Dit beteken egter 
nie dat die metode, as die inhoud 
korrek is, maar op enige willekeurige 
wyse kan plaasvind nie. Nee, `n be- 
paalde inhoud, bring altyd `n bepaalde 
metode mee. Die vorm en metode word 
bepaal, of behoort bepaal te word deur 
die inhoud. Uit die prinsipiële word 
die formele afgelei. Die inhoud, die 
prinsipiële moet die vorm en die 
metode bepaal en nie iets anders nie, 
selfs nie eers die tradisie nie.Dit bring 
mee dat die kerk nie sondermeer alle 
heersende vorme kan aanvaar bloot 
omdat ons voorouers dit so gedoen het 
nie. Die vraag wat vir die kerk voorop 
sal moet gaan, is nie die vraag na 
die gewoonte nie, maar die vraag 
wat sê die Skrif. As die Skrif nie 
direk antwoord gee nie, sal die vraag 
gevra word of die bestaande in ooreen- 
stemming is met die aard en die wese 
van die bepaalde waarom dit gaan. 


Tn die lig van bogenoemde kan die 
volgende vrae gestel word. As die 
SLrif ons leer dat die geloof sig uit- 
strek oor die ganse linie van die 
menslike bestaan, is dit dan korrek 
dat die kerk sy kategese arbeid, waar 
die geloof gestig en gebou word, be- 
perk tot gewone skoolkwartale? As die 
Word ons leer dat ons ons sonde 
moet bely voor God, is dit dan korrek 
dat 'n skuldbelydenis as selfstandige 
element in ons erediens ontbreek? 
As die Woord ons leer dat die ver- 
kondiging van die kerk gerig is tot 
die hele gemeente, is dit dan korrek 
dat die kerk die jeug met sy Jeugver- 
enieings maak tot besondere objek van 
verkondiging? As die Woord ons leer 
dat Woord en Sakrament onskeidbaar 
is. is dit dan korrek dat die kerk nog 
die doop sal bedien in die hospitale 
waaruit die aard van die omstandig- 
hede die Woord nie verkondig kan 
word nie? As deur die woord ver- 
eniging die indruk ontstaan dat kerk 
en vereniging dieselfde is, is dit dan 
nie tyd dat die woord vereniging ge- 
skrap sal word agter elke kerklike 
liggaam nie? As prediking en sakra- 
mentsbedienine twee verskillende ver- 
kondigingsgestaltes is met dieselfde 
werking waarom moet daar by die een 
'n voorbereidingsdiens gehou word en 
by die ander nie? 


Hierdie en nog baie ander vrae is 
vrae wat die kerk oproep tot besin- 
ning. Hierdie vrae sal gestel moet 
word in die lig van die Woord. As 
dit in die lig gestaan het en dit skyn 
asof hervorming nodig is, sal ons dit 
so moet aanvaar, al is dit dan ook ten 
koste van die eeu-oue tradisie, 


VROUERUBRIEK...... 


Ons leef in 'n tyd wanneer die ver- 
houding tussen man en vrou in die 
volle branding van verandering te 
staan gekom het. Ou gewoontes en 
sedes, waardes en norme lyk asof dit 
nie meer geldig is nie en baie mense 
staan verward, omdat hulle nie meer 
weet wat as behoorlik geld nie. 

Dit is die geval veral tussen onge- 
hudes, maar dit is ook die geval tus- 
sen getroudes. 


PROF. P. S. DREYER 








As ons nou gaan soek na `n rigsnoer 
waarvolgens ons ons huwelikslewe kan 
inrig, kan ons ons wend na baie dinge. 
So doen die moderne mens ook: hy 
gaan vra die dokter of lees boeke en 
tydskrifte, maar wat voor die hand 
liggend en vanselfsprekend is, kyk hy 
verby. Wat is meer voor die hand 
ligeend as dat ons na die huweliks- 
formulier sal kyk? Die oorgrote meer- 
derheid van ons is in die kerk getroud. 
Dit beteken dat ons onder die ver- 
maning van die huweliksformulier en 
deur die beloftes wat daar van ons 
gevra is, getroud is. As daardie huwe- 
liksbevestiging dan vir ons enige erns 
inhou, is dit tog vanselfsprekend dat 
ons ons rigsnoere in die eerste plek 
daar sal gaan soek. 


Nou is die huweliksformulier te 
groot en te ryk om in `n artikeltjie 
soos hierdie gedek te word. Ek gaan 
daarom net enkele opmerkings maak 
oor die gedeelte waar die huweliks- 
formulier vir ons sê: Ten laaste moet 
u ook weet hoe die houding van die 
een jeens die ander volgens die Woord 
van God moet wees.” Die huweliksfor- 
mulier spreek hier dan eers die man en 
dan die vrou aan. Ons gaan die twee 
gedeeltes saam bespreek en enkele 
gedagtes daaruit lig. 


1. Heel eerste spreek die huwelik dit 
uit dat die man die hoof is van die 
vrou, wat sy teenkant daarin vind dat 
die vrou vermaan word om die man 
te eer, hoog te ag en gehoorsaam te 
wees. 


As daar nou een gedeelte van die 
huweliksformulier is wat nie meer in 
ons dae verstaan word nie, is dit 
hierdie gedeelte. Die moderne vrou is 
geëmansipeer, sy is haar eie baas, gaan 
haar eie gang, verdien net soveel as 
die man, kan dieselfde dinee doen. dra 
dieselfde verantwoordelikheid en is in 
baie opsigte die meerdere van die 
man. Daarom het hierdie gedeelte sin- 
loos geword — so voel die moderne 
mens. rt 


Man en Vrou 


Maar dit is alleen waar as ons die 
hoof van die huis sien as menslike pres- 
tasies — geleerdheid, bekwaamheid, 
slimheid ensovoorts. In die ou dae 
voordat die vrou gaan studeer het en 
toe sy nie buite die huis gaan werk 
het nie; ook in die pioniersdae wanneer 
daar teen barbare en wilde diere ge- 
veg moes word, was die vrou in baie 
groter mate van die man afhanklik 
en het hulle meesal die huweliksfor- 
mulier so verstaan. Ons moet egter 
begryp dat dit nie hier gaan om 
menslike bekwaamheid of prestasie 
nie. Nog minder gaan dit daarom dat 
die man hoof van die vrou is net om- 
dat hy 'n man is. Ons het hier te 
doen met 'n taak wat God aan die 
man oplê, 'n norm wat deur (God 
self gestel word en deur die man nage- 
kom moet word. Daarom sê die huwe- 
liksformulier dat die man die hoof 
van die vrou is soos Christus die hoof 
van Sy gemeente is. Christus is die 
hoof van sy gemeente omdat Hy be- 
reid was om sy lewe tot in die dood 
vir sy gemeente te gee. Hy is steeds 
hoof van sy gemeente deur gedurig 
vir sy gemeente in te tree by God. 
Daarom is die gemeente ook aan Hom 
gehoorsaam en aanvaar die gemeente 
Hom met vreusde as hulle hoof. En 
daarom kan Hy ook die wysheid. troos 
en bystand van sy gemeente wees. 
So moet die man die hoof van sv vrou 
wees — nie deur meer te verdien as 
sy of slimmer te wees of belangriker 
poste te beklee nie. maar deur homself 
te offer tot die dood en haar voor te 
gaan in die diens van God. As hy dit 
doen. het hy wysheid (nie geleerd- 
heid nie), want die beginsel van die 
wysheid is die vrees van die Here en 
op grond hiervan kan hv haar onder- 
rig en lei. Hy kan haar dan ook troos 
— nie die troos in die sewone sin. 
dit wil sê as sv hartseer is nie. maar 
troos in die Bybelse sin. waar die 
gelowige tot in sy diepste wese bedroef 
is oor ons sondisheid. Hy kan haar 
ook beskerm — nie teen inbrekers 
nie. maar teen die aanslae van die 
bose op haar geloof. Van die vrou 
word geëis dat sy haar aan hierdie 
man sal onderwerp — sy moet hom 
hoos ag en eer. Dit kan die vrou in 
goeie gewete en dit wil die reggeaarde 
vrou teenoor die man wat sy hoofskap 
verstaan soos hierbo uiteengesit. 


Desnieteenstaande is die onderwer- 
ping van die vrou nie onvoorwaardelik 
nie. Waar die vrou aangespreek word, 
word aan haar gestel dat sy die man 
gehoorsaam moet wees ..in alle dinge 
wat reg en billik is”. Die man is en 
bly sondaar en daarom dwaal hy dik- 


wels. Hy is nie die norm van die vrou 
nie. Haar norm is nog steeds die Woord 
van God en sy moet aan God meer 
gehoorsaam wees as aan die mens, 
ook haar man. Daarom het sy as ge- 
lowige nog altvd `n oordeel oor reg 
en billikheid en is haar eerste plig om 
hieraan gehoorsaam te wees en nie aan 
hazr man nie. d 

9. Die tweede punt wat ek hier na 
vore wil bring is die feit dat die huwe- 
liksformulier aan die man die opdrag 
gee: ,U moet u vrou liefhê” en aan 
die vrou: ,U moet u man liefhê”. 

Vir die moderne mens lyk dit gek. 
Almal aanvaar vandag dat ons met 
mekaar gaan trou omdat ons mekaar 
liefhet. As dit so is, is dit mos verspot 
om vir die paartjie voor die preekstoel 
en vir die getroudes te sê: ,,Jullt moet 
mekaar liefhê.” 


Tog is dit nie verspot of sinloos dat 
die huweliksformulier so sê nie. Dit 
is waar dat ons gaan trou omdat ons 
mekaar liefhet. Ek glo ook dat dit die 
wyse is waarop God aan die man sy 
vrou en die vrou haar man aanwys. 
Maar die huweliksformulier weet wat 
die Katesismus sê, naamlik dat ons 
van nature geneig is om God en ons 
naaste te haat. Wie is ons naaste naas- 
te? Dit man of vrou. Van nature is 
ons dus net so goed geneig om ons man 
of vrou te haat as om hom of haar 
lief te hê. Trouens, omdat ons son- 
daars is, is die haat vir ons natuur- 
liker as die liefde. Maar nog meer: 
wat ons as die liefde tussen man en 
vrou beskou — daardie liefde waarvan 
ons jn boeke lees, in die bioskope 
sien en wat ons na mekaar toe aantrek 
— is eerder wat die Bybel noem ,.die 
wil van die man” en die ,,wil van die 
vlees”. Dit js in `n groot mate seksuali- 
teit (wat nie noodwendig verkeerd is 
nie, maar waarop ek hier nie ingaan 
nie), geaardhede wat mekaar vind, ge- 


meenskaplike belangstelling, enso- 
voorts. Dit is dus weer alles menslike 
hoedanighede, bekwaamhede, voor- 


koms en so meer. Die huweliksformu- 
lier het iets anders in gedagte. Die 
liefde wat die huweliksformulier ons 
gebied, is in die eerste plek die liefde 
wat oor ons natuurlike haat triomfeer. 
Dit is die liefde wat gebore word wan- 
neer ons gelowiges is, sodat ons na- 
tuurlike sondigheid deur Christus be- 
dek en weggeneem word. Dit is die 
liefde wat onder die gebod van God 
staan. wat sy norm nie in die ,,wil 
van die man” (en in die moderne tyd 
kan ons maar byvoeg: die wil van die 
vrou) vind nie, maar in die Woord 
van God. Tn die tweede plek is dit 'n 


7] Vervolg op bladsy 23 

JEUGRUBRIEK...... 


Het jy al `n bietjie na jouself ge- 
kyk? Ek neem so aan. Maar het jy 
al probeer om vas te stel wat jou 
anders maak as ander mense? Heel- 
waarskynlik nie. Deesdae is dit mos 
`n sonde om anders te wees. Dit kan 
nou maar nie anders nie — ons moet 
almal dieselfde wees. 


DS. G. C. VELTHUYSEN 


Ons moet eenders lyk. Daarvoor sorg 
die mode. Dit maak nie saak of jy 
maer of vet, kort of lank, smal of 
breed is nie. As die mode sê jy dra 
`n minirok, dra jy `n minirok — of jy 
nou slanke beentjies of stampers het. 
Almal dra dit — daarom ook jy. Jy 
het heelwaarskynlik nog nooit vir jou- 
self die vraag gevra nie. Kan ek dit 
ooit dra? Jy doen maar mee. En hier- 
die soort van kritieklose meedoen aan 
elke modegier, lei somtyds nogal tot 
lagwekkende situasies. Soos die mei- 
sietjie met die vet beentjies en die 
baie eina rokkie wat eendag in my 
teenwoordigheid `n opmerking gemaak 
het oor die dwaasheid van sommige 
juffrouens wat ten spyte van hulle vet 
dybene nogtans volhard met hulle kort 
rokkies. 

En dis nie net die dames wat mode- 
bewus is nie. Verre daarvandaan. Ons 
moes die dag belewe waarop mans 
hulle ook sou gaan verspot hou — 
en hulle is nou waarlik in baie opsigte 
erger as die vrouens, Waarom is die 
mode so magtig? Omdat ons bang ge- 
word het daarvoor om ,,uit” te wees. 
Net een of twee moet begin met `n 
nuwe ding en ons hardloop almal ewe 
gedienstig agterna. Ons is so bang dat 
ons uitgesluit sal word uit `n be- 
paalde groep, as ons nie wat die uiter- 
like aanbetref, met hulle `n ooreen- 
koms vertoon nie. Om dieselfde rede 
doen ons ook almal dieselfde dinge. 
Ons hou ons nie graag besig met die 
dinge wat die ander nie doen nie. 
Want dan is ons alleen. Om deel te 
wees van `n groep — om maats en 
vriende te hê, gooi ons onsself by 
die stroom. 

Daarom dink ons ook grotendeels 
almal dieselfde. Want `n mens moet 
tog geselsskap hé. En as jy dan nou 
waag om anders te dink as jou vrien- 
de en vriendinne, ontdek jy gou dat jy 
nie meer geselsskap het nie. Dan sorg 
jy maar dat jy wel dieselfde dink as 
al die ander. 

Dit is tog jammer dat dit so is. 
Daarmee gee ons ons individualiteit 
prys, en dit is darem `n te kosbare 


om JOLUSERE SEER 


besitting om sommer so los te laat. 
Ons laat dit los omdat ons bang is 
vir die eensaamheid. Vrees vir die 
eensaamheid is miskien ons grootste 
probleem. 

Dit is natuurlik die ironie van ons 
moderne bestaan dat dit juis ons, wat 
lewe tussen miljoene ander mense, 
is wat uitgelewer word aan die een- 
saamheid. Wanneer mens, by wyse van 
spreke, stoksielsaligalleen iewers in 
die Kalahari rondloop, is jy nie werk- 
lik alleen nie. Al is dit dan nou so 
dat jy geen sterfling sien nie — dat 
daar rondom jou geen teken sigbaar is 
van enige ander mense nie, word jy 
nie soseer bewus van jou alleenheid 
nie. Of as jy bewus word, hinder dit 
jou nie. Jy kan jou daarin verlustig 
— jy kan dit selfs opsoek. Dit is in 
elk geval nie vir jou `n probleem nie. 


Maar stap `n bietjie deur die strate 
van Pretoria of Johannesburg. Rond- 
om jou is duisende der duisende men- 
se. Niemand ken jou nie. Nêrens is 
daar `n teken van herkenning nie. 
Elkeen loop in sy eie wêreld, op pad 
na sy eie bestemming — sonder om 
die ander raak te sien, of selfs om 
hulle aan die ander te steur. Dan is 
jy eensaam. Bittere ironie te midde 
van die menigte — eensaam. So lewe 
die meeste van ons. Die stede het ons 
ingesluk. Ons leer bykans mooit die 
seën ken van eensaamheid nie. Ons 
weet nie dat daar in die eensaamheid 
voordeel skuil nie — die rus van die 
alleenheid gaan by ons verby. Een- 
saamheid beteken vir ons nie `n ge- 
leentheid om by jouself te wees nie. 
Dit beteken dat jy sonder die ander is. 
Daarom word dit vir ons 'n gemis; iets 
om te vrees. Ek wil nie graag hier 
`n pleidooi lewer vir eensaamheid nie. 
Ons het mekaar tog nodig. Die gesprek 
met die ander is noodsaaklik maar 
ons moet daar aan dink dat Dawid 
Sy psalms gesing het toe hy alleen 
was. Die eensaamheid kan vir ons 
goed wees. Want dan is dit God en jy. 
Niemand anders nie. 


Waarvoor ek wel wil pleit, is dat 
jy jouself nie verloën ter wille van 
die gemeenskap met die ander nie. 
Ons het hierbo half spottenderwys 
verwys na die mode en wat nog meer. 
Maar dit is `n baie ernstiger saak as 
wat op die oppervlak mag blyk. Die 
krampastige begeerte om by ander te 
wees vra van jou offers. As jy net jou 
kleredrag verander is dit maklik en 
is jy gelukkig. Maar somtyds word 
van jou offers gevra wat jy nie kan 
bekostig om te gee nie. Dit is hierteen 
wat ek julle wil waarsku. 

Somtyds word daar van jou gevra 
om jou persoonlikheid in te boet. Dit 
is die teken van die groep of die 
bende of die skare. Daêr heers `n 
groepsgees. Daardie groep het `n be- 
paalde persoonlikheid. En die per- 
soonlikheid is nie die somtotaal van 
elke persoonlikheid wat deel daarvan 
is nie. Dit is iets anders. Ek wil amper 
Sê `n bose gees. 

Want in daardie groep is daar nou 
nie meer sprake van individue of 
individualiteit nie. Dit is `n klomp 
mense wat losgemaak is van hulleself 
— wat hulleself verloor — om te kan 
deelneem aan die sake van die meet- 
derheid. 


Somtyds word daar van jou gevra 
om jou agtergrond weg te gooi. Vir 
sommige beteken dit natuurlik nie `n 
verlies nie dit kan vir hulle wins 
beteken om hulle los te maak van die 
skaduagtige hole waaruit hulle gekruip 
het. Maar in die meeste gevalle be- 
teken dit verraad teenoor dit wat vir 
jou die kosbaarste behoort te wees. 


Julle almal wat hierdie woorde lees, 
behoort aan die kerk. Dit beteken dat 
julle deel is van die gemeente van 
die Here. Dit hou in dat julle `n 
christelike lewens- en wêreld beskou- 
ing geërf het. Julle kan nie maar 
sommer sê na die dinge kyk nie. 
Julle sal altyd moet besef dat julle 
as christene na elke saak in die wêreld 
kyk. Julle geloof kleur julle verhou- 
ding tot elke saak waarmee julle te 
doen kry. Dit is die gevolg van jou 
christelike agtergrond. Somtyds word 
geëis dat jy dit moet prysgee. 

Baie van julle betaal daardie prys, 
want die eensaamheid dreig. En alles 
is beter as dit. Jy sal enigiets doen. 
Solank jy maar net aanvaar word. So- 
lank as wat jy weer deel word van 
die groep. Die vraag wat ek wil stel is: 
Is dit die moeite werd? Is die ander 
en die verhouding met die ander werk- 
lik so belangrik dat jy jouself daarvoor 
sal prysgee? Dit lyk vir my asof dit 
`n bietjie veel gevra is. Daar is som- 
mige dinge wat te duur en te kosbaar 
is om sê prys te gee. Kies liewer die 
eensaamheid, as gemeenskap met die 
ander moet beteken dat jy jouself 
langs die pad verloor. Jy is veels te 
kosbaar vir jou volk en jou kerk. 
Ons kan nie bekostig om jou te ver- 
loor nie. 


Die anders wees van die kerk raak 
op die agtergrond. 


Okke Jager. 


DIE KINDERS SE HERVORMER 


NOVEMBER IN 
ONS KERK 


Die Algemene Kerk- 
vergadering 


Die hoogste gesag in ons kerk, Die 
Nederduitsch Hervormde Kerk van 
Afrika, is die Algemene Kerkvergade- 
ring. Hierdie Algemene Kerkvergade- 
ring word elke drie jaar gehou en dit 
vind in die laaste jare gewoonlik in 
Pretoria plaas. Elke gemeente van 
ons kerk vaardig sy predikant en 
sekere ouderlinge en diakens af om 
die vergadering te gaan bywoon. 

Ons lees in die Almanak en Bybelse 
Dagboek (Kerkalmanak) 1971 dat die 
eerste Algemene Kerkvergadering van 
ons kerk plaasgevind het op 2 Novem- 
ber 1824 in Kaapstad. 

Die ses en vyftigste vergadering 
het op 27 April 1970 in Pretoria begin. 
Ds. A. J. Nolte is tans die voorsitter; 
ds. P. M. Smith die skriba; prof. dr. 
J. P. Oberholzer is die vise-voorsitter, 
dr. C. J. Mans is die vise-skriba en 
ander lede van die Kommissie van 
die Algemene Kerkvergadering is dr. 
B. J. Engelbrecht, dr. P. T. J. Koeke- 
moer, ouderlinge P. S. Dreyer, A. P. 
Grové, J. H. de Kock, D. P. J. van 
Schalkwyk, J. C. Oelofse, J. H. Lotz, 
J. P. van den Berg, M. Pretorius en 
C. J. Viljoen. 

Dalk is iemand van hierdie persone 
wat ek genoem het, in julle gemeente. 

Ek het bietjie na die sakelys of 
agenda van die 56ste Algemene Kerk- 
vergadering gekyk en gesien dat dit 
meer as 200 getikte bladsye of folio's 
beslaan het. Dit is `n baie-baie groot 
werk en ons is dankbaar teenoor ons 
predikante en afgevaardigdes dat hulle 
So 'n groot werk in ons kerk so getrou 
doen. 





Die Volk wil 'n 
Koning he 


Die heldetydperk van Jefta, Gideon 
en Simson is verby. Ons sal Jefta ont- 
hou vir sy dapper dade en onversig- 
tige gelofte, ons sal Gideon onthou 
as die rigter wat eers wou sien voordat 
hy glo, Simson wat tot `n val gebring 
is deur `n vrou van sy groot vyand, 
die Filistyne. Ons sal Eli onthou as 
die vader wat nie sy seuns gestraf 
het as hulle verkeerde dinge doen nie. 
Ons sal Samuel onthou as die groot 
priester en profeet, maar wie se seuns 
ook nie in die weë van hulle vader 
gewandel het nie. 


Die volk Israel wil `n koning hê. 
Miskien het die volk gesien dat Sa- 
muel se seuns nie sou deug nie. Mis- 
kien het hulle rondom hulle land 
gekyk en gesien dat al die heidense 
volke konings het. Of miskien het die 
volk van Israel nie meer opregte ge- 
loof gehad nie. Hulle hét mos `n 
koning gehad, naamlik God in die 
hemel. 

God gee bevel aan Samuel om na die 
volk te luister en vir hulle `n koning 
te salf en Samuel gaan toe en salf vir 
Saul uit die stam van Benjamin as 
Israel se eerste koning. Saul was `n 
mooi geboude jong man; onder die 
Israeliete was niemand mooier as hy 
nie en van sy skouers af boontoe was 
hy langer as enigeen van die hele volk. 

Ons weet nie presies hoe lank Saul 
as koning regeer het nie, maar Hande- 
linge 13 vers 21 stel dit op 40 jaar. 
Feit bly staan dat hy `n jong man 
was toe hy as koning gesalf is en dat 
toe hy op die gebergte van Gilboa teen 
die Filistyne gesmeuwel het, hy `n 
seun gehad het, Jonatan, wat saam 
met hom in die geveg gesneuwel het 
en Jonatan self het toe al `n seun 
gehad, naamlik Mefiboset. 

Saul se koningskap het nie op sy 
seun afgegaan nie, omdat Saul se 
drie seuns saam met hom gesneuwel 
het en omdat Saul nie geluister het 
na die stem van die Here nie. Hy 
was `n ongehoorsame koning en daar- 
om het die Here die koningskap van 
hom weggeneem en aan Dawid, die 
seun van Isai gegee. Dawid was uit 
die geslag van Juda en in Genesis 49 
vers 10 lees ons al die voorspelling 
dat die koningskap uit Juda sou kom. 
Hier word natuurlik van Jesus VOOI- 
spel, want Jesus is uit die stam van 
Juda gebore, uit die geslag van Dawid. 

In die tyd van Saul was die Fili- 
styne die grootste vyand van Israel 
en in 1 Samuel 17 lees ons hoe die 
jonge Dawid die groot reus Goliat van 
die Filistyne verslaan het. En waar- 
mee het hy die reus verslaan? Met `n 
eenvoudige slingervel. So groot was 
Dawid se geloof dat die Here hom sou 
help, dat hy die swaar ysterklere van 
Saul uittrek en die swaard en skild 
neerlê en net met die slingervel na 
die reus stap. En hoe groot was die 
reus? In ons ou mate was dit naasten- 
by 94 voet en volgens ons nuwe mate 
wat dit dus ongeveer 2,85 meter. 

Wat vir Saul egter so kwaad gemaak 
het na die geveg, was dat die jong- 
meisies gesing het: Saul het sy dui- 
sende verslaan maar Dawid sy tien- 
duisende. Saul word dus vervul met 
jaloesie teenoor Dawid. Jonatan, die 
dapper en edele seun van Saul het 
egter vir Dawid liefgekry soos sy eie 


broer en vandag nog sê ons: Hulle is 
soos Dawid en Jonatan. Dan bedoel 
ons dat twee mans van mekaar hou 
SOos mens jou broer liefhet. 


Die ongehoorsaamheid van Saul, sy 
jaloesie, sy moordgedagtes teenoor 
Dawid, alles saam het daartoe byge- 
dra dat die Here hom nie meer geskik 
geag het as koning nie. Daarom het 
die Here vir Saul laat sneuwel teen 
die Filistyne en God het vir Dawid 
as koning in die plek van Saul aange- 
stel. Dawid was die man na Gods hart. 
Ons lees van net twee mense in die 
Ou Testament vir wie die Here gesê 
het: My Kneg. Die een was Moses en 
die ander was Dawid. 

Volgende keer meer oor Dawid en sy 
koningskap. 





VASVRA— Vroue in 
die Bybel 


1. Ons lees net van vier vroue in 
die Bybel voor die sondvloed — Wie 
was hulle? (Gen. 4). 

2. Watter vrou het haar eie kind as 
'n aangenome kind groot gemaak? 
(2% 

3. Wie was die oppaster van Rebek- 
ka? (Gen. 85). 

4. Watter vrou was 90 jaar oud toe 
haar enigste kind gebore is? (Gen. 18). 

5. Watter musiekinstrument het 
Mirjam, die suster van Moses, bespeel? 
(0956 SYE 

6. Wie was die enigste vroue rigter? 
(Rigters 4-5). 

7. Wat was die name van Job se 
drie mooi dogters? (Job 42). 

8. Ruben het vir sy moeder liefdes- 
appels in die veld gaan pluk. Wat 
was haar naam? 

9. Watter moeder het op `n sak gesit 
en wag gehou by die liggame van 
haar seuns wat deur die Gibeoniete 
opgehang is? (2 Sam. 21). 

10. Wie het aan haar man voorgestel 
dat daar `n galg opgerig word om sy 
vyande aan op te hang? (Ester 5). 

11. Hierdie koningin het gesorg 
dat haar man die stuk grond kry, wat 
hy so begeer het? (1 Kon. 21). 

12. Wat was die naam van die 
kleremaakster wat deur Petrus opge- 
wek is? (Hand. 9). 

13. Wie het Jesus se voete met kos- 
bare salf gesalf? 

14. Wie het gesing: ,Die boog van 
die helde is verbreek ...? (1 Sam. 2). 

15. Waar lees ons van die deugsame 
vrou? (Spreuke 31). 


Probeer eers self antwoord — Soek 
antwoorde later. 

KINDERS SE HERVORMER 


Die Boek van die Psalms 


Liewe maats, het julle ook eens op 
`n tyd gedink dat koning Dawid al die 
Psalms gedig het? Ek het, maar toe 
ek eers elke Psalm mooi, stadig deur- 
gelees het, het ek agtergekom dat daar 
ook ander skrywers van Psalms be- 
halwe Dawid was. Dawid het natuurlik 
verreweg die meeste geskryf, naamlik 
78 van die 150. 


Simbaal 


Ander digters was Asaf, Salomo, 
Moses, Etan, Heman en die kinders 
van Korag. 


Net soos ons het die Israeliete van 
daardie tyd ook verskillende wysies 
vir verskillende Psalms gesing en as 
ons die Psalms deurlees, dan word by 
party die wysie genoem waarop die 
Psalm gesing moes word. Sommige 
Psalms is ook net met begeleiding van 
sekere musiekinstrumente gesing en 
soms ook net met 'n sekere soort 
stem. 


Nou wil ek graag `n prysvraag oor 
die Psalms uitskryf en ek gee weer 
vier pryse van 50c elk aan die maats 
wat alles reg het en netjies geskryf is. 
As daar meer as vier is wat alles reg 
het, moet ons maar die lot werp. Hier 
kom die vrae: 


1. Noem twee Psalms wat oor die 
Messias (Jesus) geskryf is. 

2. Watter twee Psalms is deur Sa- 
lomo geskryf? 


C] Van vorige bladsy 

Tamboryn (links) 
Liere (harpe) (regs) 


Fluit (middel) 


Luit (links), 


3. Watter Psalm is deur Moses ge- 
skryf? 


4. Noem vyf musiek instrumente 
waarmee die Psalms begelei is. 


5. Noem vyf wysies waarop Psalms 
gesing is. 


6. Noem `n Psalm wat `n bedevaarts- 
lied is. 


7. Watter Psalm is `n lied vir die 
Sabbatdag? 


8. Soek die Psalm en die versie waar 
daar staan: ,Dit steen wat die bouers 
verwerp het, het 'n hoeksteen geword.” 


9. In watter Psalm en versie staan: 
Waarmee sal die jongeling sy pad 
Suiwer hou? Deur dit te hou na U 
woord.” 

10. Waar staan: ,U woord is `n lamp 
vir my voet en `n lig vir my pad.” 


Stuur julle antwoord aan: 


Oom Mike Roos, 
Univille 6, 
Pierneefstraat 1144, 
Villieria. 
PRETORIA. 


Lekker studeer en groetnis tot vol- 
gende keer. 


Blokkiesraaisel- 
kompetisie 


Liewe Maats, my hart voel vandag 
sommer baie bly. Nie minder nie as 
nege en sestig maats het deelgeneem 
aan die blokkiesraaiselkompetisie. Ek 
gaan almal se name noem en heel 
laaste ons vier wenners. Byna al die 
maats het reg ingevul, maar ek moes 
vir tannie Tat vra om die vier netjies- 
stes uit te kies. Netnou gaan julle lees 
van hierdie vier wat elkeen 50c. gewen 
het. Nou eers die name van al die 
deelnemers. 


Marlize Robbertse van Monte Vista; 
Libby Daniels, Milnerton; Ingrid van 
der Lij, Belville; Anton van den Berg, 
Tuine, Kaapstad; Elizabeth Simons, 
Monte Vista; Arie Wessels, Belville. 
Hierdie ses maats se antwoorde is deur 
hulle Kategese-juffrou, mej. Menkveld, 
ingestuur. Leonie Botha, Germiston; 
Marian Vreulink, Kaapstad; Elsie 
Smit, Vryburg; (sy het verlede keer 
'n prys gewen.) Ansie Esterhuizen, 
Leeudoringstad (nog `n pryswenmer 
van verlede keer); Michiel Engel 
brecht, Schweizer Reneke; Hannetjie 
Jackson, Hercules, Santa van Wyk, 
Rustenburg; Carien de Koker, Deve- 
nishweg (net 8 jaar oud. Is dit Wit- 
bank?); Minette Prinsloo, Erasmia; 
Sonja van Vuuren, Parys; Henrietta 
Myburgh, Potchefstroom; Lynette 
Oosthuizen, Rustenburg; Ina Oosthui- 
zen, Rustenburg (is julle sussies?); 
Elsabe Visser, Menlopark; Magda Slab- 
bert, Makwassie, Marinda Koekemoer, 
Krugersdorp; Japie Horn, Komati 
poort; Sophie McDonald, @ueenswood; 
Sophia van Deventer, Vanderbijlpark; 


[7] Na volgende bladsy 


Pieter Prinsloo, Meyerspark; Magda 
Grobler, Pk. Geyser, Dist. Pietersburg; 
Kobie Victor, Hartebeespoort; Hanne- 
lie Coetzee, Germiston; Simonette 
Wilkes, Lynnwood Manor; Barbara 
Kuhn, Potchefstroom; Jasper Prins- 
100, Casseldale; Maria Smith, Klerks- 
dorp; Magda Pretorius, Ellisras; Ma- 
rietjie de Becr, Krugersdorp; Nico 
Naudé, Rusten2urg; Armando Bianco, 
Walvisbaai; Nela van Aswegen, Lich- 
tenburg; Elma Strydom, Witbank; El 
sa Maree, Schweizer Reneke; Karel 
Harmse, Vereeniging; Hendrik (?) 
Engelbrecht, Schweizer Reneke; Har- 
dus Oberholzer, Pietersburg; Lottie 
van der Merwe, Stoffberg; Rita Ru- 
dolph, Vryburg; Charlotte Maré, Sasol- 
burg; M. Pretorius, Germiston; N. F. 
van der Linde, Ermelo; Josiena Ven- 
ter, Uniweg (waar is dit?2); Dina 
Breedt, Roossenekal; Suzette Grobler, 
Krugersdorp-Wes; Louisa Jacobsz, Pre- 
toria-Noord; Eldoleen Hugo, Val-de- 
Grace; Marie Combrinck, Pretoria- 
Noord; Linda Greyling, Fochville; An- 
dré Mostert, Valhalla; Susan Pretorius, 
Coligny; Marietjie van der Merwe, 
Okahandja; Frieda Viljoen, Schweizer 
Reneke; Joey Potgieter, Bloemhof; 
Estelle Labuschagne, Christiana; Elma 
van Breda, Benoni; Coenie Coetzer, 
Witbank; Sandra Kruger, Coligny en 
H. J. Oosthuizen van Salisbury. 


Nou ons vier pryswenners wat elk 
50c wen: 1. Willie Boshoff van Middel- 
burg, Transvaal; 2. Wilma Roos van 
Strubenvale, Springs; 3. Marthie Pel- 
ser, Pk. Derby, Wes-Transvaal; 4. 
Susan Joubert van Carolina. 


Baie geluk aan julle en hou maar 
die pos dop. Baie dankie aan almal 
wat ingeskryf het. Ek wens ek kon 
vir julle vlooivangers elkeen 'n prys 
gee. Probeer weer, mens weet nooit. 


Groete. 
Oom Mike. 


Naskrif: Onthou my adres is nou: 
Univille 6, Pierneefstraat 1144, Villie- 
ria, Pretoria. 


VROUE IN BYBEL 


(BLADSY 21 SE ANTWOORDE) 


1. Eva, Ada en Silla — vroue van 
Lameg; Naema, dogter van Silla (Gen. 
4). 


2. Moses se moeder Jogébet. 
3. Debora. 

4. Sara. 

5. Tamboeryn. 


6. Debora. 

7. Jemima, Gesia, Keren-happug. 
8. Lea. 

9. Rispa. 

10. Seres, vrou van Haman. 

11. Isébel, vrou van Agab. 

12. Dorkas. 

13. Maria. 

14. Hanna. 

15. Spreuke a1. 


LEES JULLE! 


JANNIE SPRINKAANBEENTJIES 


deur J. J. Scheepers verwerk deur 
Cas Vorster. Uitgewers: Voortrekker- 
pers 1971 (114 bls.). Prys R1.85. 

Hierdie ontspanningsverhaal sal 
baie gewild wees onder alle kinders 
van laerskoolouderdom. Al die katte- 
kwaad en manewales van Jannie en 
sy maters, veral as Jannie Sprinkaan- 
beentjies in die nabyheid is, sal ter- 
deë geniet word. Sommige situasies 
is erg oordrewe en vergesog, maar 
vir die verbeeldingryke jong leser ver- 
hoog dit net die interessantheid. Daar 
is mos alewig iets met Jannie, Sakkie, 
Snoepie, Piet Kraaivoet, Johnny en 
Jona aan die gang. Veral die arme 
stadsjapie Johnny moet kort-kort die 
onderspit delf. 

Die boek word met vrymoedigheid 
aanbeveel. 


— Mev. A. M. Conradie. 


MATRIEK deur Daan Coetzer. Voor- 
trekkerpers, Johannesburg, prys? 'n 
Boek vir hoërskoolleerlinge, en sal 
hulle dit geniet! En wat van die ge- 
wese hoërskoolleerlinge wat die skool- 
jare al agter die rug het, maar die 
jare nog vars in die geheue het en 
lekker daaroor kan gesels! Hulle al- 
mal sal hulle eie hoërskooljare weer 
oor leef en dit nogmaals geniet — al 
die kwaaijongstreke en selfs ook die 
gevolge daarvan. 


— Joh. Dreyer 


Die praktyke van 'n geweldige rewo- 
lusie behoor tot die wêreld van Bar- 
abbas; nie tot die wêreld van Jesus 
nie, wat liewer onreg ondergaan as 
om dit self te bedryf en wat as Hy 
uitgeskel is nie terug geskel het nie 
en as Hy gely het, nie gedreig het 
nie, maar dit oorgegee het aan Hom 
wat regverdig oordeel. 


— THervormd Weekblad. 


MAN EN VROU 


[] Van bladsy 19 


liefde soos Christus sy gemeente lief- 
gehad het. Dit is `n opofferende, ge- 
wende, dienende liefde. Dit is die 
liefde wat alles bedek, alles glo, alles 
hoop, alles verdra. Hierdie liefde is 
anders as die liefde waarvan ons ge- 
woonlik praat en dit is totaal anders 
as die liefde waarvan die wêreld 
praat. Dit is `n liefde wat alleen 
moontlik is in die gelowige opsien na 
God en deur die gedurige gebed. Dit 
is die liefde wat vir ons 'n norm is, 
`n maatstaf en `n rigsnoer, maar dit 
is `n liefde wat ons nie het nie, maar 
elke dag moet soek. Daarom beveel die 
huweliksformulier ons dat ons mekaar 
moet liefhê, want in hierdie sin het 
ons mekaar nog nie lief nie. Maar hy 
wat so liefhet, het dit wat die groot 
ste van alles is (1 Kor. 18). 

Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit tiet duisende lyers m 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 

GEMEENTELIKE BERIGTE 


KOM ONS HELP 
SALISBURY BOU 


Dit is nie nodig om aan lesers te 
verduidelik dat Salisbury in een van 
die voorste linies van ons kerk veg 
nie. Dit is onder andere om die rede 
baie belangrik dat daar `n goedgeleë 
en doelmatige kerkgebou sal staan. 
Ongelukkig is dit nie tans die geval 
nie. Die kerkraad is besig om daarin 
te slaag om `n baie goedgeleë terrein 
te bekom waar hopelik binne afsien- 
bare tyd `n kerk sal verrys. 

Vir die lidmate van die gemeente 
is dit nie moontlik om al die fondse 
vir die doel byeen te kry nie. Daarom 
het die Kommissie van die Algemene 
Kerkvergadering aan die gemeente 
vergunning gegee om by die ander 
gemeentes van die kerk te kollekteer 
soos dit die geval met Kaapstad, Port 
Elizabeth en Windhoek was. Die ver- 
gunning duur al vir `n tydlank voort 
en miskien het u al gehelp dat die 
boufonds op die wyse opgebou, vel- 
sterk is met 8 898.77 dollar (of rand). 
Daarvoor is die gemeente en die kerk 
dankbaar. 

Elkeen sal egter besef dat dit nie 
toereikend is nie. Die Kommissie van 
die Algemene Kerkvergadering het 
besluit om `n baie dringende beroep 
op al die gemeentes te doen om maar 
nog en weer te help. Ringskommissies 
word versoek om die insameling by 
kerkrade te bevorder. Hier aan dit 
einde van die jaar kan u gerus u 
balansstaat goed bekyk en as ons die 
Woord van die Here reg verstaan — 
,dra mekaar se laste” — ook in dié 
geval ter bevordering van die evan- 
gelie, sal daar seker genoeg wees om 
te bou. Die oproep word geleidelik 
`n noodroep! 

So het die gemeentes gehelp en 
Salisbury betuig op hierdie wyse dank. 

Nederduitsch Hervormde Gemeentes 
Otjiwarongo R10.00; Gobabis, S.W.A. 
R50.00; Louis Trichardt R100.00; Zee- 
rust R25.00: Parys R20.00; Parkrand, 
Boksburg R25.00: Sunnyside, Pretoria 
R100.00: Sasolburg R50.00; Kroonstad 
R20.00: Welkom R50.00; Wonderboom- 
poort, Pretoria R25.00; Marble Hall 
R100.00: Randhart, Alberton R100.00; 
Villiers R10.00; Oosmoot, Pretoria 
R20.00; Nelspruit R50.00; Voortrek- 
kerhoogte, Pretoria R41.10; Freeman- 
ville, Klerkdorp R100.00; Heilbron 
R20.00: Witfield R10.00; Ogies R200.00 
Kensington, Johannesburg R80.00; 
Randburg R100.00; Ellisras, Ebenhae- 
zer R50.00: Vliegepoort, Thabazimbi 
R100.00: Vanderbijlpark-Oos R50.00; 


Kampersrus R25.00; Dordrecht R15.00; 
Lichtenburg R200.00; Cullinan R50.15; 
Brixton (vir 5 jaar) R50.00; Sabie 
R20.00; Rivonia, Jhb.-Noord R25.00; 
Hartebeespoort, Brits (2 donasies van 
R50.00 elk) R100.00; Bethal R100.00; 
Potchefstroom-Suid R100.00; Vrede 
R10.00; Vivo, Mara, N.-Tvl. R10.00; 
Turffontein R50.00; Stoffberg R20.00; 
Pretoria-Wes R120.00; Springs (later 
weer R50.00) R50.00; Krugersdorp- 
Wes R50.00; Wolmaransstad R66.12; 
Meyerton R50.00; Koornfontein, Wit- 
bank R50.00; Rietspruit, Vanderbijl 
park R200.00; Edenvale R10.00; Berg- 
sig, Gezina, Pretoria R50.00; Klerks- 
dorp R25.00; Harmonie; Brakpan 
R100.00; Newlands R50.00; Lichten- 
burg-Oos R10.00; Port Elizabeth R50.00 
Brits R50.00; Volksrust R15.00; Beth- 
lehem R10.00; Ottosdal R50.00; Prim- 
rose R50.00; Nylstroom R50.00; Pre- 
toria-Noord R50.00; Standerton R20.00; 
Witbank R150.00; Vredefort R10.00; 
Eendrag, Leslie R50.00; Rustenburg- 
Suid R100.00; Fonteinedal, Pretoria 
R100.00; Hennenman R5.00; Horison 
R25.00; Empangeni R5.00; Potchef- 
stroom Ra300.00; Philadelphia R50.00; 
Warmbad R50.00; Bronkhortspruit 
R100.00; Springs (Diakonie) R50.00; 
Rustenburg-Oos R200.00; Kaapstad 
R200.00: Marikana R50.00; Wonder- 
boom R50.00; @ueenstown R50.00; Pie- 
tersburg Oostelike RI100.00; Duncan- 


ville, Vereeniging R50.00; Krugersdorp- 
Oos (Later weer R50) R50.00; Pieters- 
burg R25.00; Villieria R50.00; Donegal- 
Molopo, Vryburg R50.00; Potgieters- 
rus R50.00; Pierneef, Pretoria R50.00; 
Springs Sondagskool Personeel R50.00; 
Vereeniging R200.00; Tuine, Pretoria 
R50.00; Potchefstroom R300.00; Derde- 
poort, East Lynn R25.00; Pretoria-Suid 
Jeugvereniging R285.00; Witfontein 
Sondagskool R50.00; Grootfontein 
R60.00; Boihaville R10.00; Silverton 
R100.00. 


Nederduitsch Hervormde Susters 
Vereniging: Potchefstroom R300.00; 
Piet Retief R30.00; Duncanville, Ver- 
eeniging R25.00; Virginia R50.00; Rus- 
tenburg-Oos R25.00; Nelspruit R10.00; 
Ottosdal R100.00; Wonderboom R10.00; 
Ogies R50.00; Dordrecht R10.00 Turf- 
fontein R50.00; Empangeni R50.00; 
Wesmoot, Pretoria R10.00; Heilbron 
R53.00; Leeudoornstad R50.00; Pieter- 
maritzburg R50.00; Villieria, Pretoria 
R50.00; Klerksdorp-Oos R20.00; Derde- 
poort R10.00; Bothaville R10.00; Roed- 
tan R20.00; Rustenburg-Suid R100.00; 
Orkney RI100.00; Drie Riviere, Ver- 
eeniging R20.00; Van der Hoff, Grob- 
lersdal R25.00; Vanderbijlpark R5.00; 
Wonderfontein, Carletonville R50.00; 
Oos-Londen R10.00; Springs R20.00; 
Lichtenburg R10.00; Ermelo R100.00; 

Ouderling Frik Swanepoel met drie seuns en skoonseun ( lees volgende bladsy). 

Kroonstad R10.00; Witbank 100.00; 
Rietspruit, Vanderbijlpark R20.00; 
Harmonie, Brakpan R10.00; Krugers- 
dorp-Noord R50.00; Kaapstad R11.40; 
Greylingstad R10.00; Coligny R10.00; 
Hartebeespoort, Brits R20.00; Naboom- 
spruit R20.00; Klerksdorp R50.00; 
@ueenstown R10.00; Koster R20.00; 
St. Helena, Welkom R10.00; Ebenhae- 
ser R50.00; Gerdau R25.00; Benoni 
R20.00; Wolmaransstad R50.00; Swart- 
ruggens R100.00; Fochville, Losberg 
R50.00; Volksrust R20.00; N/Pieters- 
burg R20.00; Magaliesburg R200.00; 
Durban R20.00; Vivo R5.00; Cristiana 
R50.00. Die totaal is R8,898.77. 


ELSBURG se VETERAAN 


(FOTO VORIGE BLADSY 


In hierdie Randse gemeente woon 
en werk eer. van die strydrosse in kerk 
en samelewing wat hom nie laat uit- 
Span nie ten spyte van 'n lang en 
vrugbare diens. 


Dit is ouderling Frik Swanepoel 
wat in die middel van hierdie foto- 
groep staan. Saam met hom verskyn 
sy drie seuns en een skoonseun, almal 
diensdoende kerkraadslede, van die 
gemeente Elsburg. 


Ouderling Frik Swanepoel is al se- 
dert die veertiger jare ouderling in 
Elsburg. Hy het vir baie jare byna die 
hele Elsburg as diakenswyk gehad en 
as diaken het hy die gebied met sy 
fiets platgery om die gemeentelike 
offergawes in te samel. Nou sit hy 
saam met sy seuns en skoonseun die 
werk voort. 


Sy hele lewe lank was hy in diens 
van die Suid-Afrikaanse Spoorweë. Na 
baie jare van troue diens is hy ge- 
pensioneer, maar ook hier is hy nie 
heeltemal uitgespan nie, want hy is 
tans in tydelike hoedanigheid in sy 
ou beroep werksaam. 


(Meegedeel deur prof. dr. W. C. 
van Wyk.) 


UIT ANDER BLAAIE 


Ook die deur die sinode uitgegewe 
geskrif: ,,Rewolusie en Geregtigheid” 
spreek baie vlot oor die gebruik van 
geweld vir regverdige doeleindes en 
oor die toelaatbaarheid van dguerrilla- 
taktiek en die bevordering van onder- 
mynende aksies. Word daar nou in 
alle erns geglo dat alle rewolusionêres 
maar sagmoedige underdogs (onder- 
druktes) is met wie ons sonder voor- 
behoud solidêr (eensgesind) moet 
wees. 


— Hervormd Weekblad. 


VRAEBUS...... 


Vraag: Br. P. $. van der Merwe 
van Otjiwarongo stel die volgende 
vraag: 


Na aanleiding van Matt. 16:19 waar 
Jesus aan Petrus sê: ,En Ek sal jou 
die sleutels van die koninkryk van die 
hemele gee, en wat jy ook op die 
aarde mag bind, sal in dit hemel ge- 
bonde wees en wat jy ook op die 
aarde mag ontbind sal in die hemel 
ontbonde wees,” wil ek graag die 
volgende vra: 


Het al die dissipels van Jesus die 
mags gekry wat Petrus gekry het om 
wat hy op die aarde bind in die hemel 
gebonde sal wees en wat hy (Petrus) 
op die aarde mag ontbind in die he- 
mel ontbonde sal wees? 


Dan wil ek graag weet of dit ook 
nog vandag van toepassing is op ons 
kerkrade, ouderlinge en diakens, dat 
'n lidmaat van die kerk deur die kerk- 
rade afgesny kan word deur een of 
ander misdaad wat hy gepleeg het, en 
dat die persoon dan ook `n uitge- 
worpene in die hemel sal wees. Het 
Jesus dan nie vir alle sondaars gesterf 
wat glo nie. 


Ek lees graag u antwoord op die 
vraag. 


JOH. DREYER 


Antwoord: 


Die sleutelmag is nie net aan Petrus 
gegee nie, maar aan hom as apostel 
én aan die ander apostels wie se ge- 
loof hy in sy belydenis, dat Jesus 
die Christus is, ook vertolk het. Dat dit 
So opgevat moet word, blyk uit Joh. 
90:23: As julle die mense hulle sonde 
vergewe, dan word dit hulle vergewe; 
as julle die mense hulle sondes hou, 
dan is dit gehou.” 


Uit 1 Petrus 5:1 blyk dat Petrus 
homself nie beskou as iemand bo die 
ander apostels nie of as iemand be- 
sonders nie. Hy noem homself 'n 
mede-apostel en getuie van die lyde 
van Christus. 


Op die vraag of die sleutelmag om 
te bind en te ontbind nog vandag van 
toepassing is op die kerkrade moet 
ons daarop wys, dat aan die Christe- 
like kerk die sleutelmag ook toever- 
trou is, maar nie in die sin dat `n 
kerkraad kan besluit wie salig sal word 
en wie nie. Die sleutels van die hemel- 
poort is nie toevertrou nie, maar dié 
van die koninkryk soos dit op aarde 
bestaan. Hierdie sleutelmag oefen die 
kerk uit deur twee dinge naamlik 
deur die prediking én die opsig. Dit 





Oor die Sleutelmag 


wil sê dat in die prediking word tot 
die gelowige gesê: Hy wat waarlik 
glo in die versoening deur die kruis, 
hy sal gered word, hy sal ingaan, 
maar tot die ongelowige wat die 
evangelie verwerp word gesê: ,,Hy wat 
nie glo nie is alreeds veroordeel, om- 
dat hy nie geglo het in die Naam van 
die eniggebore Seun van God nie.” 
(Joh. 3:18). 


Die middels waardeur die opsig uit- 
geoefen word is: huisbesoek, herder- 
like gesprek en amptelike vermaning. 
Die laaste is dan die eerste stap van 
sensuur, wat kan uitloop na volhar- 
ding in die kwaad op uitsluiting van 
die gebruik van die heilige sakramen- 
te en uiteindelik na veel geduld en 
veel voorbidding en baie ernstige ver- 
manings op die Christelike ban. Maar 
ook die ban moet steeds gesien word 
as `n poging om die afgedwaalde tot 
berou en bekering te lei. 


Die ban volg nie, soos die vrae- 
steller sê, ,,deur een of ander misdryf 
wat hy gepleeg het” nie. Dit volg na 
volharding daarin. 


Dit wil egter nog nie sê, dat so `n 
persoon dan en daar ,'n uitgeworpene 
uit dit hemele sal wees nie.” Tot met 
sy laaste snik kan hy nog genade 
kry as hy hom dan nog op Christus 
verlaat. Dit is blykbaar 'n uitsonde- 
ring. 


Jesus het wel vir sondaars gesterwe, 
maar nie vir alle sondaars nie, soos 
die broeder beweer, maar alleen vir 
die begenadigdes dit wil sê hulle wat 
Hom in die geloof aangeneem het. 


Ons verwys die broeder ook nog na 
die Nederlandse Geloofsbelydenis ar- 
tikel 32 en na die Heidelbergse Kate- 
gismus Sondag 31. 





AANDAG ALLE 
PROSTAATKLIERLYERS 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R3.00 k.m.b. Geen 
k.b.a. bestellings 
Regstreeks van: 


Mev. R. MULLER, 
Krugerspos. 


Lydenburg. 

DIE KATEGESE — Prinsipiele Besinning 


(vervolg van vorige maand) 


C. ENKELE GEVAARPUNTE EN 
DWAALWEË BY DIE SKRIFGE- 
BRUIK. 


Omdat ons ons so maklik met sekere 
vooringenomendhele aan die Skrif 
kan opdring, is dit noodsaaklik dat 
ons aan hierdie sake aandag gee. Die 
Bybel is aan ons gegee om te sê wat 
God bedoel. Ons mag hom nie laat 
buikspreek totdat hy konform is aan 
ons gedagtes, of in lyn is met ons le- 
wensuitkyk nie. Verder moet ons daar- 
op let dat die Bybel nie sonder meer 
met goddelike eienskappe beklee mag 
word nie. Die Bybel is nie `n fetisj- 
voorwerp nie, d.w.s. sy blote teenwoor- 
digheid straal nie sekere heilsame 
kragte uit nie. 


(i) BIBLISISME. 


Die Bybel is die versameling van 
die geskrifte waarin die spreke van 
God in verskillende tye en situasies 
bewaar en opgeteken is. Daar moet 
dus voortdurend rekening gehou word 
met die verkordigingsgehalte van el 
ke teks of groep tekste binne die be- 
paalde verband waarin dit voorkom 
en wil spreek. Die feit word ligtelik 
deur die bilisisme oor die hoof gesien. 

Besondere kenmerke van die bibli- 
sisme is die volgende: 

(a) Die opvatting word gehuldig 
dat die Bybel meganies geinspireer 
is, d.w.s. dat die Heilige Gees woord 
vir woord aan die Bybelskrywers inge- 
gee het. In sy ekstreme vorm word 
beweer, soos Voetius byvoorbeeld, dat 
die H. Gees wil instaan selfs vir elke 
punt en komma. Hand aan hand hier- 
mee loop die miskenning van die 
menslike faktore by die mondelinge 
sowel as die skriftelike oordrag van 
die openbaring. 

(b) Die argelose aanhaal van Bybel- 
tekste, sonder om die verband waarin 
dit staan en wil spreek te laat geld. 

(c) Die Bybel word `'n handige 
handboek waaruit voorskrifte vir elke 
denkbare situasie afgelees kan word 
en so reglynig van toepassing gemaak 
word asof dit `n soort christelike Ko- 
ran is. 

(d) 'n Voorkeur vir die sogenaamde 
vastigheid van die geskrewe woord 
bo die mondelingse verkondiging. 

(e) Skvnbare oneffenhede moet ten 
alle koste wesesewerk word al moet by 
So `n harmoniserinssproses die bedoe- 
ling van die Skrif geweld aangedoen 
word. 

Natuurlik hoef hierdie kenmerke 
nie almal eelvktvdie voor te kom nie. 
Bv die sektewese tref ons hulle in 
hoofsaak in hulle volle som aan. Daar- 


om word die verwyt voortdurend teen- 
oor die kerk gemaak dat hy die By- 
belse waarhede nie direk en letterlik 
genoeg oorgedra het nie. Hierdie sake 
word dan as die sentrale geloofstukke 
voorgehou om die dwaling van die 
kerk uit te wys. Deelwaarhede word 
dan tot toetsteen verhef. (Dink aan 
die Sabbat en die Doop). 





DS. C. J. SMIT 





(ii) DUALISME. 


Dit is waar dat die Bybel die reali- 
teit en teenwoordigheid van God ver- 
kondig, maar die beskrywing daarvan 
geskied langs menslike weë en op 
menslike wyse. Met hierdie dualiteit 
van die spreke van God en die spreke 
van mense; met die tweeheid van die 
dade van God en die dade van mense, 
gekristalliseer in die een Bybel staan 
die kerk in die wêreld, kan die kerk 
alleen in die wêreld bestaan en moet 
hy sy roeping vervul. Van belang is 
dat ons steeds in die tweeheid die een- 
heid sal eerbiedig. Die gevaar kom 
egter wanneer ons 'n noukeurige in- 
ventaris wil opstel van wat dan as 
spreke van God geag moet word en 
welke as spreke van die mens. So 
word die Skrif uiteengerafel tot on- 
beduidenheid. 

Dit kan op die volgende wyses ge- 
doen word: 

(a) Die Bybelboeke word in twee 
kategorië verdeel. t.w. dié wat deur 
die (Gees geinspireer is en dié wat 
nie geinspireer is nie. 

(D) Die aanvaarding van 'n graad- 
verskil in die inspirasie wat tot gevolg 
het dat sekere Bybelgedeeltes meer 
gesag dra as ander. 

(c) Die vorm word losgemaak van 
die inhoud. Gewoonlik word die vorm 
dan van weinige of geen belang ge- 
ag nie. terwyl al die klem val op die 
inhoud wat as die volle Woord van 
God verstaan moet word. 

(d) Die religieuse of religieus-etie- 
se boodskan word seabstraheer as die 
alleenseldende Gods Woord. 

Die rasionalisme van die vorige eeu 
het die gevaar van `n dualistiese 
Skrifbeskouins sterk na vore gebring. 
Socinus het beweer dat die O.T. ge- 
rineer betekenis dra as die N.T. en 
die Bvbelinhoud is hoofsaaklik toe- 
gespits on die leer. Alleen die leer is 
van werklike belang. Voleens Schleier- 
macher is slees die NT. eeinspireer 
en bevat dus alleen die Woord van 
God. Hier is die Bvbel uitgelewer aan 
die menslike willekeur om te bepaal 

waar en hoe die Woord van God in 
die Bybel gevind moet word. Vir 
Schleiermacher is die beslissende hier 
die ervaring van die gemeente. 


(iii) HISTORISME. 


Dit is waar dat die Bybel 'n histo- 
riese boek is, maar dit bring profe- 
ties-uitgelegde geskiedenis. Die Bybel- 
se geskiedenis is wel geskiedenis, 
maar dis ook Bybels en daarom is dit 
meer as blote geskiedenis. 

Die grensoorskreiding 1ê in die vol- 
gende momente: 

(a) Die Bybel word primêr as 'n 
geskiedenisboek, 'n almanak en jaar- 
talleboek gesien. 

(b) Alle gebeure in die Bybelse 
verkondiging word aan die hand van 
modern-wetenskaplike tegnieke bloot 
histories geinterpreteer en uitgelê. 

(c) Wat beskrywe is, kan mooit 
meer wees as die eksak-feitelike nie. 
d.w.s. die heilsfeitelike word geheel 
uit die oog verloor. 

As ons nou die werk van God bloot 
uit die historiese gebeure wil benader 
en verklaar, gaan dit nie om die his- 
toriese feite wat deursigtig gemaak 
moet word tot op God se werk nie, 
maar die bedoeling is om dit begryp- 
lik en aanvaarbaar te maak. Hier kan 
ons alleen bv 'n twee-godedom uit- 
kom: die godheid van die goeie en 
die sodheid van die slegte. 

Die Historisme is jn geen geringe 
mate nie daarvoor verantwoordelik dat 
die Bvbel in diskrediet by die mens 
verval het. Deur hom te sien as 'n 
histories-wetenskaplike werk. is van 
hom verwag dat hy moet wees wat 
hy nie is nie. en ook nie bedoel om te 
wees nie. Deur hom nou aan 'n mo- 
dern-wetenskaplike toetsing te onder- 
werp. moet hy noodwendig in die on- 
gelyk gestel word. So is die baba met 
die badwater uitgegooi toe die alge- 
hele geloofwaardigheid van die Bybel 
bevraagteken is. Die Bybel is 'n .ten- 
densboek”. Bavinck sê tereg: ,,Uit de 
vier Evangeliën is geen leven van 
Jesus te construeeren en uit het Oude 
Testament seen geschiedenis van Ts- 
rael. De Heilige Geest heeft dat niet 
bedoeld. Notarieele optekening is de 
inspiratie blijkbaar niet geweest.” 


(iv) ROMANTISME. 


Hier staan ons miskien by nog 'n 
gevaarliker grensoorskreiding as die 
vorige omdat die verromantisering 
van die Bybel op meer verborge wyse 
kan geskied en omdat dit ons so na 
aan die hart 1ê. 

Ons wys op die volgende metodes: 


C] Na volgende bladsy 


(a) Die Bybelse geskiedenis word 
verkap tot losstaande verhale wat 
mooi opgetooi word. 

(b) Aan elke verhaal is daar 
hartegrypende strekking gekoppel. 

(ce) Alles word beoordeel volgens `n 
vaste moralistiese goed-sleg-skema. 

(d) Vaderlandse geskiedenis word 
sondermeer gelykgestel aan dié van 
die Godsvolk. 

(e) Persone uit die Bybel word 
voorgeskilder as heldegestalfes. Die 
gestaltes moet dan so getrou moontlik 
gekopieer en nageleef word. 


(v) GELOOFSUBJEKTIWISME. 


Die verstaan en ken van die Bybel 
is alleen in die geloof moontlik. So 
wil die Heiliee Gees ons by die ge- 
tuienis van die Skrif bring en be- 
trek. Hier gaan dit om die inset van 
ons menswees in sy totaliteit. Hoewel 
dit hier gaan om die persoonlike ge- 
loofsbeslissing van elke mens. is die 
geloofsverhouding primêr eerig op 
Jesus Christus van die Skrifte en op 
die werk van God in Israel se geskie- 
denis en dié van die kerk. Die heils- 
werklikheid mas nie vervluetig word 
nie tot 'n blote heilsidee. Wanneer die 
dade van God eensvdie en eksklusief 
uit die eeskiedenis selig word. kom 
ons maklik uit hv die persoonlike be- 
lewenisse van die vronm of die weder- 
gebore of die bekeerde mens wat hom 
in eie reg maklik van die kerk kan 
distansieer. 

Enkele kenmerke hiervan is die 
voleende: 

(a) Die historiese karakter van die 
hvyhelse eeheurtenisse word van min- 
der belanes geag omdat die geskiedenis 
slegs omhulsel is waarin die openha- 
ringswaarheid verpak is. Die heil word 
so van die feit losgemaak. 

(b) Die alte dierbare Jesms van 
hierdie eeloof is iemand anders as 
die Christus van die Skrifte. 

(c) Die gesitueerdheid van die 
mens word 'n oorheersende faktor bv 
die bepalines van die inhoud van die 
verkondieing. 

Hier 1ê die pad na die piëtisme en 
die metodisme wyd oop. Tangs hier- 
die wes word die kategese gesien as 
`n metode tot die bevordering van 
die vroomheid met die oos daarop 
dat die gemeente as die eemeenekan 
van vrome heiliges aangevul word uit 
die geledere van die toegewyde jonger 
geslag. 


) 


n 


D. DIE METODIEK VAN DIE SKRIF- 
GEBRUIK 


Uit wat vooraf positief en negatief 
aangedui is van wat die Bybel wil 
en nie wil wees nie, hoop ek dat dit 
duidelik geword het vir die kategeet 
dat hv vir homself moet uitmaak of 
hy die Bybel hanteer en of die Bybel 


hom hanteer. Die kategeet se aandeel 
mag nooit anders wees nie as diens 
sodat die Bybel self die ruggraat bly 
van die werk van God aan die katki- 
sante voor hom. By die lees, die ver- 
telling en die bespreking sal die kat- 
kisant nooit verhinder mag word nie 
om met die volk van God mee te lewe. 
Lewende vertelling laat nie net iets 
hoor nie — dit laat die hoorder iets 
sien. Die gefantaseerde bywerking 
mag in die vertelling nie die vlak be- 
reik waar dit die bedoeling en werk 
van God verduister nie. 


Tweedens het dit duidelik geword 
dat die bybring van Bybelkennis nie 
bestaan uit die inhamer van losstaan- 
de esegewens en naamlvste uit die 
Skrif nie. Die sladde opsê van die 
name van die seuns van Jakob, die 
rigters. die konings. die profete. die 
dissipels of die kruiswoorde sê nos 
niks nie. As die kategeet hom hier- 
mee tevrede stel. het hv uitnemend 
daarin geslaag om die Bvbel van sy 
geheim te beroof. Om hierdie rede 
moet ons die sesewens agter in die 
Kort Begrip afwys. hoe goed dit ook- 
al bedoel jis. Ons mag die opmerking 
van M. Buber nie ongemerk laat ver- 
bvgaan nie: die Bybel is ,,erzihlte 
Tiehre” —  geloofsondrrig in verhaal 
vorm. Ons moet die kinders weswvs 
maak in die wêreld van God. die land- 
skan wat ons Ou en Nuwe Testament 
noem. Die beslissende is hier steeds 
dat die Bybel self aan die woord moet 
blv. Elke mens staan steeds voor 
die verskriklike moontlikheid om nee 
te sê teenoor die God van die Skrif- 
te. Te dikwels ester blvk dit dat die 
eod wat die mense verwerp of dood 
verklaar, niks anders is nie as `n 
geliefde of gevreesde afgod uit sv 
kinderjare. Dat verkeerde en onbvbel- 
se kategese hierdie afsode kan skep. 
stel ons onnuut voor die erns van ons 
taak en roeping. 

Derdens. sonder om op 'n te in- 
tellektualistiese wyse die bevatlik- 
heidsvermoë van die kind as die nor- 
matiewe te beskou. sal ons tog oos 
moet hê vir die ontwikkelingstadium 
van die kind in ons klas. Dit spreek 
vanself dat ons moet differensieer tus- 
sen die sesjarige en die sestienjarige 
kind. Twee aspekte. veral. verg nou- 
keurige aandag bv die huidiee stand 
van die kategese jin ons kerk: (i) 
Ek elo dat die verkondigingskarakter 
van die Skrif self die noue samehanes 
tussen erediens en kategese bepaal. 
M.i. is dit verder korrek dat die Les- 
rooster in samehang met die Kerklike 
jaar ingerig word. Die gemeenskap- 
like les wat vir al die kinders in die 
voorbereidende kategese voorgeskryf 
word. verg beslis van elke kategeet 
dat hy of sy op simpatieke wvse re- 
kening sal moet hou met die lewens- 
stadium waarin die kind is wat voor 


hom of haar sit. 'n Duidelike begrip 
is nodig van waarheen die Bybel met 
die kind op pad is. Ais dit nie sê is 
nie, staan die kategeet in die pad van 
die Bybel met die kind. 

(ii) Die kerklike jaar 1ê diepsin- 
nige verbande. Ons moet die kind 
daartoe lei dat hy begryp dat ons 
hier besig is met die geskiedenis van 
die voortgaande heil. Die kind mag dit 
nie interpreteer as 'n aantal losstaan- 
de verhale nie. 

Die volgende vereistes moet vir el- 
ke kategeet onvoorwaardelik geld by 
die voorbereiding: 

(a) 'n Diepgaande bestudering van 
die voorgeskrewe lesgedeelte. 

(b) Daar moet ruim gebruik ge- 
maak word van naslaanwerke. Die 


kerkraad sal moet sorgdra dat 'n 
goedtoegeruste biblioteek ingerig 
word. 


(ce) Astergrondstudie t.o.v. die tyd 
en plek waarin die geskiedenis beslag 
kry, is onontbeerlik. 

In die klas kan die volgende wenke 
van nut wees: 

(a) `n Aankondiging vooraf van die 
werk wat behandel gaan word. is nie 
gewens nie. Dit mag die belansstel- 
ling van die kind ondermvn omdat 
hy reken hy is bekend met die ge- 
deelte. 

(b) Beein direk met die verhaal. 

(ce) Dialooevorm. waar dit moont- 
lik. is, kan die vertelling meer spre- 
kend maak. 

(d) Daar moet boeiend vertel word. 
maar altvd sober en beheersd. 

(e) Probeer om die vertelling nie 
te onderbreek nie. 

(f) Gebruik die Bvbel self so veel 
as moontlik. Lees daaruit en hou die 
kind daaraan. 





WET en EVANGELIE 


Christus maak lewend deur die 
evangelie. waarin Hv deur die wet 
dood maak. 


Die huiwering vir die wet gaan in 
die Bybel tegelyk gepaard met die 
blvdskap oor die genade. dat Chris- 
tus die oordeel, die vloek van die wet 
gedra het aan die kruis. 


Wet en evangelie mag nooit van 
mekaar geskei word nie. Die wet son- 
der die evaneelie maak ons wanhopig. 
Die evangelie sonder die wet maak 
ons oppervlakkig. 


Daar is geen kennis van die oordeel 
van die wet moontlik sonder die ge- 
loof in die genade van Christus nie. 
Daar is geen kennis van die genade 
moontlik nie sonder die ,,wee my” van 
die regverdige oordeel van God in sy 
wet. 


S. Kooistra. 

KIISKOFFIE 


Ons leef in die tyd van kitskoffie 
en mini-alles; kitskerk en mini-preek. 
Moenie-preek is die wêreld-ideaal. Die 
kerk moet 'n groot taak vervul in ʼn 
al kleinerwordende geleentheid. 

Dis waar dat die prediker nie moet 
preek asof hy in één preek die ganse 
ewige koninkryk kan laat kom nie. 
Tog moet hy die relevante van `n 
besondere teks en teksagtergrond ak- 
tueel en diepgaande laat spreek. Die 
oproep: koop die tyd uit (Ef. 5:16; 
Kol. 4:5) moet cok vir die prediking 
betekenis hê, sod: t aangehou kan word 
tydig en ontydits — selfs al is `n 
uur verstreke! (2 Tim. 4:2). Om siel- 
kundige en praktiese redes is dit 
seker in ons dag goed om `n gewone 
erediens nie veel langer as `n uur in 
te rig nie. Miskien onder die invloed 
van die radio wat `n uur afstaan per 
erediens (N.G.'T.T. V. 3, 145), en die 
gewoonte, reken sommige kerkmense 
dat 'n diens net `n uur moet wees. 
Gelukkig het die kerk nog nooit be- 
sluit dat `n diens nie langer as `n uur 
mas wees nie. 

Van die prediker se kant af gesien 
kan dit ook wees dat hy sy prediking 
grondig en bondig inrig en tog volgens 
die horlosie ,lank” preek. Dat `n hor- 
losie — `'n instrumentjie deur `'n 
mensie ontdek — op ewigheidsdinge 
nogal 'n beperking moet wees! Jesus 
was nog bloedjonk (ongeveer 33 jaar), 
Sou ons sê, toe Hy sterf. Tog kon 
Hy sê, ten opsigte van sy werk: Dit 
is volbring (Joh. 19:80). Wanneer ons 
in die fleur van ons lewe weggeneem 
word, kan ons sê: ons werk is verant- 
woordelik voltooi? Wie neem die ver- 
antwoordelikheid van iemand wat ver- 
bied is om sy werk sê voltooid moont- 
lik te kry? 

Paulus het eenkeer iemand mors- 
dood ,,gepreek”: ,,en toe Paulus nog 
lank gespreek het, is hy (Eutichus) 
oorweldig deur die slaap en het van 
die derde verdieping afgeval en is 
dood opgetel.” (Hand. 20:9). Tog be- 
doel die Bybel nie om Paulus en die 
predikers na aanleiding van 
hierdie gebeure in te perk nie. Tnteen- 
deel! Net n4 hierdie gebeure het 
Paulus op die volgende plek ouder- 
linge toegespreek en sekerlik gedink 
aan hierdie gebeure toe hy sê: 
, . . . hoe ek niks agtergehou het 
van wat nuttig is nie, om dit aan 
julle te verkondig ...” (Hand. 20:20). 
Dink maar hoe lank is 'n diens gehou 
in die reformatoriese tyd — soms tot 
9 of 3 uur lank! Calvyn se preke be- 
slaan maklik fyn gedruk soms 20 blad- 
sye! Aangesien hulle nie uitgeskryf 
was nie, het 'n diaken, Denis Rague- 
nier, dit stenografies afgeneem. Om- 


EN 


dat Calvyn 'n asmalyer was, het hy 
boonop nog stadig gepraat en soms 
selfs gewag dat die skrywer kan by- 
bly! (H. D. A. du Toit, N.G.T.T., Junie 
1964, bl. 144.) 





DR. H. G. VAN DER WESTHUIZEN 





Die kerk beskou die prediking seker- 
lik in hierdie opsig soos Calvyn, naam- 
lik: ,,En hierdie openlike en uiterlike 
prediking van Gods Woord moet ruim- 
skoots genoeg wees om geloof te wek, 
indien ons blindheid en hardnekkig- 
heid dit nie verhinder nie.” (Inst. TT, 
SS). 


Duisende Christene smag onder mar- 
teling in kommunistiese lande vandag 
om van die evangelie te hoor. Ons 
vou gerieflik ons hande. In Korea by- 
voorbeeld begin 90% van die Chris- 
tene 365 dae in 'n jaar van 5 tot 7 
vm. hulle dastaak met 'n godsdiens- 
oefening. Dit kan maar reent of 
sneeu, sonder dak en sonder sitplek 
staan hulle in dun katoen geklee. 
(Wiersinga). Ons gerief klaag ons 
aar 


J. J. Venter het in die vorige eeu 
die argument gebruik dat, omdat die 
bantoes slaap onder die preek, moet 
daar nie gepreek word nie. ,Toen de 
spreek begon, was er een met een 
stok; ik wist niet wat dat beteekende. 
Omtrent een kwartuur later begonnen 
de hoorders van die banken te schui- 
ven, toen ging de man met de stok 
rond om de hoorders wakker te ma- 
ken; van toen tot het einde des preeks 
heb ik niet eenmaal gezien dat die 
persoon voor een minuut heeft gaan 
Zitten, maar hij heeft al dien tijd in 
de kerk geloopen om de slapers wak- 
ker maken, want gedurig slapen zZy.” 
Wanneer ons éns gebreke en moeites 
voorwaardes vir die Woord maak, sal 
die duiwel sorg dat die Woord uit- 
eindelik verdwyn. 


Die Formulier om die Dienaars van 
die Goddelike Woord te bevestig, eis 
dat die Woord grondig en opreg” 
verkondig moet word. 


Deserdae is die neiging in baie ge- 
valle om al gouer klaar te speel met 
die kerk. Is dit nie in lyn met die 
.non-verbal” strewe van die psigide- 
liese diens nie? Die Bose wil die 
Woord verkort en versny. Soos in die 
paradys wil die duiwel hê Gods Woord 
moenie in sy volle perspektief geplaas 
wees nie. Deserdae moet die soge- 
naamde moederbelofte en wat daar- 
mee saamgaan en die vervulling in 

KITSKERK 


Christus, verwater en weggelaat word. 
Dit spreek te duidelik van die oor- 
winning oor Satan! Ingeligdes reken 
hierdie vertaling van die Bybel onder 
instigering van die kommunisme is 
in voorbereiding. 


Ons moet ons ernstig afvra wanneer 
ons redeneer dat ons genoeg kennis 
van die Bybel het en nie meer nodig 
het om die agtergrond van die Bybelse 
Situasies te verneem nie, of ons nie 
deur die bose gees van die tyd ge- 
kondisioneer word vir die antichris 
nie! 

,Bileam (Num. 24) beroem hom 
dat hy die woorde van God hoor en 
kenner is van die wetenskap van die 
Allerhoogste. Paulus (2 Kor. 12:1) 
wat ook gesigte en openbaring van 
die Here ontvang het, sê: .,Dit is 
waarlik vir my nie nuttig om te roem 
nie & 


Kitskerk gee geleentheid vir `n kits- 
koffie by `n vriend en daarna om nog 
die Sondagkoerante te lees. Hierdie 
kitsery versnel die lewenspas en ver- 
kort die lewensduur. Net-nou net-nou 
maar is ons kitslewens kitsklaar. In 
`n kits is ons kant en klaar begrawe. 
Dan wag die ewigheid. 


Net die ewigheid kan nie verkits 
word nie. Vir sommige sal dit jammer 
wees. Maar kan die dinge van die 
ewigheid gekits word? 


Eenheid van die 
Kerk 


Die eenheid van die kerk moet ons 
nie primêr soek op die terrein van die 
medemenslikheid of van die poging 
om die aarde leefbaar te maak, of 
van allerhande rewolusionêre pogings 
om die onreg in die wêreld te bestry 
nie, maar voor alles moet ons dit soek 
in Christus, die enigste Medemens wat 
ons kan leer wat medemenslikheid is, 
wat ons ook geleer het dat bestryding 
van onreg nimmer deur geweld kan 
plaasvind, maar alleen deur die offer; 
dat die eerste vrug nie verwag kan 
word van proteste, van spandoeke, van 
applous, maar alleen van die stille 
weg van die koringaar. 

Ons word opgeroep om te glo in 
Hom wat Gods reg vervul het: ... Hy 
sal dit doen en nie ons nie. En — 
wonderlike genade — daarby wil Hy 
ons gebruik maar dan nie op ons 
manier en metode nie, maar soos Hy 
wil. 

G. de Ru. 


LESERS 


OPROEP TEEN 
SEDELIKE VERVAL 


Waarde Redakteur, — Daar was se- 
ker in die geskiedenis van ons volk 
nog nooit 'n tyd gewees waarin die 
geestelike, sedelike en Godsdienstige 
waardes van ons mense so stelselmatig 
afgebreek is soos vandag nie. Diegene 
wat graag ons volk wil vervreem van 
hul kerk, hul tradisies en hul oorge- 
erfde lewenswyse, beskik vandag oor 
soveel hulpmiddels om ons te indok- 
trineer dat die gevaar waarin ons 
verkeer by die dag groter word. Daar 
is die pers, die radio, die flim en nou 
kry ons nog televisie daarby. 

Die aanslae is veral op ons jeug 
toegespits. Gelukkig is die toestand 
nog veel beter as in meeste ander 
lande, maar as die staat, die kerk, die 
skool en die ouers nie nou kragdadig 
wal gooi nie, sal dit spoedig hier by 
ons ook te laat wees. 

Van die talle voorbeelde van hoe 
daarin geslaag word om ons volk van 
hul tradisies te vervreem, noem ons 
net 'n paar: 

1. Die toenemende dwelmmiddel 
verskynsel. Gelukkig geniet hierdie 
probleem reeds die aandag van ons 
owerhede soos ook blyk uit 'n vorige 
hoofartikel in ,Die Hervormer” maar 
ons insiens behoort die bekamping 
van hierdie euwel nog meer aandag 
te geniet, selfs van kerke, skole en 
ouers. 


2. Die stroom van onsedelike ge- 
skrifte in die vorm van boeke, rol- 
prente ensovoorts. 

3. Die uitsending van die pop-opera 
Jesus Christ Super Star”, wat deur 
vooraanstaande teoloë afgekeur word 
en waarvan volgens ,Die Transvaler” 
van 29 Julie 1971 ds. P. J. de Bruyn 
mede-skrywer van 'n boek oor pop- 
musiek, sê: ,,Dit is Godslastering.” 


4. 'n Sekere kunsuitstalling van 
naakte beelde wat in Pretoria gehou 
is. 


Die kerkraad is oortuig dat hierdie 
bogenoemde verskynsels 'n uittarting 
van ons tradisionele Christelike le- 
wenswyse is. 


Ons wil graag deur ,,Die Hervor- 
mer” ons kerk ernstig oproep om die 
stryd teen die magte van die bose 
aan te knoop. 


Ons stuur hierdie brief aan u, mnr. 
die redakteur, met die beleefde ver- 
soek om dit ii ,Die Hervormer” te 
plaas. 


Namens die kerkraad van Gerdau, 
ouderling J. du Waldus Steyn (Skriba) 


SKRYF 


DIE PREDIKING 


Weleerwaarde Redakteur, — Graag 
wil ek langs hierdie weg help om 
,gedagtewisseling te prikkel” oor die 
prediking volgens die rooster vir kate- 
gese na aanleiding van ds. D. J. Smith 
se skrywe in Die Hervormer van Julie 
1971. 

Ek, wat net `n leek is, beskou my- 
self nie as bekwaam genoeg om op 
die dominee se brief te antwoord nie, 
maar wil net my beskeie mening gee 
oor `n paar besware van ds. Smith 
om die voorgeskrewe teks vir dit pre- 
diking in die erediens te gebruik. 

Ek glo: Eerstens, dat die leiding en 
werking van die Heilige Gees altyd 
aanwesig is, of die teks vir die predi- 
king voorgeskryf is of nie. 

Tweedens, dat dit die plig van die 
ouers is om die betrokke hoofstukke 
vir hulle kinders te leer en nie die 
plig van die predikant om dit vanaf 
die kansel te doen nie; hy (die predi- 
kant) verkondig Christus en die kate- 
gete moet die preek aan die kinders 
verduidelik. 


Derdens, juis die feit dat die predi- 
kant nou oor 'n bepaalde teks moet 
preek gaan van hom 'n meer diep- 
gaande studie van die Bybel vereis 
en dit dink ek sal die predikant ,,se 
eie kennis van en insig in die Bybel 
en die eksesese verdiep. 

Ten slotte wil ek net noem dat ek 
na vyf van ons kerk se predikante 
geluister het wat oor die voorgeskre- 
we teks gepreek het en al vyf het 
hulle baie goed van die taak gekwyt. 

M. H. J. VAN DER MERWE. 
Gemeente: Zuurfontein. 

N.S.: Ek het verwag dat ds. Smith 
se verdere skrywe in Die Hervormer 
van Augustus ook oor hierdie aange- 
eentheid sou gaan en daarom nou eers 
my skrywe. 


ONS JEUGWERK 


Weleerwaarde Redakteur, — In sy 
skrywe in Die Hervormer van Augus- 
tus 1971 slaan ds. D. J. Smith die 
spyker op die kop waar hy dit het 
oor ons jeugwerk. 


Ek het die vraag gehoor ,,Wat doen 
ons kerk vir die jeug?” Myns insiens 
is die vraag verkeerd gestel en moes 
dit soos volg gelui het: Wat doen die 
belydende jeug vir die kerk? 

Die belydende jeug is jong mense 
wat belydenis van hulle geloof gedoen 
het voor God en sy gemeente. 


Hulle is belydende lidmate van die 
kerk. In die voorgestelde program 
vir die jeug oor 'n periode van 5 
jaar gaan dit vir die Raad vir die 
belydende jeug oor die volgende: 

1. Rondom die Bybel. 

2. Rondom die erediens. 

3. Rondom die kerk. 

4. Tn die samelewing. 

5. In ons vaderland. 

Wat 4 en 5 betref behoort ons jeug 
by die Suid-Afrikaanse Noodhulpliga 
of `n padveiligheidsvereniging en 
hulle plaaslike kultuurvereniging aan 
te sluit. 

Wat die eerste drie items betref is 
dit my oortuiging dat die jeug eerder 
vir die Kategete-Diploma moet inskryf, 
omdat daardie studie meer doelgerig 

Aanhoudende 
Moesheid 


Dr. Heinz-Klierstofpille 
onskatbaar vir 
Klieraandoeninge 


AFGEMAT EN LUSTELOOS 
“Ek het al `n botelvol van die 
beroemde Dr. Heinz-Klierstofpille 
uitgebruik en voel geheel en al `n 
ander mens. Ek is nie meer so moeg 
en afgemat en ook nie meer so koud 
en lusteloos nie. Ek het nog nooit 
vantevore by enige medisyne soveel 
baat gevind as by heirdie Klierstof- 
pille nie.” —Mej. Leriche, Nieu- 
woudiville. (Geval 928.) 

HART 10 SLAE ONDER 
NORMAAL 

“Ek moet erken dat Dr. Heinz- 
Klierstofpille uitstekend vir my 
was. EK het nooit gedink dat ek 
Ooit weer my werk sou kon doen 
nie. My hart het 10 slae onder nor- 
maal gewerk. Ek was altyd moeg 
en lam deur my hele lyf. Die Klier- 
stofpille het wondere verrig.” — 
Mey. R. Bester van Ladysmith. 


(Geval 562.) 
— BRENR AE 
Dy) MA DRA ER 




























Aanhoudende moeg- 
heid, droc vel, hare cn 
naels, oormatige vel, 
swak geheue, onge- 
reeldheid by vrouens, 
stadige polsslag—al 
hierdic aandoeninge 
is gewoonlik aan 
Klieruitdroging te 
wyte en die enigste 
UILlweg Is 


behandeling met 
klierstowwe. 


Dr. Heinz-Klierstofpille kos 
R 1.00 per bottel by alle aptekers, 


Dr. Heinz- 
Klierstofpille 

DE REFORMATORISCHE BELY- 
DENIS IN DISCUSSIE deur dr. J. van 
Genderen (55 bls.) Uitgegee deur die 
Willem de Zwijger-Stichting, s-Graven- 
hage 1971. Prys f8,50. 

Hierdie boek is uitgegee onder die 
beskerming van die Willem de Zwij- 
gerstichting. ,De arbeid van die Wil 
lem de Zwijgerstichting heeft ten doel 
verdieping en versterking der refor- 
matorische beginselen in ons volks- 
leven, alsmede de verlevendiging van 
het historisch besef en verdediging 
van het protestants-nationaal karakter 
van ons volk, gelijk dit onder invloed 
van de Hervorming en onder leiding 
van Oranje zijn stempel ontvang.” 

Dr. Van Genderen het sy boekie 
geskryf na aanleiding van die algeme- 
ne proses van dekonfessionalisering 
waarvan die einde nog nie in sig is 
nie. Hy het dit veral teen 'n werk van 
prof. dr. C. Augustijn, hoogleraar aan 
die Vrye Universiteit van Amsterdam, 
getiteld: Kerk en Belijdenis waarin 
dr. Augustijn beweer dat die 
Drie Formuliere van Enigheid uitge- 
dien is. Augustijn beweer selfs dat 
geld gespandeer aan ontwikkelings- 
hulp vandag meer werd is as elke 
binding aan die ou of die nuwe be- 
lydenis! 

Dr. Van Genderen deel sy boekie in 
vier hoofstukke in: I. Die belydenis in 
krisis. TH. Ekumeniese simbole en re- 
formatoriese belydenisse. HI. Ontstaan 
en funksie van die gereformeerde be- 
lydenisskrifte. IV. Skrif en Belydenis. 

Waarom is die belydenis in `n kri- 
sis? Die skrywer tipeer die toestand in 
die teologiese wêreld raak as hy die 
kern van die probleem stel: ,,Waar het 
gezag van de Heilige Schrifte niet 
meer onvoorwaardelijk wordt aan- 
vaard, zal het gezag van de belijdenis 
zeker niet zonder voorbehoud worden 
erkend.” Daar is vandag 'n koor van 
stemme wat roep om hersiening, ver- 
nuwing of wegdoen van die belydenis- 
geskrifte. 

In kort kragtige sinne en 'n gemak- 
like styl gee dr. Van Genderen `n 
duidelike uiteensetting van die bely- 
denis in die apostoliese kerk; die 
funksie van die belydenis in die ou 
kerk en onder die hoofstuk: Ontstaan 
en funksie van die gereformeerde be- 
lydenisgeskrifte, kry ons `n duidelike, 
beknopte, kritiese beskrywing van die 
ontstaan van die verskillende belyde- 
nisse in Europa. 

Sy laaste hoofstuk oor Skrif en 
Belydenis is baie insiggewend en ten 
slotte word die siening van Calvyn, 
soos deur Nauta opgesom, voorgehou 
as die ideale siening ook vir die mens 
van die twintigste eeu. Nadat dr. Van 


LEES! 


Genderen verskillende standpunte van 
kritici wat 'n nuwe weg voorstaan be- 
handel het, gee hy sy slotsom met 'n 
aanhaling van Bavinck: ,De kerkge- 
schiedenis sinds de Reformatie leert 
ons, dat de kerk zonder handhawing 
van haar belijdenis een huis wordt 
dat tegen zichzelf verdeeld is. Zij] is 
dan aan allerlei dwaling en verwarring 
ten prooi en onderworpen aan de 
tirannie van bovendrijvende richtingen 
en meningen. Dan geldt vandaag voor 
waarheid wat gisteren leugen was.” 
Dr. Van Genderen laat `n suiwer 
klank hoor in `n wêreld waarin alles 
nie alleen om die mens as middelpunt 
draai nie, maar ook `n wêreld waarin 
die mens sat geword het van haar 
permissiviteit. Soos `n fris lentegeur 
is hierdie werkie in die winter van 
verwarring, dwaasheid en selfoorskat- 
ting van die moderne teologie. Hierdie 
werkie is tydig en baie sterk aan te 
beveel by predikante, kerkraadslede 
en veral as inleidende studie oor die 
belydenisskrifte vir teologiese studen- 
te. 
— Ds. A. J. Conradie. 


AS DIE KONING JOU SKOONHEID 
BEGEER — Ds. Jan Hanekom. N.G. 
Kerk Uitgewers, Kaapstad, Pretoria. 

Na aanleiding van Psalm 45:11-12, 
die bruilofslied van die Messias, word 
die gesag van die genade van die 
koningskap van Christus beskrywe. 
Hy begeer die skoonheid van die 
sondige mens wat deur sy genade ver- 
los is. Die skrywer gaan dan oor na 
die brief aan die gemeente van Laodi- 
céa in Openbaring 3:14-22 en toon aan 
dat ,as die Koning nog buite staan, 
is u hele lewe vreugdeloos” — vs. 20; 
en is die hele Bybel vir u betekenis- 
loos! vs. 14; al u godsdiens nutteloos! 
vs. 15-16; al u rykdom waardeloos! vs. 
17-18: u lewe troosteloos! vs. 19; al u 
stryd hopeloos! vs. 21; u lewe redde- 
loos! vs. 922. 


Die laaste hoofstukke handel oor 
die Heilige Gees, die wedergeboorte 
en die heiligmaking. Die boekie kan 
met vrug gelees word. 

— J. H. Naudé. 


FOCUS U.P.E, 1971. Hierdie mooi 
blad is uitgegee deur die Buro vir 
Ontwikkeling en Openbare Betrekkinge 
van die Universiteit van Port Eliza- 
beth, Posbus 1600, Port Elizabeth. Dit 
is die eerste nommer van die eerste 
jaargang. Dit deel allerhande beson- 
derhede oor hierdie jong universiteit 
mee, byvoorbeeld dat dit die enigste 
tweetalige universiteit in ons land is, 

dat dit die grootste kampus in die 
suidelike halfrond het, wat een van 
die mooiste in die wêreld is en aan 
die kus lê. 

Verder is van belang dat die uni- 
versiteit `n nuwe benadering in kam- 
pusontwerp en akademiese organisasie 
ontwikkel wat hulle die universetstel- 
sel noem en daarop neerkom, dat daar 
klein indiwiduele, dog onderling-ge- 
skakelde universiteitseenhede sal wees 
van elk 'n maksimum van 4,800 stu- 
dente, wat `n sosiaal-kulturele eenheid 
vorm. Elkeen van hierdie universette 
sal deur sy eie rektor bestuur word. 
Die mening is dat hierdie stelsel een 
van die grootste universiteitsprobleme 
van hoë studentegetalle sal oplos. 

Verder is nog belangrik dat die 
universiteitsraad eenparig die studen- 
tekoerant ,,Upen” se standpunt steun, 
dat Nusas nie toegelaat sal word om 
aan die Port Elizabethse Universiteit 
te vestig of enige fasiliteite te geniet 
nie. 

Geluk U.P.E.! 

— Joh. Dreyer. 


LOOG, eerste jaargang en eerste 
nommer, posbus 20119, Noordbrug, 
Potchefstroom. Intekengeld R2.00 vir 
10 uitgawes per jaargang. 

Hierdie nuwe tydskrif, wat bedoel is 
as `n onafhanklike blad van jonger 
mense in Suid-Afrika, staan onder 

MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOË 








Pryse en Katalogus 
Oop aanvraag! 


d. P. E. ROODÉ 


POSBUS 163 — FOON 308 
ERMELO 





Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned Hervormde Kerk 
van Afrika. 


Intekengeld: R1.00 per jaar 


Die blad verskyn in die begin var 
elke maand. Stukke vir publikasi 
moet die redakteur op die allerlaatste 
bereik, dertig dae voor publikasie 


ADVERTENSIETARIEWE: 
Geboortes, verlowings en huwelike R3 
vir 'n maksimum van 60 woorde, en 
3 sent per woord bo 60 woorde, voor: 

uitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 


Advertensies moet aan die adverten 

siebestuurder gestuur word nie later 

nie as 6 weke voor datum van publi 
kasie nie. 


As 'n foto geplaas moet word R7.00 
ekstra vir die maak van drukkerblok. 


Gedruk deur 
N.H.W.PERS, 
Posbus 18061, Hercules. 
Telefoon T77-2188/9 


Amptelike Berigte 


BEROEPE PREDIKANTE 


AANGENEEM: 
Ds. J. M. Fourie van Waterberg na 
Brits. 


BEDANK: 

Ds. G. M. M. Pelser van Philadelphia 
na Sasolburg. 

Ds. F. Beytell van Horison/Ontdekkers 
na Salisbury kombinasie en na Brey- 
tenkombinasie. 

Ds. S. J. van der Westhuizen van 
Rietspruit na Schweizer Reneke. 

Ds. T. F. J. Rreyer van Krugersdorp- 
Noord/Noord Rand na Hartebeest- 
fontein/Gerdau. 

Ds. D. G. $. Steyn van Westonaria na 
Empangeni. 

Ds. J. P. J. Wagenaar van Durban- 
Suid na Swellendam. 

Ds. J. H. Koekemoer van Zuurfontein 
na Potgietersrust. 

Ds. P. R. Prinsloo van Carletonville 
na Krugersdorp-Wes. 


DOODSBERIGTE EN 
MEMORLIAMS 


[7] Van volgende kolom 


KRUGER — David Johannes: In 
liefdevolle herinnering dink ons aan 
my dierbare eggenoot, vader en groot- 
vader wat die middag 12 Oktober 
1966 te Hartenbos skielik van ons 
weggeneem is. Die verlange en hart- 
seer is bitter maar ons gun hom die 
rus. Dit was Gods wil. 

— Bedroefde en verlangende egge- 
note Sophy, kinders en kleinkinders. 
S. Kruger, Susara, Boshoff, O.V.S. 


PEACOCK — Maria Elizabeth: Dit 
het die Heer behaag om van ons weg 
te neem my dierbare moeder, oorlede 
op 1 September 1971 in die ouderdom 
van 85 jaar, 1 maand en 13 dae. Ons 
moeder rus sag in die arms van Jesus. 
Ons gun haar die rus. 

—  Bedroefde dogter, skoonseun, 
skoondogters, klein- en agterklein- 
kinders. C. J. Botha, 80 A5, Boksburg- 
Noord. 


ENGELBRECHT — Jacobus Johannes 
Hendrik: Drie jaar van verlange is 
verby, maar onvergeetlik bly vir ons 
die aand van 9 Oktober 1968 toe van 
ons weggeneem is, my teerbeminde 
eggenoot, ons vader en grootvader. 
Ons is baie dankbaar vir die mooi 
nagedagtenis en soete herinneringe 
wat hy vir ons nagelaat het. 

—  Verlangende eggenote Anna, 
kinders en kleinkinders. Posbus 13, 
Wakkerstroom. 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans ge- 
storwe broeders en susters, tot Hom 
ie neem. Hulle liggame is aan die 
aarde toevertrou in die vaste en se- 
kere hoop van die opstanding tot die 
ewige lewe deur ons Here Jesus 
Christus wat die vernederde liggaam 
aan Sy verheerlikte liggaam gelyk sal 
maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar 
treur nie oor hulle soos die ander 
wat geen hoop het nie. Ons dank God 
vir wat hulle deur sy genade beteken 
het. 


REINERS — Maria Magdalena (ge- 
bore Smit): Dit het die Here van 
lewe en dood behaag om van ons weg 
te neem op 2 September 1971 my dier: 
bare eggenote, ons mammie en ouma 
in die ouderdom van 72 jaar 7 maan- 
de en 9 dae. Hoe bitter die beker, ons 
berus in sy wil en gun haar die rus. 

— Bedroefde eggenoot, kinders en 
kleinkinders. J. L. Reiners, Louw- 
straat 32, Paul Krugeroord, Springs. 


ROOS — Hendrik Wilem Jacobus: 
Liefdevolle herhinnerings aan my dier- 
bare eggenoot, ons pappie en oupa, 
Hendrik Willem Jacobus Roos, oorlede 
12 Oktober 1970. 

— Van eggenote, Ria Roos, dogters, 
Louise en Hester, skoonseun Willie 
en drie kleinkinders. Lysstraat 165, 
Rietondale, Pretoria. 


NORTMANN — Johannes Hendrik: 
Sag en stil het die doodsengel gekom 
om van ons weg te neem ons teer ge- 
liefde eggenoot, vader en oupa in die 
ouderdom van 67 jaar 9 maande en 
10 dae op Sondag 22 Augustus, 3-uur 
vm. 1971. Hy het baie jare gely, met 
geduld sy kwale gedra en sag heen 
gegaan soos hy geleef het. Ons is 
dankbaar vir die troue sorg en voor- 
beeldige lewe want nooit het hy gekla 
nie. Ons roep totsiens. 

— Bedroefde eggenote Bellie, Ben 
(seun), Rita (skoondogter), Hannes, 
Mathilda, Benn en Deon (Kleinkin- 
ders). 


[] Na vorige kolom 


Die Hervormer, November 1971, bladsy 31 


WEES. 


redaksie van Pieter de Klerk, redak- 
teur, Jan-At Kruger, Neels Smit en 
Johan Snyman, jong manne verbonde 
aan die Potchefstroomse Universiteit 
vir C.H.O. Dit is Bybels gefundeer, nie 
seksioneel nie. Dit is ,nie die mond- 
stuk van `n geldmag of persgroep nie; 
ook nie van 'n kerklike, godstienstige, 
politieke of kulturele organisasie ... 
nie. 

Loog wil gedagtes prikkel en wissel 
en uitloog. 

Die eerste nommer bevat 'n paar 
weldeurdagte artikels. As op hierdie 
wyse voortgegaan sou word, dan kan 
ons baie van hierdie nuwe tydskrif 
verwag. 

— Joh. Dreyer. 


KUISHEID VOOR DIE HUWELIK 


— Ds. P. J. de Bruyn. Pro Rege-pers, 
1971. Potchefstroom. Prys R1.25. 

Die boek is bedoel vir jongmense 
rondom sewentien jaar. Tereg word in 
die woord vooraf aangedui dat die 
boek 'n hulp kan wees vir ouers om 
aan hulle kinders leiding te gee. Daar- 
by kan gevoeg word dat die boek ook 
spreek tot die volwasse en getroude 
mens. Kuisheid véér die huwelik stel 
terselfdertyd kuisheid in die huwelik. 

Die skrywer behandel hierin die 
lewenshouding en standpunte van 
andersdenkendes. Daarteenoor stel hy 
die lewenshouding en standpunte van 
regdenkendes. Terselfdertyd word die 
Bybel as die hoogste rigsnoer gebruik. 
Met die verwysings deur voetnotas en 
die literatuurlys, kan lesers breed oor 
hierdie onderwerp verder lees. 

Die boek dra die duidelike karakter- 
trekke van 'n bepaalde kerk. Daar kan 
dus persone wees wat met sekere ge- 
dagtes nie instem nie. 

Die boek verdien egter `n wye lesers- 
kring en 'n plek in elke huisgesin. 


— J.C. de Lange. 


'N HUIS VOL UILE, deur Gerard 
Seymore. Uitgegee deur Voortrekker- 
pers 1971. Prys R2.10. 

Die verhaal is propvol spanning en 
sal die leser van ligte speurverhale 
beslis van die eerste tot die laaste 
bladsy boei. Die dwelmmiddel-versla- 
wing gee aanleiding tot die hele in- 
trige en uiteindelike tragedie. Die 
verhaal self boei deurgaans, maar die 
karakters groei nooit tot werklike 
mense nie. 

Ek sou die boek egter nie as goeie 
leesstof klassifiseer nie. 


ka 
— A. M. Venter, Klerksdorp. 


DOODSBERIGTE EN 
MEMORIAMS 


[7] Van vorige bladsy 


HAASBROEK — Sarel Francois: 
Twee jaar van verlange en trane is 
verby waarvan net God weet. Dit is 
Soos gister toe die Here van lewe en 
dood van ons weggeneem het, my 
dierbare eggenoot, ons pappie en oupa. 
In stilte het hy gely, met geduld het 
hy gestry, tot die dood hom verlos 
het om nie meer te ly nie. Ons verlang 
nog steeds maar gun hom die rus. 


— Sy verlangende eggenote, kinders 
en kleinkinders. Die Haasbroek gesin, 
Carletonville. 


JORDAAN — Hendrik Johannes: 
Nadat ons moeder reeds veertien en `n 
half jaar oorlede is, het dit ons hemel- 
se Vader behaag om ook op die aand 
van 19 Julie 1971 van ons weg te 
neem ons dierbare vader, in die ouder- 
dom van 83 jaar 4 maande en 8 dae. 
Ons sal treur oor hom, maar nie soos 
die wat geen hoop het nie. Ons innige 
dank aan almal wat ons bygestaan het. 


—Piet en Johanna Rossouw en fa- 
mielie. Bus 277, Wolmaransstad. 


GELDENHUYS — Hendrik Petrus: 
Onvergeetlik is die dag van 31 Julie 
1971 toe van ons weggeneem is my 
geliefde eggenoot, ons pappie en oupa, 
in die ouderdom van 85 jaar 5 maande 
en 15 dae na `n egverbintenis van 55 
jaar. Hoë berge saam geklim, saam 
gedrink uit Mara's beker, soet en bit- 
ter saam gesmaak. Sy plek is leeg, sy 
stem is stil. Ons swyg o Heer, dit was 
u wil en gun hom die rus. 

—  Bedroefde eggenote, kinders, 
kleinkinders en agter kleinkinders. A. 
H. Geldenhuis, Tinsley House 3, Mus- 
graveweg 225, Durban. 





ONS JEUGWERK 


[] Van bladsy 29 


is en hulle beter sal toerus om getuies 
te wees vir die evangelie van Jesus 
Christus. 

Daarom stem ek heelhartig saam 
met ds. Smith as hy sy skrywe afsluit 
met die woorde: ,Die belangrikste is 
net dat dit slegs met die middele van 
die kerk gedoen sal word en slegs 
in die volle verband van die gemeen- 
telike lewe met die agterweë laat van 
die ekstras van buite. Alleen so sal die 
blywende kontak gemaak word: Die 
Woord deur die amp in die midde 
van die gemeente”. 

M. H. J. VAN DER MERWE. 


Gemeente: Zuurfontein. 

Huweliksgeluk 
herwin! 


Die probleem wat mnr. en mev. 
Grobler ondervind het, is nogal 
'n algemene een. Hulle was baie 
jarelank gelukkig getroud. Maar 
na gelang hulle kinders opge- 
Ee en onafhankliker geword 
et, het dit gelyk asof hulle niks 
meer in gemeen gehad het nie. 
Piet Grobler het lang tye by sy 
klub deurgebring. Tuis was hy 
altoos lusteloos en verveeld. 
Mev. Grobler het kort van draad 
geword, en het al hoe meer neer- 
slagtig begin voel. 
,Ons apteker het voorgestel dat 
Alice Salusa 45 moet probeer”, 
sê mnr. Grobler ,,en ek het dit 
ook begin gebruik”. 
Wat `n verskil! Na `n paar 
maande het ons albei weer begin 
optree en voel soos jare gelede!” 
'n Gelukkige mev. Grobler sê: 
Ditis miskien 'n bietjie drasties 
om te sê dat Salusa 45 ons huwe- 
lik gered het —maar dit het beslis 
gehelp om weer lewe daarin te 
blaas!” 





























LEWENSLUS VIR DIE MIDDELJARE 






NEW VIGOUR FOR THE MATURE YEARS 


Beskikbaar by alle aptekers 


4576 /a 





Pyn se Moses ... 


OTTO se 


VYF-AKSIE 
SENUWEE PYNPOEIERS 
Prys: 174c en 37de 
Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en ei n vir 'n sekere 
oel. 

Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn. Jig, Rumatiek, Verkoue, Heupjig, 
Koorsagtigheid en enige ander pyn. 
OTTO'S verlig pyn binne enige oom- 
blikke. OTTO'S bring genesing aan en 
verban pyn. OTTO'S kalmeer en voed 
die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Collins se Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 
Nare hoofpyne, 
Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 
Geelgelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behan- 
deling stadig maar seker. Dr. Collins 
se Pille. — Neem een pil drie keer 
per na ete vir 3-4 dae. Dan een pil 
soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te 
drink dan met slapensteyd een of 
twee Dr. Collins se Pille. 


Onthou: Dr. Collins se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 
Vir Hoes, Kroep, Verkoue, Koors, 


Kinkhoes en enige bors aandoeninge. 
Dié is seker die enigste Tiemie Stroop 
so bemark vir die gebruik van Babas 
en 'Tiemie bevat die gesonde ont 
smettingsmiddel naamlik ,,Thymol” 
wat kroepagtige borskwale dadelik 
verlig deur die slym vloeibaar te 
maak en verstopping in die lugpype te 
voorkom. Bestanddele word ook by 
die smaakvolle stroop gevoeg om 
koors te breek, slym op te bring, hoes 
te bestry en hardlywigheid te voor- 
kom. Kindersiektes laat u skrik, maar 
met OTTO SE TIEMIE STROOP is u 
heel veilig, vernaam as kinders vals 
verkoues het met tande kry. 
Dié middel is uitstekend vir Babas en 
Kinders tot 8-10 Hs en dit is smaak- 
vol. 


Senuwees! 


DIE ALOMBEKENDE KLAGTE 
IN DIE MODERNE WERELD 


DIE ANTWOORD. 
DIE GEURIGE ROOI STROOP! 


OTTO SE SENUWEE EN 
VERSTERKMIDDEL 


Die algemene versterkmiddel vir lus- 

teloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Senuwees! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit die ruggraat 
sprei die hele senuweestelsel, elk be- 
doel vir 'n sekere deel van die lig- 
gaam. Word een of ander senuwee ge- 
stoor of ooreis, dan volg die bover- 
melde kwale, gekenmerk deur die 
kortgebondenheid. 


Die toevlug — Otto se Senuwee en 
Versterkmiddel. 
PRYS: 65€ 


32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk .Oral 


dp 


verkrygbaar of direk van Apteker. 
F. FOURIE — POSBUS 762 — PIETERMARITZBURG. 

GELUKKIGHEID 


Lewensgeluk spruit uit sprankelende gesondheid. En gesondheid kan spruit 
uit Neurotone. Neurotone besorg aan u gestel weer die natuur se 
lewensbelangrike Lesitien-faktor wat senuwee-uitputting, ouderdom en die 
moderne lewenswyse u van beroof. Dit verfris en voed u senuwees en 
knap u metabolisme op. Dit skenk u nuwe lewenskrag en wakker u energie aan. 


Pasop vir hierdie 
waarskutekens van swak 
gesondheid: 


Merk waar van toepassing 


"Moegheid. uw adiseas) 
 Bewerigheid, || 
| Neerslagtigheid, T | 
| Prikkelbaarheid, T | 
|-Vervesldheid. me Ek 
| Tekort aan energie, | 
| Oud voorutyd, 
|.Sendhoofpynis! “dk al vii] 
| Slegte spysvertering, || 
| Winderigheid,  T '| 
HMaagpyn.. Ee ET 

Hardlywigheid, Fo 
| Swak eetlus, T ' 
Sooibaid? oe TEE 
| 'Mistikkeidseoed ier GEN 

Ongesonde gelaatskleur, IF si 
| Lustelaosheid, ||” “Ed 
| 'Duiseligtisid: ` ' WE 

Slaaploosheid, kd 

Afsydigheid. jr” sl 





As u aan enigeen van 
hierdie kwale ly, het u 
die hulp van Neurotone 
nodig. 






WET 





NEUROTONE 


MI esEn 


SOMMIGE VAN DIE TALLE 


DANKBARE GEBRUIKERS VAN 


NEUROTONE 


Hier is uittreksels uit briewe wat hulle 


aan ons geskryf het... 
'n Veelsydige tonikum 






Ek het afgemat, Benuwee@- 
agtig en terneergedruk 
gevoel. Ek het spanning- 
hoofpyne, borspyne en 
Benu-indigestie gekry. As 
'n laaste toevlug het ek 
Neurotone probeer nadat 

ek 'n advertensie in een 
van ons plaaslike koerante 
gesien het. Dit is ʼn 
wonderlike en veelsydige 
tonikum en my gesondheid 
is nou beter as ooit 
tevore. 

George de Klerk, 
Posbus 1329, 
KAAPSTAD. 

Nooit weer sonder NEUROTONE 





moel aan AA skry) Om 4 
mee té deel hoe wovderlik u produk. 
Neurstoue is. Voor ek dir gebruik hek, 
hat ek. aan verstwdelike wiFpukttig, 
Commoegheid en senuspawwig gely en 
kon me slaap mie. Meurdlë#we. doen 
beslis alles waarop dit aanusproale Maak, 
en ek is verheug oor die resultate. 
“Wie. R. van der Westuigen, 
Observdor, Kaapstad. 


Weer lus vir die lewe 
















Daar het 'n merkwaardige 
verbetering in my 
geestelike en fisiese 
gesondheid ingetree. 

Ek het nou nie meer las 
van slapelose nagte, 
irritasies, senu-pyne ef 
bedruktheid nie, danksy % 
wonderlike tonikum, 
Neurotone. Neurotone het 
my weer lus vir die lewe 
gemaak. 





Patricia Bentem, 
Medipark, 
KAAPSTAD. 


GEE SPRANKEL- 
NUWE 


LEWENSKRAG 


75c vir 50 tablette. R1.268 vir 
100. Ook in vloeistofvorm 
beskikbaar. Veilig vir volwas- 
senes en kinders. Bevat geen 
suiker nie. 

PETERSEN BEPERK 
POSBUS 6785, JOHANNESBURG. 


Gr 


